ލޯބި ވީމޭ ސިއްރު ސިއްރުން (30)ވަނަ ބައި (ފަހުބައި..) – Esfiya\nކުއްލިއަކަށް ގޭގެ ދޮރުގައި ޓަކި ޖަހާލި އަޑު އިވުމުން ވަސީމާ އެ އަޑަށް ސަމާލުކަން ދިނެވެ. އައިސްއަލަމާރިން ނެގި ފެންފުޅި މޭޒުމަތީގައި ބަހައްޓާލުމަށްފަހު ކާގެއިން ނިކުމެ, ހަލުއި ހިނގުމެއްގައި ގޮސް ވަސީމާ ދޮރު ހުޅުވާލިިއެވެ. “އަވަހަށް އާދޭ އެތެރެއަށް…” ދޮރު ހުޅުވާލުުމަށްފަހު, އެތެރެއަށް ވަނުމަށް ދޮރުމަތީީގައި ހުރި ރީޝާއަށްް ހިނިތުން ވުމެއް ރައްދުކޮށްލަމުން ވަސީމާ ބުނެލިއެވެ. ރީޝާގެ އުރުގައި އިން ހަނާޝް ފެނުމުން ވަސީމާގެ ހިތް އުފަލުން ފޮޅިލިއެވެ. “އަވަހަށް އާދޭ މާމަ ގާތަށް…މާމަ މިހުންނަނީ ދަރިފުޅު އުރާލާހިތުން ކެތްމަދުވެފަ…” ހަނާޝް ފެންނަ ކޮންމެ ފަހަރަކު ވަސީމާގެ ހާލަތު ހުންނަނީ އެކަހަލަ ގޮތަކަށެވެ. އެހިތަަށް ނުހަނު ގިނަ ހިތްހަމަޖެހުން އެއްފަހަރާ ލިބިގެންދާާކަހަލައެވެ. “ވަރަށް އުފާވެއްޖެ ރީޝާ އައީމަ…މިވަގުތު އަންނަން ވީމަ އުނދަގޫ ވާނެކަން ވެސް އެނގޭ…އެކަމަކުވެސް…ރީޝާ ގާތު ވާހަކައެއް ދައްކާލަން ބޭނުންވާތީ މިގަޑީގަ އަންނަން ބުނީ…” ބަދަލު އައިސްފައި ނުވާ ލޯތްބާއި އިޚްތިރާމްގެ ސަބަބުން ވަސީމާ ރީޝާއާއި ވާހަކަ ދެއްކީ ނުހަނު މަޑުމައިތިރި ކަމާއި އޯގާތެރިކަމާއި އެކުގައެވެ. ހަނާޝް އުރާލުމަށްފަހު, އެވަގުތު ރީޝާ ގާތު އަންނަން ބުނި ސަބަބު, ސޯފާއާއި ދިމާއަށް ހިނގައިގަންނަމުން ވަސީމާ ހާމަކޮށްލިއެވެ. ހާލަތު ބަދަލުވެގެން ގޮސްފައި ވިޔަސް ވަސީމާއާއި ރީޝާގެ ގުޅުން ތާޒާ ވެފައި ބަދަހިކަން ގަދައެވެ. އެ ގުޅުމަށް އެއްވެސް ކަހަލަ އަސަރެއް ނުކުރާކަން ވަސީމާގެ ވާހަކައިން ހާމަވާން ހުރިއިރު, ވަސީމާގެ އެންމެ އެދިލުމަކަށް އެވަގުތު ރީޝާ އައިސް ހުރުން އެކަމަށް ހެކިދެއެވެ.\n“ރީޝާ އިށީީދޭ…މަންމަ އެބަ އަންނަން…” ވަސީމާ މިހެންބުނެ ހަނާޝް ގޮވައިގެން އޭނާގެ ކޮޓަރިއާއި ދިމާއަށް ހިނގައިގަތެވެ. ސޯފާގައި އިށީނުމުގެ ބަދަލުގައި ދާނިޝްގެ ކޮޓަރިއާއި ދިމާއަށް ރީޝާ ނަޒަރު ހިންގާލިއެވެ. އެވަގުތު ރީޝާގެ ހިތަަށް ތަދުކޮށްލިއެވެ. ދާނިޝްގެ ނުރުހުންވުން ހަނދާނަށް އައުމުން ހިތުގައި ޖެހުނެވެ. ރީޝާގެ ހިތް ދާނިޝްގެ މައްޗަށް ސާފުކޮށްލިއިރު, ދާނިޝްގެ ހިތުުގައި ރީޝާއަށްޓަކައި ނުރުހުމާއި ރުޅިވެރިކަން ތަކުރާރު ވެގެންދިއެވެ. ދާނިޝްގެެ ނުރުހުންވުން ނަފުރަތަަށް ބަދަލުވި މަންޒަރު ދެކެފައިވާތީ އެ މަންޒަރު ތަކުރާރު ވުމަކަށް އޭނާގެ ހިތެއް ނޭދެއެވެ. ރީޝާގެ ހިތް އެދިިއެދި ހުރީ އަހަރު ތަކެއް ކުރިއަށް ޖެހިލާށެވެ. ހިނިތުންވުމާއި ހިތްހަމަޖެހުމުގައި ދާނިޝްއާއިއެކު ހޭދަކުރެވުނު އެދުވަސްތައް އަލުން އިޔާދަ ވުމަށް އޭނާގެ ހިތް އެދި ގޮވަމުންދިއެވެ. އެ ލޯބި ފެށި, ހޭދަކުރަމުން ދިއަ އުފާވެރި ދުވަސްތަކަށް ވާސިލް ވުމަށް ރީޝާ ބޭނުންވިއެވެ. އާފެށުމަކުންް އެ ދުވަސްތައް އެނބުރި އަންނާނެ ނަމައޭ އޭނާގެ ހިތަަށް އަރަމުންދިއެވެ. ޝަކުވާއިން އެއްކިބާވެ މަސަލަސްކަންމަތީ ހޭދަ ކުރެވުނު ލޯބީގެ އެ ދުވަސްތައް އިޔާދަވުމަށް އެދިއެދި ހުއްޓަސް, ފާއިތުވި ވަގުތެއް އަނބުރާ ނާންނާނެކަން ރީޝާގެ ވިސްނުމުގައި ހުއްޓެވެ.\nކުޑައިރުކޮޅަކު ވިސްނާލަން ހުރުމަށްފަހު, ޖެހިލުންވެފައި ހުރެ ނަމަވެސް ދާނިޝްގެ ކޮޓަރިއާއި ދިމާއަށް ރީޝާ ހިނގައިގަތެވެ. ދެ ޚިޔާލެއްގައި ހުރެ ނަމަވެސް ކޮޓަރީގެ ދޮރު ހުޅުވާލުމަށް ތަޅުގައި ހިފާލިއެވެ. ރީޝާ އުއްމީދުކުރި ގޮތަށް އެތެރެއިން ތަޅުނުލައި ހުރުމުން, ދަތިކަމެއްނެތި މަޑުމަޑުން ދޮރު ހުޅުވާލަައިފައި އެތެރެއަށް ނަޒަރު ހިންގާލިއެވެ. އެވަގުތު ރީޝާގެ ލޮލުގައި އަޅައިގަތްް މަންޒަރުން އޭނާގެ ހިތަށް އިތުރަށް އަސަރު ކޮޮށްލިއެވެ. އެކްސިޑެންޓްގެ ސަބަބުން ދާނިޝްއަށް ލިބުނު އަނިޔާގެ އަސަރު އަދިވެސް ނުފިލައި ހުރީތީ އޭގެ ތަދު އިހްސާސް ކުރެވެމުންދިއަ ހާލުގައި, ދާނިޝް އޭޭނާގެ ކަނާތުގައި ހުރި ފާރުގަނޑުގައި ބޭސް އަޅަން މަސައްކަތް ކުރަަމުންދިއެވެ. ދޮރުމަތީގައި ހުއްޓިލައިގެން ހުރެ އެ މަންޒަރު ބަލަން ހުރުން ރީޝާއަށް ފަސޭހަ ކަމަކަށް ނުވިއެވެ. ސޯފާގައި އިށީނދެލައިގެން އިނދެ ދަތި ގޮތަކަށް ދާނިޝް ކުރަމުންދިއަ މަސައްކަތްް ކާމިޔާބެެއް ނުވާނެއޭ ހިތަށް އަރުވާލަމުން, ދާނިޝްއާއި ދިމާއަށް ރީޝާ ހިނގައިގަތެވެ.\nކުއްލިއަކަށް ރީޝާ ފެނުމާާއިއެކު ދާނިޝް ސިހުނެވެ. ހައިރާންވެފައި އިރުކޮޅަކު ރީޝާއަށް ބަލަހައްޓައިގެން ދާނިޝްއަށް ހުރެވުނެވެ. އެއީ ހަޤީޤަތެއްކަން ޔަޤީންކޮށްލަަން ދާނިޝްއަށް ވަގުތުކޮޅެއް ބޭނުންވިއެވެ. ކުޑައިރުކޮޅަކު ހުއްޓިލައިގެން ހުރުމަށްފަހު, ދާނިޝްގެ ހައިރާންކަން އެކުލެވިފައިވާ މޫނުން ނަޒަރު އެއްފަރާތް ކޮށްލަމުން ކުރިއަށް ޖެހިލާާފައި ސޯފާގައި ރީޝާ އިށީނެެވެ. އެއަށްފަހު ދާނިޝްގެ އަތުގައި ހުރި ފާރުގަނޑުގައި ބޭސް އަޅައިދިނުމަށް ރީޝާ މަސައްކަތްް ކޮށްލިއެވެ. ނަމަވެސް..ހަމަ އެވަގުތު ދާނިޝް އޭނާގެ އަތް ދުރަށް ޖައްސާލިިއެވެ. ނުރުހުމާއި, ރުޅިވެރިކަމާއި އެކުގައެވެ. “އަހަރެން ރީޝާގެ އެހީތެރިކަމެއް ބޭނުމެއް ނޫން…ރީޝާގެ ހަމްދަރުދީއެއް ވެސް އަހަރެން ބޭނުމެއް ނޫން…” އަތާއި އެކު މޫނުވެސް އެެއްފަރާތް ކޮށްލަމުން ރީޝާގެ އެހީތެރިކަން ބޭނުން ނުވާކަމަށް ނުރުހުމާއިއެކު ދާނިޝް ބުނެލިއެވެ. ރީޝާގެ ސަބަބުން ކުލަވަރު ބަދަލުވެގެންދިއަ ދާނިޝްގެ މޫނުު އެއްފަރާތްކޮށްލި ނަމަވެސް ދާނިޝްގެ އެ ޢަމަލުުން ރީޝާގެ މަޤުސަދަަކަށް ބަދަލެއްނައެވެ. އެއްފަރާތް ކޮށްލި ދާނިޝްގެ އަތުގައި ހިފައި ކައިރިއަށް ދަމާލުމަށްފަހު ދެވަނަ ފަހަރަށް ދާނިޝްގެ އަތުގައި ބޭސް އަޅަން މަސައްކަތް ކޮށްލިއެވެ. ދެންވެސް ދާނިޝް ކަންތައް ކުރީ ހަމަ އެގޮތަށެެވެ. “ކިތައްފަހަރު ބުނަންވީ އަހަރެން ރީޝާގެ އެހީތެރިކަމެއް ބޭނުމެއް ނޫނޭ..ތިކަހަލަ ހިތް ހިލަ މީހެއްގެ އެހީތެރިކަމެއް އަހަރެން ބޭނުމެއް ނޫން…” ފާޅުގައި ނުރުހޭގޮތް ދައްކާލަމުން, ކުޑަމިންވަރަކަށް ވެސް ރީޝާގެ އެހީތެރިކަން ބޭނުން ނުވާކަމަށް, ނުރުހުމާއިއެކު ރީޝާއަށް ބަލަހައްޓައިގެން ހުރެ ދާނިޝް ބުންޏެވެ. އެހެނަސް..ރީޝާވެސް ގޮތްދޫކުރާކަށް ގަސްތެއް ނުކުރިއެވެ. ދާނިޝްގެ ރުޅިވެރިކަމުުގައި ރީޝާގެ މަޤުސަދު ހީނަރުކޮށްލެވޭފަދަ ބާރެއް ނެތްކަހަލައެވެ. ދާނިޝްގެ ނުރުހުމާއި އެކުގައި ނަމަވެސް ކުޑަ ހިތްވަރެއް ކޮށްލާފައި ރީޝާ, ދާނިޝްގެ އަތުގައި ނުހިކި ހުރި ފާރުގަނޑުގައި ބޭސްއަޅައިި ހުދު ބެންޑޭޖްއިން އެ ފާރުގަނޑު ރައްކާތެރި ކޮށްލިއެވެ.\nސިއްރު ސިއްރުން ދާނިޝްގެ މޫނަށް ރީޝާ ނަޒަރު ހިންގާލިއެވެ. އެ މޫނުމަތިިން ނުރުހުމުގެ އަސަރު ކިތަންމެ ރަނގަޅަކަށް ވެސް ރީޝާއަށް ހާމަވާން ހުއްޓެވެ. އެހެނަސް.. ދާނިޝްއަށް އޮޅިފައިވާ ރީޝާގެ ހަޤީޤަތް ހާމަކޮށްދޭން އޭނާ މަސައްކަތް ކޮށްލިއެވެ. “ދާނިޝް…! އަހަރެން…” ރީޝާގެ އަޑު ކަންފަތުގައި ޖެހުމާއިއެކު ދާނިޝްއަށް އުނދަގޫވި ކަހަލައެވެ. ދާނިޝްގެ މޫނުގައި އަތް ބީއްސާލަަން އުޅުނު ވަގުތު ރީޝާގެ އަތް ފޮޅާލުމަށްފަހު, ކޮޓަރިން ނިކުންނަން ދެތިން ފިޔަވަޅެއް އަޅާލައިފައި ދާނިޝް ހުއްޓުނެވެ.\nހިތަށް އަރާފައިބަމުންދިއަ އެތައް ޝަކުވާތަކެއް, އެތައް އުދާސްތަކެއް ރީޝާއަށް ހާމަކޮށްދޭން ދާނިޝްގެ ވިސްނުމަަށް އައެވެ. އެހެނަސް..ހަމަ އެ ސިކުންތުގައި ދެވަނަ ވިސްނުމަކަށް ދާނިޝް ޖެހިލިއެވެ. އަމިއްލަ ނަފުސަށް ކޮށްފައިވާ ވަޢުދުގެ މަތިން ހަނދާން ވުމުން އެ ހިތުގެެ ގިލަން ހިތުގައި ފޮރުވާލިއެވެ. ދެން އިތުރަށް އެ ހިތުގެ ރިހުން ރީޝާއަށް އަންގައި ދިނުމުގެ ބޭނުމެއް ނެތޭ ހިތަށް އަރުވާލަމުން, ގަދަކަމުން ކަހަލަ ގޮތަކަށް ހިންދިރުވާާލުމަށްފަހު, ތެމިގެންދިއަ ލޮލުން ވީއްލިގެން އައި ފެންތިކި ސިއްރިޔާތުގައިި ފޮހެލާފައި ކޮޓަރިން ބޭރަށް ދާނިޝް ހިނގައިގަތެވެ. ދާނިޝްއަށް ހާމަ ނުވާ ރީޝާގެ ޙަޤީޤަތް ބުނެދޭން ބޭނުން ވިޔަސް އެ ފުރުސަތު ރީޝާއަށް ދޭން ދާނިޝް ބޭނުން ނުވާކަން ފަސްއެނބުރި ބަލައިވެސް ނުލައި ކޮޓަރިން ނިކުމެގެން ދާނިޝް ދިއަތަން ބަލަން ހުރެ, ރީޝާއަށް ވިސްނުނެވެ.\nކޮޓަރިން ނިކުމެ ދެތިން ފިޔަވަޅެއް ކުރިއަަށް އެޅި ވަގުތު ހަނާޝްގެ ހުނުމުގެ އަޑު ދާނިޝްގެ ކަންފަތުގައި ޖެހުނެވެ. އެވަގުތު ދާނިޝްގެ މޫނުމަތީގަައިވާ ނުރުހުމާއި މާޔޫސްކަން ކުޑަހިނދުކޮޅެއްގެ ތެރޭ ފިލައިގެން ދިއެވެ. ސޯފާގައި އިށީނދެލައިގެން އިން ވަސީމާގެ އުނގުގައި ހުރެ ހަނާޝް ހެމުން ގެންދިއަ މަންޒަރު ފެނި ދާނިޝްގެ މޫނުމަތި ދިލިގެން ދިއެވެ. މަޑުމަޑުން އައިސް ސޯފާގައި އިށީންވަގުތު, ސައި ތައްޔާރުކޮށްފައި ވާކަމަށް ވަސީމާ ބުނެލިއެވެ. ކުޑަ ވަގުތުކޮޅަކުު ހަނާޝްއާއި ސަމާސާ ކޮށްލަން ހުރުމަށްފަހު ހައިހޫނުކަން ފިލުވާލުމަށް ވަސީމާގެ ފަހަތުން ކާގެއާާއި ދިމާއަށް ދާނިޝް ވެސް ހިނގައިގަތެވެ.\nކޮޓަރިން ނިކުމެގެން އައިސް ސިޓިންރޫމްގަައި ރީޝާ މަޑުކޮށްލިި މަންޒަރު ވަސީމާގެ ލޮލުުގައި އަޅައިގަތެވެ. “ރީޝާވެސް އާދޭ ސައިބޯން…” އިތުރު ތައްޓެއް މޭޒުމަތީގައި ބަހައްޓާލަަމުން ވަސީމާ ރީޝާއަށް ގޮވާލިއެވެ. ނަމަވެސް ވަސީމާގެ އަޑު ރީޝާގެ ކަންފަތުގައި ނުޖެހޭ ކަހަލައެވެ. ރީޝާގެ ފަރާތުން ޖަވާބެއް ނުލިބުމުން, ރީޝާގެ ގާތަށް ވަސީމާ އައެވެ. “ނުދާނަންތަ..؟” ވަސީމާ ސުވާލުކޮށްލިއެވެ. ސިހިފައި ކަހަލަ ގޮތަކަށް ވަސީމާއަށް ރީޝާ ބަލާލީީ ސުވާލު އުފެދިފައިވާ ނަޒަރަކުންނެވެ. ރީޝާގެ އެ ބަލާލުމުން, އޭނާގެ އަޑު ރީޝާއަށް ނީވޭކަން ވަސީމާއަށް ވިސްނުނެވެ. އެހެންކަމުން ދެވަނަފަހަރަށް ރީޝާ ގާތު ސައިބޯން ދިއުމަށް ވަސީމާ އެދުނެވެ. އެކަމާއި ދެކޮޅު ހަދަން ރީޝާ މަސައްކަތް ކޮށްލިއެވެ. ނަމަވެސް..އެކަމުގައި އިތުރު ބަހަނާއެއް ނުދައްކާށޭ ބުނެ, ރީޝާގެ އަތުގައި ހިފާާލަމުން ކާގެއާއި ދިމާއަށް ވަސީމާ ހިނގައިގަތެވެ.\nމޭޒު ދޮށުގައި ހުރި ހުސް ގޮނޑިއެއް ދަމާލާފައި އޭގައި އިށީީނުމަށް ރީޝާ ގާތު ވަސީމާ ބުނެލިއެވެ. ދައްކާނެ މާގިނަ ބަހަނާތަކެއް ނެތުމުން ރީޝާއަށް ޖެހުނީ ވަސީމާގެ ބަސް ޤަބޫލު ކުރާށެވެ. މަޑުމަޑުން ގޮނޑީގައި އިށީނދެލާފައި, ކުރިމަތީގައި އިން ދާނިޝްއަށް ރީޝާ ބަލާލިއެވެ. ނުރުހުންވުން ނޫން އެހެން އެއްޗެއް ދާނިޝްގެ މޫނުމަތީގައި ނުުވާކަން ރީޝާއަށް ފުރިހަމައަށް ދޭހަވާން ހުއްޓެވެ. އެވަގުތު އެތާނގައި އިނުން ދާނިޝްއަށް އަދަބަކަށް ވެފައި ވާކަހަލައެވެ. ޖެހިގެންހުރި ގޮނޑީީގައި އިށީނދެލައިގެން އިން ހަނާޝްގެ މޫނަށް ގަދަކަމުން ކަހަލަ ގޮތަކަށް ބަލާލައިފައި ހިނިތުން ވެލައެވެ. އެވަރުން ދާނިޝްއަށް ފުދުނެވެ. އެންމެ ލަފުޒެއް ވެސް ދުލުން ބޭރު ނުކުރަން ދާނިޝް ކުރި ހިތްވަރަށް ގަސްތަކާއި ނުލައި ހުރަސް އަޅަން ވަސީމާ ކުރި މަސައްކަތް ކާމިޔާބުވީ ވަރަށް ކުޑަ މިންވަރަކަށެވެ. މޭޒުދޮށުގައި އިށީނދެ, ސައިބޯންް ފެށުމަށްފަހު ވަސީމާ ދެއްކި ވާހަކަތަކާއި ކުރި ސުވާލުތަކަށް ދާނިޝް ޖަވާބު ދިނީ ކުރު ގޮތަކަށެވެ. މާގިނައިރު މޭޒުދޮށުގައި ހުރުމުގެ ގަސްތެއް ނެތުމުން, އަވަސްް އަވަހާއި ކައި ނިންމާލުމަށްފަހު އެތަނުން ނިކުތުމަށް ދާނިޝްގެ ހިތުގައި އޮތެވެ. ނަމަވެސް..އޭނާގެ އަތުގެ ރިހުން އެކަމަށް ހުރަސްއެޅިއެވެ.\n“ރީޝާ…މަންމަ ރީޝާ ގާތު ކަމަކު އެދެން ބޭނުން…ހީކުރަން މަންމަ މާޔޫސް ނުކުރާނެކަމަށް…” ނާސްތާ ނިންމާލައިފައި މޭޒުމަތިި ސާފުކޮށް ހަދާލުމަށްފަހު, ކާގެއިން ނިކުމެގެން އައިސްް ކޮޓަރިއަށް ވަދެ އެނދުގައި އިށީނދެ ހަމަޖެހިިލުމަށްފަހު, ރީޝާގެ އަތުގައި ހިފާލައިފައި ވަސީމާ ވާހަކަ ދައްކަން ފެށިއެވެ. މީގެ ކުޑަ ދުވަސްކޮޅެެއް ކުރިން ވަސީމާގެ ސިކުނޑީގައި އެނބުރެންފެށި ޚިޔާލުތަކުން ބާރު ލިބިގަންނަމުން އެކަމުގެ އަސްލަށް ޖެހިލަން އޭނާ މަސައްކަތް ކޮށްލިއެވެ. “ބުނެބަލަ…! މަންމަ ބުނާ އެއްވެސް ކަމަކާ އަހަރެން ދެކޮޅެއް ނުހަދާނަން…” ވަސީމާގެ ހިތުގައި އޮތް މަޤުސަދު ދެނެގަންނަން ނޭނގުނަސް ވަސީމާގެ އެދިލުމާއި ދެކޮޅު ނުހަދާނެކަމަށް ބުނެ ވަސީމާގެ އަތުގައި ހިފާލަމުން ފުރިހަމަ ޔަޤީންކަން ރީޝާ ދިނެވެ. ރީޝާގެ އެ ޖަވާބުން ވަސީމާގެ ހިތަށް ފިނިކަން ލިބިގެންދިއެވެ. އަދިވެސް ރީޝާގެ ހިތުގައިި އޭނާއަށްޓަކައި ޤަދަރާާއި އިޙްތިރާމް ނުފިލައި ހުރިކަން ޝައްކެއްނެތި ވަސީމާއަށް ޔަޤީން ކުރެވުނެވެ.\n“ރީޝާ…މަންމައަށްޓަކައި ނަމަވެސް ދާނިޝްއަށް މަޢާފުކޮށްދީ…! އަހަރެންގެ ދަރިފުޅަށް މަޢާފު ކޮށްދީ…!” ފުން ނޭވާއެއް ދޫކޮށްލުމަށްފަހު ރީޝާއަށް ނަޒަރު ހުއްޓާލަމުން އަސަރާއިއެކު ވަސީމާ ބުނެލިއެވެ. ވަސީމާގެ އެ ޖުމްލަތައް ކަންފަތުގައި ޖެހުމާއިއެކު ރީޝާގެ މޭގަނޑު ގުޑައިގަތެވެ. އެހާމެ ހައިރާންވިއެވެ. ވޭތުވެ ދިޔަ ދުވަސްތަކުގައި އެކަަހަލަ އެއްވެސް ވާހަކައެއް ވަސީމާގެ ދުލުން ބޭރުވެފައި ނުވުމާއިއެކު, ކުއްލިއަކަށް އެ މައުޟޫ ނެގުމުން ރީޝާ ސިހުނެވެ. ފެންކަޅިވި ވަސީމާގެ ލޯ ފެނުމުން ރީޝާގެ ހިތުގައި ޖެހުނެވެ. ދާނިޝްއަށް މަޢާފު ނުކުރަން ރީޝާ ކުރިން ނިންމި ނިންމުން ރަނގަޅު ނޫންކަމަށް ފުރަތަމަ ފަހަރަށް, ވަސީމާގެ ލޮލުގައި ވިދާލި ކަރުނަ, ރީޝާއަށް ބުނެދިިން ކަހަލައެވެ. “ދާނިޝްގެ ކުށުގެ އަދަބަކީ ރީޝާގެ ނަފުރަތު ކަމުގަ ނުހަދާ…! އާދޭސްކޮށްފަ ބުނަން….އަހަރެންގެ ދަރިފުޅުގެ މައްޗަށް ހިތް ސާފު ކޮށްލަދީ…ދެވަނަ ފަހަރަށް އެ ނިކަމެތި ހާލަތަށް އަހަރެންގެ ދަރިފުޅު ވެއްޓޭ މަންޒަރު ބަލަަން ހުންނާނެ ހިތްވަރެއް އަހަރެންގެ ގަޔަކު ނެތް…” ހުރި ހަމައެކަނި ދަރިފުޅުގެ ފުރާނަ ސަލާމަތުން ހުރުމަށް ހިތާއި ފުރާނައިން އެދެމުންދިއަ ހާލުގައި އެ ދަރިފުޅުގެ މައްޗަށް ހިތް ޚަލާސް ކޮށްދިނުމަށް, ރުއިމުގެ ތެރެއިން އާދޭހާއިއެކު ރީޝާ ގާތު ވަސީމާ އެދުނެވެ. ވަސީމާގެ އެ ހާލަތު ފެނުމުން ރީޝާގެ ލޯޯވެސް ތެމިގެންދިއެވެ. “އަހަރެން ޤަބޫލު ކުރަން…އަހަރެންގެ ދަރިފުޅަކީ ރީޝާގެ ކުށްވެރިއެއް…ދާނިޝްގެ ފަރާތުން ރީޝާއަށް ލިބުނު އަނިޔާ އަހަރެންގެ ހަނދާނުގަ އެބަހުރި…ރީޝާ, ދާނިޝްއާއިި ވަކިވުމުން ދާނިޝްގެ ހިތުގަ ރީޝާއާއި މެދު އުފެދުނު ނުރުހުމާ ރުޅިވެރިކަން ދިފާޢު ކުރާާކަށް ބޭނުމެއް ނޫން…އެކަމުގެ ވިސްނުމެއްވެސް ނެތް…އެކަމަކު…ރީޝާ އެގޮތަށް ކަންތައްކުރި ސަބަބު އެނގުމުން އަހަރެންގެ ދަރިފުޅު ރުއި ރުއިމާ ކުރި ހިތާމަ އަހަރެން ދުށިން…ސިއްރުން ހުރެ ކަރުނަ އޮހޮރި މަންޒަރު އަހަރެންގެ ލޮލުން ދުށިން…” މޫނު ތެތްމަމުންދިއަ ކަރުނަ ތަކާއިއެކު, ވަސީމާގެ ލޮލަށް ފެނުނު މަންޒަރުތައް ފުރަތަމަ ފަހަރަށް ނަމަވެސް ރީޝާއާއި އޭނާ ހިއްސާކޮށްލިއެވެ. އެތައް ދުވަހެއްގެ ފިކުރުތަކާއި އުދާސްތައް މިއަދު ހާމަ ކުރަން ވަސީމާއަށް މަޖުބޫރުވި ކަހަލައެވެ.\n“އެކަމަކު…ދެން އެ މަންޒަރު ބަލާކަށް އަހަންނަކަށް ކެތެއް ނުވާނެ…އާދޭސްކޮށްފަ ބުނަން…އަހަރެންްގެ ދަރިފުޅުގެ ދިރިއުޅުމަށް އެނބުރިި އާދޭ..! ރީޝާއާއި ވަކިން ދާނިޝް އެ ހޭދަކުރަނީީ އުފާވެރި ދިރިއުޅުމެއް ނޫން…” މަރުގެ ތުންފަތް މައްޗަށް ވެެއްޓިގެންދިއަ ދާނިޝް, އިތުރަށް ހިތާމައިގެ ތެރޭގައި އުޅޭ މަންޒަރު ބަލަން ކެތްނުވާނެކަމަށް ބުނަމުން, ދެވަނަ ފަހަރަށް ދާނިޝްގެ ދިރިއުޅުމަށް އެނބުރި އައުމަށް ބުނެ ވަސީމާ, ރީޝާ ގާތު އާދޭސް ކުރިއެވެ. ރީޝާގެ އަތުގައި ހިފަހައްޓައިގެންހުރެެ ކަރުނައިގެ ތެރެއިން ވަސީމާ އޭނާގެ ހިތުގެ އުދާސްތައް ހާމަކޮށްލިއެވެ. ފުރާނަ ފަދައިން ލޯބިވާ ދަރިފުޅުގެ ދިރިއުޅުމުން އުފާވެރިކަން ނެތިގޮސް, ހިތާމައާއި ތަކުލީފުތައް އެދިރިއުޅުން ވަށާލާފައިވާ މަންޒަރު ޣައިބުވެގެން ނުދާއިރު އޭގެ ހިތިއަސަރު ވަސީމާގެ ނިކަމެތި ހިތަށް ތަދުކުރަމުން ދެއެވެ. އެ ތަދުތަކާއި ވޭނަށް އިތުރަށް ކެތް ނުވުމުން އާދޭހާއިއެކު އެކަމުން މިންޖު ކޮށްދިނުމަށް ރީޝާ ގާތު ވަސީމާ އެދުނެވެ.\n“މަންމާ…! އަހަރެންގެ ހިތުުގަ ދާނިޝްއާއި ދޭތެރޭ އެއްވެސް ނަފުރަތުކަމެއް ނެތް…” ވަސީމާގެ އުނގުގައި މަޑުމަޑުން ބޯއަޅާލުމަށްފަހު ރީޝާ ބުނެލިއެވެ. “އަހަރެން ދުވަހަކުވެސް ދާނިޝްއަކަށް ނަފުރަތެެއް ނުކުރަން…އެކަމަކު..އަހަރެންގެ ހިތުގަވެސް ދާނިޝްއާ ދޭތެރޭ ނުރުހުމާ ހިތްހަމަނުޖެހުން އުފެދުނު…” ވަސީމާގެ ވާހަކަތަކަށް އިޚްތިރާމް ކުރުމާއިއެކު, އަމިއްލަ ނަފްސުުގެ ދިފާޢުގައިި ވާހަކަ ދައްކަން ރީޝާ މަސައްކަތްކޮށްލިއެވެ. “ދާނިޝް ނޫން އެހެން މީހެއްގެ ހަޔާތުގެ ބައިވެރިއަކަށް ވާން ނިންމީ ދާނިޝްގެ ކިބައިން ބަދަލު ހިފުމުގެ ނިޔަތުގައެއް ނޫން…އެގޮތަށް އަހަރެން ކަންތައް ކުރީ އަހަރެންގެ ހިތުގަ އުފެދުނު ނުތަނަވަސްކަމާ ނުރުހުމުގެ ސަބަބުން…ދާނިޝްގެ ފަރާތުން ލިބުނު އެކިވަރުގެ އަނިޔާތަކުގެ ސަބަބުން…މަންމައަށް ފެނުނީ ދާނިޝްގެ ރުޅިވެރިކަމުގެ އެންމެފަހުު މަންޒަރު…އޭގެ ކުރިންވެސް އެތައް އަނިޔާތަކެއް ދާނިޝްގެ ފަރާތުން އަހަންނަށް ލިބުނު…ހިތް ކުދިކުދި ވާވަރުގެ ބަސްތައް ބުނެ ރޮއްވައިހެދި…އަހަރެންގެ ލޮލުން ކަރުނަ ނާންނަ ހަމަ އެންމެ ދުވަހެއްވެސް ނުދާނެ…” ކަޅު ވިލާގަނޑެެެެއް ބޯމަތިކޮށްލި މާޒީގެ އެދުވަސްތަކުގެ ހަނދާން އާކޮށްލަމުން, އެދުވަސްތަކުގެ ހަޤީޤީ މަންޒަރު އޮޅުވާލުމެއްނެތި ވަސީމާއަށް ރީޝާ ހާމަކޮށްދިނެވެ. އެ ދުވަސްތައް ހަނދާން ވުމުން, ވަސީމާގެ އުނގުގައި ބޯ އަޅާލައިގެންް އޮވެ ރީޝާއަށް ގިސްލެވެންފެށުނެވެ. އެހެނަސް..ކެތްތެރި ވެލަމުން, ލޮލުން ފައިބަމުން ދިޔަ ކަރުނަތައް އެއްފަރާތް ކޮށްލާފައިި އިތުރަށް ބުނެދޭން ރީޝާ ފެށިއެވެ. “އަހަރެން އެކަންތަައް މަންމައަށް ހާމަ ނުކުރީ މަންމަގެ ހިތް ނުތަނަވަސް ކުރަން ބޭނުން ނުވާތީ…” ރީޝާ އިތުރަށް ބުނެލިއެވެ.\n“އެ އަނިޔާ ތަކުގެ ސަބަބުން, އަހަރެންގެ ހިތުގަ ދާނިޝްއަށްޓަކާާ އުފެދިފަވީ ލޯތްބާ ޤަދަރު ކުޑަވާންފެށި…ދާނިޝް މަތިން ހަނދާން ނައްތާލުުމަކީ އެންމެރަނގަޅު ގޮތްކަމަށް އަހަންނަށް ވިސްނުނު…އިޒްހާރުގެ ލޯބި އަހަރެން ޤަބޫލު ކުރީ ދާނިޝްގެ ހަނދާންތަކާ ދުރުވެވެން އޮތް އެންމެ ފަސޭހަ ގޮތަކީ އެއީ ކަމަށް ދެކިގެން…” ވަސީމާގެ އުނގުގައި ބޯއަޅާލަައިގެން އޮވެ, ރީޝާ އޭނާގެ ހިތުގެ ހަޤީޤީ ހާލަތު ސާފު ޢިބާރާތުުން ބަޔާންކޮށްދިނެވެ. ދާނިޝްއަށް ދެވަނަ ފުރުސަތެއް ދޭން ބޭނުން ނުވިސަބަބު ފަރުދާކުރުމެއްނެތި ހާމަކޮށްލިއެވެ. “މިއަދު އަހަރެންގެ ހިތް ދާނިޝްގެ މައްޗަށް ސާފުކޮށްފިން…އަހަރެންގެ ހިތުގަ ދާނިޝްއާާއި ދޭތެރޭ އެއްވެސް ނުރުހުމެއްނެތް…އެއްވެސް ކިލަނބުކަމެއް ވެސް ނެތް…އެކަމަކު…މިހާރު ދާނިޝްގެ ހިތްް ކިލަނބުވެއްޖެ…ރުޅިވެރިކަަން ތަކުރާރުވެއްޖެ…މިއަދުވެސް ދާނިޝް އެހުރީ އޮޅުމެއްގެ ތެރޭގަ…ހަޤީޤަތް މިއަދުވެސް ވަނީ ދާނިޝްއަށް ސިއްރުވެފަ…އެ ހަޤީޤަަތް އެނގޭކަށް ވެސް ދާނިޝް ބޭނުމެއް ނުވޭ…އިޒްހާރުއާއި އަހަރެންގެ ކައިވެނި ނުކުރެވޭކަން ދާނިޝްއަށް ވަނީ ސިއްރުވެފަ…އެވާހަކަ ބުނެދޭން ކުރި މަސައްކަތް ވެސް ވީ ބޭކާރު…މިހާރު އަހަރެންގެ އެއްވެސް ވާހަކައެއް އަޑު އަހާކަށް ދާނިޝް ބޭނުމެއް ނުވޭ…” ރީޝާގެ ހިތުގައި ދާނިޝްއަށްޓަކައި އުފެދުނު ނުރުހުމާއި ކިލަނބުކަން ނެތިގެން ގޮސްފައިވާކަމަށް އޭނާ ބުނެެލިއެވެ. ހަމައެހެންމެ މިއަދު ދާނިޝްގެ ހިތް އޮތްގޮތް ވެސް ރީޝާ ހާާމަކޮށްލިއެވެ. “ތިކަމާާ ދެރަނުވޭ…މަންމަ ހުރިހާ ވާހަކައެއް ދާނިޝްއަށް ބުނެދޭނަން…ރީޝާގެ ކައިވެނި އިޒްހާރުއާއި ނުވާކަން ދާނިޝް ގާތު އަހަރެން ބުނާނަން…” ރީޝާގެ ވާހަކަތައް އަޑުއެެހުމަށްފަހު ތެމިފައިވާ ލޯ ފޮހެލާާފައި, ރީޝާގެ ބޮލުގައިި ފިރުމާލަމުން ވަސީމާ ބުންޏެވެ. “ނޫން…މަންމަ ދާނިޝް ގާތު އެއްވެސް ވާހަކައެއް ނުބުނާތި..! ހުރިހާ ވާހަކައެއް އަހަރެން ބުނެދޭނަން…ހުރިހާ ހަޤީޤަތެއް ހާމަކޮށްދޭނަން…އެކަމަކު..މިވަގުތަކު ނޫން…” ވަސީމާގެ އުނގުން ބޯ ހިއްލާލަމުން, ދާނިޝްއަށް ހުރިހާކަމެެެެއް ހާމަކޮށްދޭނެެ ކަމަށް ރީޝާ ބުނެެލިއެވެ. ނަމަވެސް އެކަމަށް ވަގުތު ބޭނުންވާކަމަށް ބުނެ ވަސީމާއަށް ރީޝާ ވިސްނައިދިިނެވެ “އެންމެ ރަނގަޅު…އެކަމަކު..މަންމަ ބޭނުމީ ވީހާވެސް އަވަހަކަށް ވެދިޔަ ހުރިހާ ކަމެއް ހަނދާން ނައްތާލާފަ އާފެށުމަކުން ތި ދެކުދިން އާ ހަޔާތެއް ފެށުން…” ތެމިފައިވާ ރީޝާގެ ކޯތާފަަތް ފޮހެލަމުން ވަސީމާ ރީޝާގެ އެ އެދިލުމާާާއި އެއްބަސްވިއެވެ. ދާނިޝްއަށް ޙަޤީޤަތް ހާމަކޮށްދޭން ރީޝާއަށް ފުރުސަތު ދެމުން ވަސީމާ ބޭނުންވާގޮތް ހާމަކޮށްލިއެވެ. އެދުވަހަކުން ވަސީމާ ނުހަނު އުފާވާނެކަމަށް ވެސް ބުނެލިއެވެ.\nއިތުރު ހަފްތާއެއް ފާއިތުވެގެން ދިއައިިރުވެސް ހުރިހާކަމެއްވެސް ހުރީ ހަމަ އެއް ހާލަތެއްގަައެވެ. ހުރިހާ ހަޤީޤަތެެއް ހާމަކުރަން ކިތަންމެ ބޭނުންވިޔަސް ރީޝާއަށް އެ ފުރުސަތު ލިބޭގޮތް ނުވުމުން, އެހިތުގައި ނާއުއްމީދުގެ ސިއްކަޖެހިިފައި ވާކަހަލައެވެ. ދާނިޝްގެ ހާލަތު މުޅިން ރަނގަޅު ވެފަައި ވިޔަސް, އަދިވެސް ރީޝާ ފެންނަ ކޮންމެ ފަހަރަކު ދާނިޝް މޫނު އެއްފަރާތް ކޮށްލައެވެ. ނަޒަރު ބަދަލު ކޮށްލައެވެ. އަނގައިން ބުނަން ހިތަށް ވެސް ނުގެންނަ ފަދައެވެ. ހިތާއި ދެކޮޅަށް ނަމަވެެސް ރީޝާއަށް ވަނީ އެކަން ބަރުދާސްތު ކޮށްގެން ހުންނަން މަޖުބޫރުވެެފައެވެ.\n“އަހަރެން ހީކުރީ ރީޝާ ނާންނާނެ ކަމަށް…” ރީޝާގެ ކަރުކެހިލުމުގެ އަޑު ކަންފަތުގައި ޖެހިލުމާއި އެކު ފަސްއެނބުރި ބަލާލަމުން އިޒްހާރު ބުނެލިއެވެ. ކުޑަ ވަގުތުކޮޅަަށް ނަމަވެސް ބައްދަލުކޮށްލަން ބޭނުންވާ ކަމަށް އިޒްހާރު ބުނުމުން, މާގިނަ ބަހަނާތަކެއް ދެއްކުމެއްނެތި އިޒްހާރު ބުނި ތަނަށް, ބުނި ވަގުތަށް, ރީޝާ އައުމުން ޔަޤީން ކުރަން އިޒްހާރުއަށް ވަގުތުކޮޅެއް ބޭނުންވިއެވެ. “ކިހިނެއްވީ…؟ ކޮންކަމަކު އަހަރެން މިތަނަށް ތިގެނައީ..؟” ކަޅި ޖަހައިނުލައި ރީޝާއަށް އިޒްހާރު ބަލަން ހުރުމުން ބައްދަލު ކުރަން ބޭނުންވި ސަބަބު ރީޝާ އަހާލިއެވެ. “ކަމެއްނުވޭ…ހަމަ ރީޝާ ދެކިލާހިތުން…ފަހަރެއްގަ ވެދާނެ މީ އަހަރެމެންގެ އެންމެ ފަހު ފެނިލުން ކަމަށްވެސް…އެންމެފަހު ބައްދަލުވުމަށް ވެސް ވެދާނެ…” ފަރުދާ ކުރުމެއްނެތި އިޒްހާރު އޭނާގެ މަޤުސަދު ހާމަކޮށްލިއެވެ. “ކީއްވެ ތިހެން ތިބުނީ…؟” އިޒްހާރު ބުނަން މަސައްކަތް ކުރި އެއްޗެއް ރަނގަޅަށް ދޭހަ ނުވުމުން ރީޝާ ސުވާލުކޮށްލިއެވެ. “އަހަރެން މިއުޅެނީ ދިރިއުޅުން ބަދަލުކޮށްލަން…ރާއްޖޭން ބޭރަށް…މި ފަސްގަނޑުގަ މިހާރު އުުޅޭކަށް ބޭނުމެއް ނޫން…މިހާރު ބޭނުންވަނީ މި މާޙައުލުން ދުރަށް ދާން…” ރީޝާއަށް ފުރަގަސް ދެމުން އިޒްހާރު އޭނާގެ ފިކުރު ހުރި ގޮތް ބުނެދިއެވެ. އޭނާގެ ވިސްނުމުގައި ހުރީ އެ މައިދާންދޫކޮށް އެކަހެރިވުުންކަމަށް ބުނެލިއެވެ. “ރީޝާއާއި އެކު ހޭދަކުރެވުނު ދުވަސްތައް ހަނދާނުން ފިލާގޮތެެއް ނުވޭ…މަސައްކަތް ކުރިން…އެކަމަކުވެސް…ހިތް އެދެނީ އަދިވެސް ރީޝާގެ ލޯތްބަށް އެދެން..ތި ލޯތްބަށް އެދި އާދޭސްކުރަން…ރީޝާގެ ލޯބި ހާސިލުކޮށް ރީޝާ ތީ އަހަރެންގެ މިލްކަކަށް ހަދަން…އެކަމަކު…އޭޭގެ ނަސީބެއް ނެތްކަން އަހަރެން ޤަބޫލްކުރަން…” އިޒްހާރު އޭނާގެ ނިކަމެތި ހާލަތުގެ ކުޑަމިންވަރެއް ރީޝާއާއި ހިއްސާކޮށްލިއެވެ. ވިރެމުންދިއަަ އެ ހިތުގެ ވޭނީ އާހް ބުނެދެމުންދިއެވެ. “އަހަރެން ދެކެނީ މިތަނުން އަހަރެން ދިއުމަކީ އެންމެ ރަނގަޅުު ގޮތް ކަމަށް…ފަހަރެއްގަ ރީޝާގެ ހަނދާންތައް މަޑުމަޑުން ނެތިގެން ހިނގައިދާނެ…” ކިތަންމެ ހިތްވަރެއް ކުރިއަސް ބޭއިޚުތިޔާރުގައި އިޒްހާރުގެ ލޯ ތެމިގެންދިއެވެ. އިޒްހާރުގެ ކޫރުން އެޅިފައިވާ އަޑު ކަންފަތުގައި ޖެހުނު ކޮންމެ މީހެއްގެ ހިތަށްވެސް އަސަރު ކުރުވާނެކަން ގައިމެވެ. ރީޝާގެ ހިތުގައި ވެސް ޖެހުނެވެ. ވަކި ނިޔަތަކާއި ނުލައި ނަމަވެސް އިޒްހާރުއަށް ދެރައެއް ދެވިއްޖެ ކަމަށް އޭނާގެ ހިތް ބުނެލިއެވެ. އެހެނަސް…އެކަން ބަދަލުކުރެވެން ނެތް ކަމަށް ހިތާއިހިތުން ރީޝާ ކިޔާލިއެވެ. ގުޅިލާމެހިފައިވާ ލޯބީގެ އެ ދާސްތާގައި އުފަލާއި ހިތްހަމަ ޖެހުން އެކުވެފައި ވާއިރު ހިތާމައާއި ކެކުޅުން ވެސް ތަޙައްމަަލު ކުރަން ޖެހިފައިވާކަން އެންމެ ރަނގަޅަށް ތަޖުރިބާ ކޮށްފައިވަނީ ރީޝާއެވެ. ރީޝާގެ ހިތް ބޭޒާރުވި ދުވަހު އެ ދެމީހުންގެ ގުޅުުމުގައި ނިމުމުގެ ސިއްކަ ޖެހިގެންދިއެވެ. ރީޝާގެ ދުލުން ކިޔައިދިން ހަޤީޤަަތް އަޑު އިވުނު ވަގުތު އިޒްހާރުގެ ކަންފަތުގައި ހޮނުގުގުރީީގެ އަޑު ގުގުމާލި ކަހަލައެވެ. ރީޝާއާއި ދާނިޝްގެ އެންމެ ފަހު ބައްދަލުވުން, އޭގެ ފުރިހަމަ ތަފްޞީލާާއިއެކު ރީޝާ, އިޒްހާރުއާއި ހިއްސާ ކުރިއެވެ. ހުރިހާ ހަޤީޤަތެއް ހާމަ ކޮށްދިނުމަށްފަހު, އެދުވަހުު އެ ދެމީހުންގެ ގުޅުން އިތުރަށް ކުރިއަށް ގެންދެވެން ނެތްކަމަށްް ހިތާމައާއިއެކު މަޢާފަށް އެދެމުން އިޒްހާރު ގާތު ރީޝާ ބުނެލިއެވެ.\n“ހީކުރަން ރީޝާ އަބަދުވެސް އުފަލުގަ އުޅޭނެ ކަމަށް…” ފުސްވެގެން ދިއަ ލޯ ފޮހެލާފައި, ރީޝާއާއި އެއްފަރާތަައް އިޒްހާރު އެނބުރުނެވެ. އެއަށްފަހު ވަދާޢީީ ސަލާމަށް އަތް އުފުލާލިއެވެ. އިޒްހާރުއާއި ހަތަރުކަޅި ހަމަކޮށްލެެވުނު ވަގުތު އިޒްހާރުގެ ހުރިހާ ތަކުލީފު ތަކެއް, ހުރިހާ ރިހުމެއް ރީޝާއަށް އިހްސާސް ކުރެވުުނު ކަހަލައެވެ. އަދިވެސް ރީޝާއަށްޓަކައި އެހިތުގައި އުފެދުނު ލޯތްބަށް ކުޑަވެސް އުނިކަމެއް އައިސްފައި ނުވާކަން ރީޝާއަށް ދެނެގަނެވުނެވެ. އިރުކޮޅަކު ހިމޭނުން ހުރުމަށްފަހު ރީޝާވެސް މަޑުމަޑުން އަތް އުފުލާލަމުން, ސަލާމަށް އިޒްހާރު ދިއްކޮށްލި އަތުގައި ހިފާލިއެވެ. “ސޮރީ…” މަޑުމަޑުން ރީޝާގެ ދޫ ހަރަކާތް ކޮށްލިއެވެ. އިޒްހާރުއަށް ގަސްތަކާއި ނުލައި ދެރައެއް ދެވިއްޖެކަން ޤަބޫލުކުރާ ހާލުގައި އެކަމަށް ރީޝާ މަޢާފަަށް އެދުނެެވެ. އޭގެ ޖަވާބުގައި ބުނާނެ ވަކި އެއްޗެއް އެވަގުތު އިޒްހާރުގެ ވިސްނުމަށް އަންނަގޮތެއް ނުވިއެވެ. ލުއި ގޮތަކަށް ހިނިތުން ވެލާާފައި ދަނީއޭ ބުނެެ, ޖޯޑު ކޮށްލެވިފައިވާ ދެ އަތްތިލަ ވަކިކޮށްލުުމަށްފަހު, ހަމަ އެ ވަގުތު އެތަނަށް މަޑުކޮށްލި ޓެކްސީގެ އެހީ ލިބިގަންނަމުން, ރީޝާގެ ނަޒަރު ނުފޯރާ ހިސާބަށް ގޮސް އިޒްހާރު ގެއްލުނެވެ. އެ ވަގުތުކޮޅާއިމެދު ވިސްނާލަން ދެތިން މިނެޓްވަންދެން އެތަނުގައި މަޑުކޮށްލުމަށްފަހު ރީޝާ ވެސް ޓެކްސީއެއްްގެ އެހީ ލިބިގަންނަމުން, ގެއާއި ދިމާއަށް މިސްރާބު ޖަހާލިއެވެ.\nއިރު އުދަރެހުން އޮބާލީ ކުލަރީތި އެމަންޒަރު ފެންނަފަށުގައި ދާނިޝް ހުއްޓަައެވެ. ދާނިޝްގެ ކަޅި ހުއްޓިފައި ހުރީ އެދިމާއަށެވެ. ލޮލުގައި ވިދަމުންދިއައީ އެހިތްގައިމު މަންޒަރުގެ ކުލަތަކެވެ. ނަމަވެސް..ދާނިޝްގެ ސިކުނޑީީގައި އެނބުރެމުން ދިއައީ މުޅިން ތަފާތު މަންޒަރު ތަކެކެވެ. ތަފާތު ޚިޔާލު ތަކެކެވެ. އެކިއެކި ދުވަސްތަކުގެ ހަނދާންތަކެވެ. އެކިއެކި ވަގުތު ތަކުގެ ހަނދާންތަކެވެ. ރީޝާގެ ފުރަތަމަ ފެނިލުން އަދިވެސް ދާނިޝްގެ ހަނދާނުގައި ހަރުލައި ހުއްޓެވެ. ފުރަތަމަ ބައްދަލުވުން އަދިވެސް އެއަށް އެއްވެސް އުނިކަމެއް އައުމެއްނެތި ދާނިޝްގެ ހަނދާނުގައި ނުފިލައި ހުއްޓެވެ. ރީޝާގެ ޚިޔާލުތައް ސިކުނޑީީގައި އެނބުރެމުންދިއަ ހާލުގައި, އެތައްއިރަކު އެސްފިޔަވެސް ޖަހާނުލައި ހުރުމަށްފަހު, ރަތްވިލާތަކުގެ ތެރެއަށް ވަދެ ދުނިޔެ ކަޅުކޮށްްލާފައި އިރު ޣައިބުވެގެންދިއަަ ސުކޫތުގައި ދާނިޝްއަށް ލޯ މަރާލެވުނެވެ. އެހިނދު ކެތްމަދުވެފައި ތިބި ބަރު ފެންތިކިތައް, މެރިފައިވާ ދާނިޝްގެ ލޯޯ ތެރެއިން ރެކިގެންއައިސް ކޯތާފަތްމައްޗަށް ވެރިވެގަތެވެ. އެހެނަސް..އެ ފެންތިކިތަކަށް އޭގެ ނަސީބު ލިބުނީ ކުޑަ ވަގުތުކޮޅަކަށެެވެ. މަދު ސިކުންތުކޮޅަކަށެވެ. އެމަންޒަރު އިތުރު މީހަކަށް ފެނިދާނެތީ އަވަސް އަވަހަށް ދާނިޝް އޭނާގެ މޫނު ތެތްމާލި ކަރުނަތައް އެއްފަރާތް ކޮށްލިއެވެ. އެކަރުނަތަކަށް ދެވަނަ ފުރުސަތެއް ނެތޭ ބުނާކަހަލަ ގޮތަކަށް އޭގެ ކުޑަވެސް އަސަރެއް ހާމަ ނުވާނެހެން ރަނގަޅަށް މޫނު ފޮހެލާފައި, ފުން ނޭވާއެއްގެ އެހީގައި ހިތާާއި ސިކުނޑި ހަމައަކަށް އަޅުވާލުުމަށްފަހު, ލަސްތަކެއް ނުކޮށް, ދާނިޝް އެ މާހައުލާއި އަލްވަދާޢު ކިޔާލިއެވެ.\nފިކުރުތަކާއި އުދާސްތަކުން ހިތް ނުތަނަވަސްވެފައިވާ ހާލުގައި ކޮޓަރިއަށް ވަދެ ސޯފާތެރެއަށް ޖެހިގަންނަން ރީޝާއަށް މަޖުބޫރުވިި ކަހަލައެވެ. ގަސްތަކާއި ނުލައި ނަމަވެސް އިޒްހާރުގެ ހިތުގައި ޖައްސާލެެވުނީތީ އަމިއްލަ ނަފުސާާއި މެދު ޝަކުވާކޮށްލިއެވެ. އެހެނަސް..އެނޫން ގޮތަކަށް ކަންތައް ކުރެވެން ނެތްކަމަށް ހިތާއިހިތުން ރީޝާ ޤަބޫލުކުރިއެވެ. އިޒްހާރުގެ ލޯތްބާއި އޯގާތެރިކަަން ފުރިހަމައަށް ރީޝާއަށް ލިބުނެވެ. ނަމަވެސް..އެ ލޯބީގެ ސަބަބުންް ދާނިޝްގެ ހަޔާތް ވީރާނާ ކޮށްލެވެން ނެތް ކަމަށް ރީޝާ އޭނާގެ އަމިއްލަ ނަފްސަށް ވިސްނައިދިނެވެ. ސަބަބުތަކާއި އެކުގައި ނަމަވެސް ކޮންމެ ފަހަރަކު ރީޝާއަށް ދާނިޝްގެ ހިތުގައިޖައްސަައި ރޮއްވާލެެވުނެވެ. އެ ހަޔާތުން ދާނިޝް އެއްފަރާތް ކޮށްލެވުނެވެ. ދާނިޝްގެ ހިތް މާޔޫސްކޮށްލައި ބޭކާރު ކޮށްލެވުނެވެ. ދުވަހަކުވެސް ފޮހެވިގެން ނުދާނެފަދަ ވަރުގަދަ ލޯތްބަކުން ދެހިތް ބަނދެލެެވުނު ވަގުތު އެދެމެދަށް ނަފުރަތުގެ ހިޔަނި އެޅުމުގެ ފުރުސަތު ހުޅުވިގެން ދިއައީ ބަދަލުކުރެވެން ނެތްް, ރީޝާގެ ހަމައެންމެ ނިންމުމެއްގެ ސަބަބުންކަން ރީޝާ ޤަބޫލުކޮށްލިއެވެ. އެ ނިންމުމާއި މެދު ފުރަތަމަ ފަހަރަށް ނަމަވެސް ރީޝާ ސުވާލު އުފައްދާލިއެވެ. އެދުވަހު ކަންތައް ކުރެވުނީ ރަނގަޅަށް ބާއޭ ރީޝާގެ ހިތަށް އަރަމުންދިއެވެ. އެޚިޔާލުތަކުން ސިކުނޑި ފުނިޖެހުުނު ވަގުތު ބޮލުގައި ރިއްސާލުމުން, ބޮލުގައި ބާރަށް ހިފަހައްޓާލާާފައި ލޯމަރާލިއެވެ. އެވަގުތު ހަނާޝް ދުވެފައި އައިސް ރީޝާގެ އުނގުތެރެއަށް ޖެހިގަތެވެ. ހަނާޝްގެ އުފާވެރި މޫނު ފެނުމުން ބޮލުގެ ރިހުން ރީޝާގެ ހަނދާނުން ކައްސާލިއެވެ. ހިނިތުންވެލަމުން ނުހަނު ލޯތްބާއިއެކު ހަނާޝް މެޔާލައި ބޮނޑިކޮށްލިއެވެ. އެހިނދު އެހިތަށް ލިބިގެންދިއަ ފިނިކަން, ހުރިހާ ފިކުރުތަކެއް އެއްފަރާތްކޮށްލިއެވެެ. އެ ފިކުރުތަކަށް އިތުރު ފުރުސަތެެއް ނެތޭ ބުނާކަހަލަ ގޮތަކަށް އެޚިޔާލުތަކާާއި ފިކުރުތައް ދޫކޮށްލިއެވެ.\nދަތުރު ނިންމާލާާފައި އަޒީލްއަށް ގެއަށް އާދެވުނުއިރު އެރޭ ދިހައެއް ޖަހައި ބޮޑުވެއްޖެއެވެ. ވެފައި ހުރި ވަރުބަލި ކަމެއްގެ ސަބަބުން ކޮނޑުގައި އޮތްް ދަބަސް ނަގައި އެއްފަރާތެެއްގައި ބަހައްޓާލުމަށްފަހު އެނދުގައި އުއްޑުން އޮށޯތެެވެ. ކުއްލިއަކަށް އެވަގުތު ފޯނު ރިންގުވާން ފެށުމުން, އިރުކޮޅަކު ހިމޭނުން އޮތުމަށްފަހު, ދެވަނަފަހަރަށް ރިންގުވާން ފެށުމުން މޭޒުމަތީގައި ބާއްވާލި ފޯނަށް ޖަވާބު ދޭން އަޒީލް އަވަސްވެގަތެވެ. “އަދިވެސް މިކޮޅަށް ނާދެވޭތަ..؟” ފޯނު ކަންފަތުގައި ޖައްސާލުމާއެކު ދާނިޝްގެ އަޑު އަޒީލްގެ ކަންފަތުގައި ޖެހިގެން ދިއެވެ. “ނޫނޭ…ދަތުރު ނިންމާލާފަ އައިސް ހަމަދެންމެ ގެއަށް މިވަނީ…ކިހިނެއްވީ…؟ މިއަދު އަނެއްކާ ކޮންކަމެއް ދިމާވެގެން ތިއުޅެނީ…؟” ދާނިޝްގެ ސުވާލަށް ޖަވާބުދިިނުމަށްފަހު, އެނދުގައި އިށީންނަމުން އަޒީލްވެސް ދާނިޝްއަށް ސުވާލުތަކެއް ހުށައަޅާލިއެވެ. އެެވަގުތު ޝިފްނާ އައިސް ކޮޓަރިއަށް ވަނެެވެ. “އާދޭ ކޮފީއަކަށް…އައީމަ ވީގޮތް ބުނެދޭނަން…” ދާނިޝް ބުނި ގޮތަށް ކަންތައް ކުރަން އެެއްބަސްވަމުން ފޯނު ބާއްވާފައި, ކައިރިއަށް އައުމަށް ޝިފްނާއަަށް އަޒީލް އިޝާރާތް ކޮށްލިއެވެ. “ކާކު ގުޅީ..؟” އަޒީލްގެ އެއްފަރާތުގައި އިށީންނަމުން ޝިފްނާ އަހާލިއެވެ. “ދާނިޝް…މަށަށް އެބަ ހީވޭ ކޮންމެވެސް ކަމެއް ވެއްޖެހެން…މިއަދު ވާހަކަ ދެއްކި ރާގުން ހީވަނީ ކޮންމެވެސް ބޮޑު ކަމެއް ދިމާވެގެން އުޅޭހެން…ވީކީއްކަމެއް ނޭނގެ…އެކަމަކު..ކޮންމެވެސް ކަމެއް ދާނިޝްއަށް ވެއްޖެ…” ޝިފްނާގެ އަތުގައި ހިފާލަމުން ކަންބޮޑުވެފައި ހުރެ އަޒީލް ޝިފްނާގެ ސުވާލަށް ޖަވާބުދިނެވެ. “އެހާބޮޑަށް ހާސްނުވެބަލަ…! އަޒީލް ބުނީމެއްނު އައުމުގެ ކުރިން ރަނގަޅުު ކާއެއްޗެއް ހަދާފަ ބަހައްޓާށޭ…އަހަރެން މިއައީ ކާންހަދާފަ…ފުރަތަމަ ހިނގާ ކާންދާން…ކައިގެން ދާނިޝްގެ ގާތަށް ދާާނީ…” ދާނިޝްއަށް ވީކީއްބާއޭ ހިތަށް އަރާފައި އަޒީލްގެ ކަންބޮޑުވުުން ފެނުމުން, ހާސްވުުމުގެ ބަދަލުގައި ކެތްތެރިކަން އިސްކުރަމުން އަޒީލްއަށް ޝިފްނާ ވިސްނައިދިނެވެ. އެހާއަވަހަށް ހިތް ނުތަނަވަސް ނުކުރަން ޝިފްނާ މަޝްވަރާދިނެވެ. ދާނިޝްއަށް ވީކީއްކަން އެނގެން އަޒީލް ބޭނުންވެފައި ހުރިވަރު ޝިފްނާ ދެނެގަތެވެ. ނަމަވެސް…އޭގެ ކުރިން އަޒީލްއަށް ކާއެއްޗެއް ދިނުން މުހިންމުކަމަށް ޝިފްނާ ވިސްނިއެވެ.\nލަސްތަކެއްނުކޮށް ކައިނިމިގެން އަޒީލް އަވަސްވެގަތީ ދާނިޝްގެ ގާތަށް ދިއުމަށެވެ. ވީ ކީއްކަން ނޭނގޭހާ ހިނދަކު ހިތަށް ހަމަޖެހުމެއް ނުލިބޭނެއޭ ޝިފްނާ ގާތުގައި ބުނެލާާފައި, ގެއިން ނިކުމެ އާދައިގެ މަތިން ކޮންމެ ދުވަހަކުވެސް ދެމީހުން ވަންނަ ކެފޭއާއި ދިމާއަށް އަޒީލް މިސްރާބު ޖަހާލިއެވެ. ގާތްގަނޑަކަށް ދިހަވަރަކަށް މިނެޓް ތެރޭގައި އަޒީލްއަށް އެ ތަނަށް އާދެވުނުއިރު އަޒީލްގެ އިންތިޒާރުގައި ދާނިޝްއިނެވެ. “ކިހިނެއްވީ…؟ މިއަދު އަނެއްކާ ކޮންކަމެއް ގޯސްކޮށް ހިނގީ..؟ އަހަރެން މިހުންނަނީ ވަރަށް ކަންބޮޑުވެެފަ…ވީގޮތް ކޮންމެވެސް ވަރަކަށް ފޯނުންވެސް ބުނެލިނަމަ…” ދާނިޝް ފެނުމާއިއެކު އަޒީލްއަކަށް މަޑަކުން ނުހުރެވުނެވެ. ވީގޮތް އޮޅުންފިލުވަން އަޒީލް ހުރީ ކެތްމަދުވެފައެވެ. އަޒީލްވެސް ގޮނޑީގައި ހަމަޖެހިލުމުން ކަމުގެ އަސްލަށް ދާނިޝް ވާސިލްވިއެވެ. ދާނިޝްގެ ފުރަތަމަ ޖުމްލައިގައި ވެސް ވީ ޝަކުވާއިން ފުރިފައިވާ ސުވާލެކެވެ. އެ ސުވާލުން އަޒީލްއަށް ހައިރާންކަން ގެނުވިއެވެ. އިރުކޮޅަކު ޖަވާބު ނުދެވިފައި ހުރުމަށްފަހު އަޒީލް ވާހަކަ ދައްކަންފެށިއެވެ. ދާނިޝްގެ ނުތަނަވަސްކަން ދުރުކޮށްލުމަށް އަޒީލް މަސައްކަތް ކޮށްލިއެވެ. ދާނިޝްގެ ސުވާލުތަކާއި ޝަކުވާތަކަށް އަޒީލް ޖަވާބުދާރީވިިއެވެ. ވިސްނުން ތެރިކަމާއިއެކު ދާނިޝްގެ މާޔޫސްވެފައިވާ މޫނުމަތިން އޭގެ އަސަރު ކުޑަކުރެވޭތޯ އަޒީލް ހިތްވަރު ކޮށްލިއެވެ. އެކަން ކޮންމެވެސް މިންވަރަކަށް އަޒީލްއަށް ކާމިޔާބު ކުރެވުނެވެ. ޝަކުވާތައް އެއްފަރާތް ކޮށްލާފައި މަޑުމަޑުން ދާނިޝް ހަމަޖެހިލިއެވެ. އެއަށްފަހު އަޒީލްގެ އިޝާރާތަަކަށް ގެނައި ކޮފީތައްޓަށް, އަޒީލްފަދައިން ދާނިޝް ވެސް ސަމާލުކަންދިނެވެ.\nއާދުވަހެކެވެ. އެދުވަހުގެ މެންދުރު ވަގުތު ފަހަނައަޅައި ގޮސް އަސުރަށް އަޅައިގަންނަން ހުރީ ކުޑަވަގުތު ކޮޅެކެވެ. ތުނިތުނިކޮށް ވެހެމުންއައި ވާރޭގެ ކުލަވަރު ކެނޑި, އުޑުމަތި ސާފުކޮށްލި ވަގުތު އަޒީލްގެ ފަހަތުން ގޮސް ޝިފްނާވެސް އަޒީލްގެ ސައިކަލަށް އަރައި ހަމަޖެހިލިއެވެ. އެއާއިއެކު ދެފަރާތަށް ބަލާލުމަށްފަހު ތޮއްޖެހިފައިވާ މަގުުން ކުޑަކުޑަ ހުސް ޖާގައެއް ހޯދާލަމުން އަޒީލް އޭނާގެ ސައިކަލް ކުރިއަށް ދުއްވާލިއެވެ. ވާރޭގެ އަސަރު ކެނޑިފައި ވިޔަސް ވައިގެ ތެތްފިނިކަން ފަޒާ ތެރޭގައި ފެތުރިފައިވިއެވެ. އެކަން އަޒީލްއާއި ޝިފްނާއަށް ވެސް އިހްސާސް ކުރެވެން ހުއްޓެވެ.\nފާއިތުވި ދިހަވަރަކަށް މިނެޓްގެ ތެރޭގައި ބަނދަރުުގެ އެއްފަރާތުގައި އަޒީލް އޭނާގެ ސައިކަލް މަޑު ޖައްސާލިިއެވެ. އެއަށްފަހު ވަށައިގެން ހޯދާލިއެވެ. އެހެނަސް..އަޒީލް ދެކެން ބޭނުންވި މަންޒަރު ލޮލުގައި އަޅައިގަންނަގޮތް ނުވުމުން އެކަން ޝިފްނާއާއި ހިއްސާކޮށްލިއެވެ. “އެކަކުވެސްް ފެންނާކަށް ނެތް…އަނެއްކާ ޝިފްނާ އެމީހުންގާތު ބުނީ މިތަނަށް އަންނާށޭތަ…؟” ފަރާތް ފަރާތަށް ކަޅި އުކަމުން އަޒީލް ޝިފްނާއާއި ސުވާލުކޮށްލިއެވެ. “އާނ…މީދެން މީހަކަށް ނޭނގޭނެ ތަނެއްވެސް ނޫނެއްނު…” ސައިކަލުން ފައިބަމުން ޝިފްނާވެސް އެކި ދިމަދިމާލަށް ނަޒަރު ހިންގަންފެށިއެވެ. އެވަގުުތު މާދުރުނޫން ހިސާބަކަށް މަޑުކޮށްލި ޓެކްސީއިން ރީޝާއާއި އިނާޔާ ފޭބި މަންޒަރު ކުއްލިއަކަށް ޝިފްނާގެ ލޮލުގައި އަޅައިގަތެވެ. “އެއޮތް އައީީ ރީޝާމެން…” އަޒީލްއަށް އެމަންޒަރު ދައްކާލަމުން ޝިފްނާ ބުނެލިއެވެ. “މާ ލަހުން ތި އާދެވުނީ…ތިމީހުންގެ އިންތިޒާރުގަ އަހަރެމެން މިތާނގަ ތިބޭތާ ކޮންއިރެއް…ކޮޅަށް ތިބެތިބެ ފައިގަވެސް ރިއްސަން ފަށައިފި…” ރީޝާމެންގެ ކައިރިއަށް ޖެހިލަމުން އަޒީލް ސަމާސާ ގޮތަކަށް ބުންޏެވެ. “ހުސް ދޮގު…އަހަރެމެން ވެސް މިއައީ ހަމަ ދެންމެ…އަޒީލްއަށް ދޮގެއް ނުހަދާާ ހިތްހަމައެއް ނުޖެހޭނެ…” އަޒީލްގެ ކޮނޑުގައި ޖަހާލަމުން ޝިފްނާ ބުނެލިއެވެ. އެވަގުތު ކޮނޑަަށް ފިސަހަރި ތަދުވާ ކަމަށް ހަދައިފައި ކޮނޑުގައި ފިރުމަން ފެށުމުން އިނާޔާާ އަޒީލްއާއި ދިމާކޮށްލިއެވެ. “އަދިވެސް ދޮގެއް އޮތިއްޔާ ހެދޭތޯ ބަލާތި…! އަޒީލްއަށް ލިބޭނީ ހަަމަ ތިކަހަލަ ލަނޑު…” ހިނިގަނޑަކާއިއެކު އިނާޔާ ބުނެލިއެވެ. “މަށާ ދިމާނުކޮށް ދެންވެސް އަވަހަށް ދާާން ހިނގާބަލަ…ހަތަރެއް ޖަހާއިރު އެހެން ދަތުރެއްވެސް އެބައޮތޭ…މިހާރު ތިނެއް އެ ޖެެެހީ…” އަތުގައި އޮތް އަތުކުރިގަޑިއަށް ކަޅި ހިންގާލަމުން އަޒީލް ބުނެެެެެެެެލިއެވެ. އަޒީލް ބެލީ ވީހާވެސް އަވަހަށް އިނާޔާގެ ބަސްތަކުން ސަލާމަތްވާށެވެ. އިތުރަށް ވާހަކަ ދައްކަން ނުހުރެ, އަވަސް ފިޔަވަޅުތަކެއްގައި ލޯންޗުދޮށާއި ދިމާއަށް އަޒީލް ހިނގައިގަތުމުން އަޒީލްގެ ފަހަތުން އެންމެންވެސް ހިނގައިގަތެވެ.\nއޭގެ ގާތްގަނޑަކަށް ވިއްސަކަށް މިނެޓް ފާއިތުވެގެން ދިޔައިރު މަންޒިލަށް ވާސިލް ވެވުމުން ޝިފްނާގެ ހިތް އުފަލުން ފުރުނު ކަހަލައެވެ. ގޭތެރެއަށް އެޅި ފުރަތަމަ ފިޔަވަޅާއިއެކު ޝިފްނާއަށް އޭނާގެ މަންމަ ފެނުމުން އެންމެ ފުރަތަމަވެސް އޭނާގެ މަންމައާއި އޮޅުލައިގަތެވެ. ޝިފްނާ ފެނުމުން ދުވެލާފައި އައި ޝިފްނާގެ ކޮއްކޮއާއި ވެސް ހަމައެހާމެ ލޯބިން އޮޅުލައިގަތެވެ. ޢާއިލާއާއި ބައްދަލުވާ ކޮންމެ ފަހަރަކު އުފަލުން ގޮސް ޝިފްނާއަށް ރޮވޭގޮތްވެއެވެ. މިއަދުވެސް ޝިފްނާގެ ހާލު ހަމަ އެފަދައެވެ. ދުރުގައި އުޅުނަސް ޢާއިލާގެ އެންމެންދެކެ ވެސް ޝިފްނާ އިންތިހާއަށް ލޯބިވެއެވެ. އެ ލޯބަށް ކުޑަވެސް ބަދަލެއް ނާދެއެވެ. އެންމެންގެ ހާލުއަހުވާލު އޮޅުންފިލުވުން ޝިފްނާ ދޫކޮށެއް ނުލައެވެ. ޝިފްނާ ފަދައިން އަޒީލް ވެސް ޝިފްނާގެ މަންމައާއި ކޮއްކޮގެ ހާލުއަހުވާލު އަހާލިއެވެ. ޝިފްނާގެ ބައްޕައާއި ބޭބެ އެވަގުތު ގޭގައި ނެތް ކަމަށް ޝިފްނާގެ މަންމަ ބުުުންޏެވެ. “ކީއްވެ ކޮޅަށް ތި ތިބީ…އާދޭ އިށީންނަން…” ރީޝާމެންނަށް ބަލާލާފައި ސޯފާއަށް އިޝާރާތް ކޮށްލަމުން ޝިފްނާގެ މަންމަ ބުނެލިއެވެ. “ތި ދެކުދިންގެ ހާލުއަހުވާލު ކިހިނެއް…؟” ސޯފާގައި އިށީނދެ ހަމަޖެހިލުމުުން ރީޝާމެންގެ ހާލުއަހުވާލު އޮޅުންފިލުވާާލަން ޝިފްނާގެ މަންމަ އަވަސްވެގަތެވެ. އޭގެ ޖަވާބުގައި ހާލު ރަނގަޅުކަމަށް ރީޝާއާއި އިނާޔާ ވެސް ބުނެލިއެވެ. ކުޑައިރުކޮޅަކު ވާހަކަ ދައްކާލަން މަޑުކޮށްލުމަށްފަހު ދަތުރުގެ ވާހަކަ ހަނދާން ކޮށްލަމުން އަޒީލް މިސްރާބު ޖަހާލީ ލޯންޗު ދޮށާއި ދިމާއަށެވެ. އަޒީލް ދިއުމުން ޝިފްނާގެ އެދުމުގެ މަތިން ރީޝާއާއި އިނާޔާ, ޝިފްނާގެ ފަހަަަަަަތުން އޭނާގެ ކޮޓަރިއާއި ދިމާއަށް ހިނގައިގަތެވެ.\nޝިފްނާގެ ކޮޓަރިއަށް ވަދެވުމާއި އެކު އެނދުމައްޗަށް ޖެހިގަންނަން އިނާޔާ ހުރީީ ކެތްމަދުވެފައެވެ. ރީޝާ ވެސް އެނދުގެ އެއްފަރާތުގައި އިށީނެވެ. އެހެނަސްް..ޝިފްނާ ނިކުތީ ބެލްކަންޏަށެެވެ. ޝިފްނާގެ މިންނަތް މަސައްކަތުން ޒީނަތްތެރި ކޮށްފައިވާ އެ ބެލްކަންޏަށް ނަޒަރު ހިންގާލި ކޮންމެ މީހެއްގެ ހިތް ވެސް, ޝިފްނާގެ އަތުން ހައްދާފައިވާ މާގަސްތަކުގަަަައި ފޮޅިފައިވާ މާތަށް ފަދައިން އުފަލުން ފޮޅިލާނެކަން ގައިމެވެ. ކޮންމެ ގަހެއްގައި ވެސް ވަކިވަކިން އަތް ބީއްސާލަމުން އޭގެ ރީތިކަމާއި ޝިފްނާގެ މަސައްކަތަށް ރީޝާއާއި އިނާޔާ ތަޢުރީފު ކުރަމުންދިއެވެ. އެކަމަށް ޝުކުރިއްޔާއޭ ބުނެލަމުން ޝިފްނާ ވެސް ރީޝާމެންނާއި އެއްބައިވެލިއެވެ. ގަސްތަކުގެ ރީތިކަން ސިފަކުރުމުގައި ވަގުތުކޮޅެއް ހޭދަ ކުރުމަށްފަހު, ބަނޑުހައި ވާކަމަށް ބުނެ ކާގެއަށް ވަދެލާފައި އަަަަަަަަަަންނާނަމޭ ބުނެ ޝިފްނާ ހިނގައިގަތުމުން އިނާޔާވެސް ކާއެއްޗެއް ބޭނުންވާކަމަށް ބުނެ ޝިފްނާގެ ފަހަތުން ހިނގައިގަތެވެ. އެވަގުތު އެއްވެސް އެއްޗެއް ބޭނުން ނުވާކަމަށް ބުނެ ރީޝާ އެތާނގައި މަޑުކޮށްލިއެވެ.\n“..އަހަރެން ރީޝާގެ އެހީއެއް ބޭނުމެއް ނޫން…ރީޝާގެ ހަމްދަރުދީއެއް ވެސް ބޭނުމެއް ނޫން…” ނުރުހުމާއިއެކު ދާނިޝްގެ ދުލުން ބޭރުކުރި އެ ޖުމްލަތައް ރީޝާގެ ކަންފަތުގައި ގުގުމާލިއެވެ. އެހިނދު ރީޝާއަށް މަޑުމަޑުން ލޯ މަރާލެވުނެވެ. ބެލްކަނީގަައި ހުރަހަށް ވަށާލައިފައިވާ ދަގަނޑު ހޮޅީގައި ހިފަހައްޓައިލަައިގެން ހުރެ, ދާނިޝްގެ ޚިޔާލްތަކަށް ގެބިގެންދިއަ ވަގުތު އިޚްތިޔާރަަކާއި ނުލައި ރީޝާގެ ލޯ ތެމިގެންދިއެވެ. ހިނިތުން ވުމުގެ ކުލަވަރު ކުޑަމިންވަރަކަށް ވެސް ނެތް އެ މޫނުމަތިން ފާޅުވާން ހުރީ ނާއުއްމީދުގެ އަސަރެވެ. އުފާވެރިކަމުގެ އަސަރު ކުޑަވެފައިވާ ދިރިއުޅުމުގެ ހަމަހިމޭންކަމެވެ. ފޮނި އުއްމީދުތަކެއް ކުރި ލޯބީގެ މައިދާނުުގައި ކުރެވުނު ހަލަބޮލި ތަޖުރިބާގެ ކުލަވަރު ފަރުދާއަކާއި ނުލައި ރީޝާގެ މޫނުން ފާޅުވާން ހުއްޓެވެ.\n“އެހެންމީހުންގެ ހިތުގަ ޖައްސާފަ ވަކި ރީޝާއަކަށް ވެސް އުފަލެއް ނުލިބުނު ދޯ…” ކުއްލިއަކަށް ކަންފަތުގައި ޖެހުނު އަޑު ރީޝާގެ ހިތް ސިއްސުވާލިއެވެ. ބޭއިޚުތިޔާރުގައި ރީޝާއަށް ލޯ ހުޅުވާލެވުނެވެ. އެވަގުތު ކަރުނައިން ބަރުވެފައިވާ ރީޝާގެ ލޮޮލުން ފޭދިގެން އައި ކަރުނަތައް އޭނާގެ ކޯތާފަތް ތެތްމާލިއެވެ. ރީޝާގެ ކަންފަތުގައި ޖެހުނު އަޑު ޔަޤީން ނުކުރެވޭހާލުގައި ފަސްއެނބުރި ބަލާލިއެވެ. ރީޝާއަށް ހީވީ ހަމަ ރަނގަޅަށެވެ. ރީޝާގެ ކަންފަތުގައި ޖެހުނު އަޑުގެ ވެރިއަކީ ދާނިޝްއެވެ. އެވަގުތު ދާނިޝް ފެނުމުން ޤަބޫލުކުރަން ދަތި ވެފައިވާކަހަލަ ގޮތަކަށް ދާނިޝްއަށް ކަޅި ހުއްޓައިލައިގެން އިރުކޮޅަކު ރީޝާއަށް ހުރެވުނެވެ. ހިތުގައި އުފެދުނު ސުވާލުތަކަަކާއިއެކުު ދާނިޝްއަށްް ބަލަހައްޓައިގެން ހުރުމަށްފަހު, ދާނިޝް ބުނެލި ޖުމްލަ ހަނދާނަށް އައުމުން މޫނު އެއްފަރާތް ކޮށްލިިއެވެ. “އެކަމަކު..ހާދަ އަވަހަކަށްް ރީޝާ ދޫކޮށްލާފަ އިޒްހާރު އެ ދިޔައީ…އެއީތަ ރީޝާދެކެ އިޒްހާރު ވި ލޯތްބަކީ…؟” ދާނިޝް ފެނުމުން ވީ ހައިރާންކަން ކެނޑިގެން ނުދަނީސް ރަކިކުރާ ފާޑަކަށް ދާނިޝް ވާހަކަ ދައްކަން ފެށުމުން ރީޝާ ވަކިން ހައިރާންވިއެވެ. އިހުނަށްވުރެ ބޮޑަށް ނުތަނަވަސްކަން ރީޝާގެ މޫނުމަތިން ފާޅުވެގެން ދިއެވެ. ހަމައެވަގުތު ދާނިޝްއަށް ރައްދު ދިނުމަށް ރީޝާގެ ހިތަށްއެރިއެވެ. ނަމަވެސް..އެއަށްވުރެ އެތަނުން ދިއުން ރަނގަޅުކަމަށް ރީޝާއަށް ވިސްނުނެވެ. އެހެންކަމުން ދާނިޝްއަށް ރައްދު ދިނުމެއްނެތި އެތަނުން ދިއުމަށް ރީޝާ ހިނގައިގަތެެވެ. އެވަގުތުު ހުށިޔާރު ކަމާއިއެކު ރީޝާގެ އަތުގައި ދާނިޝް ހިފާލިއެވެ. “ރީޝާއަކީ ދާނިޝްގެ ޙައްޤެއް…ރީޝާގެ ހިތުގަަވަނީ ދާނިޝްގެ ނަން…އަދިވެސް ރީޝާގެ ހިތުގަ ވިންދު ޖަހަނީ ދާނިޝްއަށްޓަކާ…” ރީޝާގެ އަތުގައި ހިފަަހައްޓައިގެން ހުރެ މީގެ ދެ ދުވަސް ކުރިން ދާނިޝްގެ ކަންފަތުގައި ޖެހުނު ޖުމްލަތައް އޭނާ ރީޝާއަށް އަޑު އިއްވާލިއެވެ. އެ ޖުމްލަތައް ކަންފަތުގައި ޖެހުމާާއިއެކު ހައިރާންވެފައި ދެވަނަފަހަރަށް ދާނިޝްއަށް ރީޝާ ބަލާލިއެެވެ. އެވަގުތު ދާނިޝްގެ މޫނުމަތިން ރީޝާއަށް ފެންނަން ހުރީ ތަފާތު މަންޒަރެކެވެ. ތަފާތު ކުލަވަރެކެވެ. ކުޑަ ހިނދުކޮޅެއްގެ ތެރޭ ރާގު ބަދަލުވެގެންދިއަ, ދާނިޝްގެ އަޑުގައި ހުރި މަޑުމައިތިރިކަން ރީޝާއަށް ފާހަގަ ކުރެވުނެވެ. “މީ ފުރުމުގެ ކުރިން އިޒްހާރުގެ ދުލުން ބޭރުކުރި ޖުމްލަތައް…” ސަމާސާ ރާގު ކަނޑުވާލައިފައި ސީރިއަސް ވެލަމުން އިޒްހާރުގެ ފަރާތުން އިވިގެންދިޔަ ބަސްތައް ރީޝާއާއި ދާނިޝް ހިއްސާކޮށްލިއެވެ. އަމިއްލަ ވަޒަން ދޫކޮށް ދިރިއުޅުން އެހެން މާހައުލަކަށް ބަދަލު ކޮށްލުމުގެ ކުރިން, ރީޝާއަށް ހާމަނުކުރެވުނު ޙަޤީޤަތް އިޒްހާރު ހާމަކޮށްލިއެވެ. ރީޝާއަށް ބުނެނުދެވުނު އެހިތުގެ ހާލަތު ދާނިޝްއަށް އިޒްހާރު ބުނެދިނެވެ. ރީޝާއަކީ އަދިވެސް ދާނިޝްގެ ޙައްޤެއް ކަމަށްބުނެ, ރީޝާއާއި ދާނިޝްގެ ދިރިއުޅުމުން އަބަދަށްޓަކައި އިޒްހާރު އަލްވަދާއު ކިޔާލީީ އެ ދެމީހުންނަށް އުފާވެރި ދިރިއުޅުމަކަށް އެދޭ ވާހަކަ ބުނެެލަަމުންނެވެ.\n“ކީއްވެ އަހަރެންގެ ގާތު ނުބުނީ…؟ ރީޝާއާއި އިޒްހާރުގެ ކައިވެނި ނުވާކަން ކީއްވެ އަހަންނަށް ނޭންގީ…؟” ރީޝާގެ އަތުގައި ހިފަހައްޓައިލައިގެން ހުރެ ދާނިޝް ސުވާލުކޮށްލިއެވެ. ދާނިޝްއަށް ހަޤީޤަަތާއި ހަމައަށް ވާސިލް ވެވިފައި ހުރުމުން ރީޝާގެ ސިކުނޑިއަށްް ކުޑަވަރެއްގެ ލުޔެއް ލިބިގެންދިއެވެ. ނަމަވެސް..ޝަކުވާކުރާ ކަހަލަ ގޮތަކަށް ދާނިޝް އެސުވާލު ކުރުމުން އިތުރަށް ހިމޭނުން ހުންނާކަށް ރީޝާާ ގަސްތެއް ނުކުރިއެވެ. “ދާނިޝް އެ ފުރުސަތު އަހަންނަށް ދިނިންތަ…؟” ދާނިޝްގެ ސުވާލަށް ޖަވާބު ދިނުމުގެ ކުރިިން ރީޝާވެސް ކޮށްލީ ސުވާލެކެވެ. “ހަޤީގަތަށް ހުރިހާކަމެއްވެސް ބުނެދޭން އަހަރެން މަސައްކަތްކުރިިން…އެކަމަކު..ދާނިޝްގެ ފަރާތުން އަހަންނަށް ލިބުނީ އަހަރެން އުއްމީދު ކުރި ކަހަލަ ޖަވާބެއް ނޫން…އަހަރެން ފެންނަ ކޮންމެ ފަހަރަކު ރުޅިއައިސްފަ ދާނިޝް މޫނު އެއްފަރާތްކޮށްލީ…ދާނިޝްއާ ވާހަކަ ދައްކަން އަހަރެން މަސައްކަތް ކުރީމަ އަހަންނަށް ފުރަގަސްދީފަަ ދާނިޝް ދިޔައީ…ފަސްއެނބުރި ބަލާވެސްނުލާ, އަހަރެން ބުނަން އުޅުނީ ކީކޭތޯ އަހާލަން ހިތަށް ވެސް ނާރުުވާ ދާނިޝްދިޔައީ…..ދާނިޝްގެ އެކްސިޑެންޓްއަށް ފަހު އަހަރެންގެ ހާލަކީ ކޮބައިކަން އެނގުން ދާނިޝްއަކަށް މުހިންމެެއްނުވި…އަމިއްލައަށް ގޮތް ނިންމާފަ, ފުރަތަމަވެސް މަށާ ދޭތެރޭ ތިހިތުގަ ރުޅިވެރިކަން އުފައްދާލީ…އަހަރެންގެ ދުލުން އެންމެ ލަފްޒެެއްވެސް އަޑުއަހާކަށް ދާނިޝް ބޭނުމެއް ނުވީމެއްނު…” އެކްސިޑެންޓްއަށް ފަހު ދާނިޝްގެ އަމަލުތައް ހުރިގޮތް ދާނިޝްއަށް ރީޝާ ހަނދާން ކޮށްދިނެވެ. ރީޝާގެ ހިތުގައި ވެސް ހުރީ އިންތިހާއަށް ޝަކުވާއެެވެ. އެ ޝަކުވާތަކާއި ދާނިޝް ބުނެލި ތޫނު ބަސްތައް ގުޅުވާލިއެވެ. “މީހެއްގެ ދުލުން އަހަރެންގެ ނަން ބުނެލިއަސް ދާނިޝް ރުޅި އިސްކޮށްފަ އަހަރެންގެ ވާހަކަ ދެއްކުން ހުއްޓާލަން މަޖުބޫރުކުރުވީ…ނޫންތަ…؟ އަޒީލްވެސް މަސައްކަތް ކުރި…އެކަމަކު..އެއަޑު އަހަން ދާނިޝް ބޭނުންނުވީ…” ނުރުހުމާއިއެކު ވާހަކަ ދައްކަމުން ދިއައިރު ރީޝާގެ ހިތަށްވެސް އަސަރުތަކެއް ކޮށްފައިވާކަން ހާމަވާން ހުއްޓެވެ. “އެހެންނޫނަސް..ދާނިޝްއަކަށް އަހަރެންގެ އެހީއެއްް ބޭނުމެއް ނުވާނެ…އަހަރެން ކަހަލަ ހިތް ހިލަ މީހެއްގެ ލޯތްބެއްވެސް, ހަމްދަރުދީއެއް ވެސް ދާނިޝް ބޭނުމެއް ނުވާނެ…” ދާނިޝްގެ އަތުން އަތް ދަމައިގަންނަމުން, ހަފްތާއެއްގެ ކުރިން ދާނިޝް ބުނެލި ބަސްތައް ތަކުރާރު ކޮށްލުމަށްފަހު އެތަނުން ދިއުމަށް ރީޝާ ހިނގައިގަތެެވެ. އެވަގުތު ދާނިޝް އޭނާގެ ކުށް ޤަބޫލުކޮށް އެ ކުށަށް މަޢާފަށް އެދެންފެށިއެވެ. އެހެނަސް..އެ އަޑު ރީޝާގެ ކަންފަތުގައި ނުޖެހޭ ފަދައެވެ. ކިތަންމެ ކައިރީގައި ވިޔަސް ދާނިޝްގެ އާދޭސް ރީޝާގެ ކަންފަތަަށް ފޯރާގޮތެއް ނުވިއެވެ.\nފަސްއެނބުރި ބަލާލަން ހިތަށްވެސް ނާރުވައި ދާނިޝްއަށް ފުރަގަސްދީފައި ރީޝާ ކުރިއަށް އެޅި ފިޔަވަޅުތައް ބަލަން ހުންނާކަށް ދާނިޝްއަކަށް ކުޅަދާނައެއް ނުވިއެވެ. އަވަސް ފިޔަވަޅުތަކެއްގައި ގޮސް ރީޝާގެ ކުރިމައްޗަށް އަރައި ހުއްޓުނެވެ. އެހެންކަމުން ރީޝާއަށް ވެސް ޖެހުނީ ހުރި ފިޔަވަޅުމަތީ މަޑުކޮށްލާށެވެ. ދާނިޝްއާއި ހަތަރުކަޅި ހަމަކޮށްލައިގެން ކުޑައިރުކޮޅަކު ހުރުމަށްފަހު, ދާނިޝްގެ މޭގައި އަތް އަޅައި ދުރުކޮށްލަން ރީޝާ މަސައްކަތް ކޮޮށްލިއެވެ. ނަމަވެސް..އެކަަން ރީޝާއަށް ކާމިޔާބެއް ނުކުރެވުނެވެ. އޭގެ ކުރިން ރީޝާގެ ކޮނޑުގައި ދެއަތުން ހިފާލުުމަށްފަހު, ދާނިޝްގެެ ވާތް ފަރާތުގައި ހުރަސްކޮށްފައި ހުރި ފައިރުގައި ދާނިޝް ރީޝާ ލައްކޮށްލިިއެވެ. “އަހަންނަށް ރުޅި އިސްކުރެވެނީ ސަބަބުތަކެއް ހުރީމަ…ކުރިންވެސް އަހަންނަށް ރުޅި އިސްކުރެވުނީ ސަބަބުތަކަކާއެކު…” އަތުގެ ބަނޑުފުށުން ފައިރުގައި ޖަހާލަމުން ރީޝާއާއި ހަތަރުކަޅި ހަމަކޮށްލައިގެން ހުރެ, އެދެމެދުގައި އުފެދުނު ނަފުރަތުގެ ފެށުމަށް ދާނިޝް ޖެހިލިއެވެ. ކެތްތެރިކަންކުޑަވެ, ސިކުނޑި ހަލަބޮލި ވެފައިވާ އެވަގުތު ދާނިޝް އޭނާގެ ނަފްސުގެ ދިފާޢުގައިި ވާހަކަ ދައްކަންފެށިއެވެ. “ރީޝާގެ ދިރިއުޅުމުން އަހަރެން ބޭރުކޮށްލިިއިރު އެންމެ ފަހަރަކު ވެސް އަހަންނާ ދޭތެރޭ ވިސްނާލިންތަ…؟ ރީޝާގެ އެ ނިންމުން އަހަރެންގެ ހިިތް ކުދިކުދި ވާވަރު ކުރުވި…ރީޝާއަށް އެގޭނެ އަހަރެން ރީޝާދެކެ ލޯބިވި މިންވަރު…އަހަރެން ރީޝާދެކެ އިންތިހާއަށް ލޯބިވިން…އެކަމަކު..އެ ލޯބި ނަފުރަތަށް ބަދަލުކޮށްލީ ހަމަ ރީޝާ…” ނުރުހޭގޮތް ދައްކާލަމުން ރީޝާ ދެއްކި ވާހަކަތަކަށް ދާނިޝްވެސް ރައްދުދިނީ ހިތަށްކުރި އަސަރާއިއެކު ހިތްހަމަނުޖެހުން އެކުވެފައިވާ ހާލުގައެވެ. “ހަޤީޤަަތެއް ނެތް ސިފަތަކެެއް ޖައްސާފަ އަހަރެންގެ ކުރިމަތީގަ އަމިއްލަ ނަފްސުގެ އަގު ވައްޓާލީ…ތެދުވެރިކަމާ ވަފާތެރިކަން އެއީ ރީޝާ ދަންނަ އެއްޗެއް ނޫނޭ ބުނެ އަހަރެންގެ ހިތުގަ ރީޝާއާއި ދޭތެރޭ ރުޅިވެރިކަން އުފެއްދީ…ރީޝާއަކީ ހަމަ ޙަޤީޤަތުުގަވެސް މަކަރުވެރި ކެހިވެރިއެއްކަމަށް ޤަބޫލުކުރަން އަހަންނަށް މަޖުބޫރުވި…ޙަޤީޤަތް އަހަންނަށް އެނގުނު އިރުު އަހަންނަށް ވަނީ ކުށްކުރެވިފަ…އަހަންނަށް ވަނީ ރީޝާއަށް އަނިޔާތަކެއް ދެވިފަ…އަހަރެންްގެ ކުށް އަހަރެން ޤަބޫލުކުރިން…އެކަމަށް މަޢާފަށް އެދި ރީޝާ ގާތު އަހަރެެންް އާދޭސްކުރިން…އެކަމަކު…މަޢާފުގެ ބަދަލުގަ އަހަންނަށް ލިބުނީ ރީޝާގެ ނުރުހުންވުން…” ރީޝާއާއި ހަތަރުކަޅި ހަމަކޮށްލައިގެން ހުރެ, މާޒީގެ ސަފުހާތަކުން ހަނދާންތަކެއް ދާނިޝް އާކޮށްލިއެވެ. ފެންކަޅި ވެފައިވާ ދާނިޝްގެ ލޮޮލަށް ބަލަހައްޓައިގެން ހުންނަން އެވަގުތު ރީޝާއަށް މަޖުބޫރުވެފައިވާ ކަހަލައެވެ. “އެންމެރަނގަޅު…އެދުވަހު އަަހަންނަށް މައާފު ނުދިންގޮތަށް މިއަދުވެސް ރީޝާއަށްް އެގޮތަށް ކަންތައް ކުރެވިދާނެ…އެކަމަކު..ރީޝާގެ މަޢާފްް ލިބުން އަހަރެންގެ ނަސީބުގަަ ނުވާނަމަ އަހަރެން ދިރި ހުރުމުގެ ބޭނުމެއްނެތް…ދެން އަހަންނަކަށް ކެތެއް ނުވާނެ…ރީޝާއާއި ވަކިން ދެން އަހަންނަކަށް ނޫޅެވޭނެ…މިއަށްވުރެ މަރުވުން ވެސް އަހަންނަށް ރަނގަޅު…” ދާނިޝްގެ ފަހު ޖުމްލައާއިއެކު ލޮލުން ވެއްޓިގެން އައި ފެންތިކި ފޮހެލަމުން ބެލްކަނިިން ބޭރަށް ބަލާލިގޮތުން ރީޝާގެ ހިތަަށް ބިރުވެރިކަން ވަދެ, މޭގަނޑު ތެޅިގަތެވެ.\nޝައްކުގެ ނަޒަރަކުން ދާނިޝްއަށް ބަލަން ހުއްޓައި އެ ޝައްކު ޔަޤީނަަށް ބަދަލުކޮށްލި ދާނިޝްގެ ހަރަކާތަށް ރީޝާ ހުރަސްއެޅިއެވެ. “ދާނިޝް…!” ދާނިޝްގެ އަތުގައި ހިފަހައްޓާލަމުން, ވިސްނާނުލައި ދާނިޝް ކުރަން އުޅުނު ކަންތައް ރީޝާ ހުއްޓުވިއެވެ. ނަމަވެސް..އެގޮތަށް ރީޝާއަށް ކަންތައް ކުރެވުނީ މަދު ސިކުންތު ކޮޅަކަށެވެ. ދާނިޝްގެ ސިކުނޑީީގައި އެ ޚިޔާލު ހަރުލައި ހުރުމުން ދެވަނަ ފަހަރަށް ވެސް އެ މަޤުސަދު ހާސިލް ކުރަން އޭނާ ބޭނުންވިއެވެ. ގަދަކަމުން ކަހަލަ ގޮތަކަށް ދާނިޝް އޭނާގެ އަތުން ރީޝާގެ އަތް ނައްޓާލައިފައި ދުރުކޮށްލިއެވެ. ދާނިޝްގެ ނުތަނަވަސްވެފައިވާ ސިކުނޑި ބުނަމުން ދިޔައީ އެކައްޗެކެވެ. ޚިޔާލާއި ފިކުރުގައިވީ އެއްކަމެކެވެ. ރީޝާާާއާއި ވަކިން ދިރިއުޅެވެން ނެތްކަމަށް އެވަގުތު އޭނާގެ ހިތާާއި ސިކުނޑި ބުނަމުންދިއެވެެ. ރީޝާއާއި ވަކިވެ އިތުރަށް ހިތާމައާއި ހިތްދަތިކަން ތަޙައްމަލު ނުކުރެވޭނެއޭ ބުނެެލަމުން, ރީޝާގެ ހިތަށް ދުވަހަކުވެސް ނާރުވާފަދަ ހިތްދަތި ގޮތަކަށް ދާނިޝް އޭނާގެ ނަފްސު އެކަމުން މިންޖުކުރަން އަނެއްކާވެސް މަސައްކަތް ކޮށްލިއެވެ. ނަމަވެސް…ދާނިޝްގެ މަޤުސަދަަށް މިފަހަރުވެސް ރީޝާ ހުރަސްއެޅިިއެވެ. އިތުރަށް ދާނިޝްގެ ހިތް ނުތަނަވަސް ކުރުން ރަނގަޅު ނޫންކަމަށް ވިސްނާލަމުން, އެދެމެދުގައިވާ ނުރުހުމާއި ޝަކުވާތައް އެއްފަރާތް ކޮށްލާފައި, މަޢާފަށް އެދެމުން ދާނިޝްގެ ހަށިގަނޑުގައި ރީޝާ ބައްދާލިއެވެ. ވިސްނާލުމެއްނެތި ދާނިޝް ކުރަން އުޅުނު ކަންތަކުން ރީޝާގެ ހިތަށް ތަދުކޮށްލިއެވެ. ހަމަ އެހިނދުކޮޅުގެ ތެރޭގައި ރީޝާގެ ލޯ ކަރުނައިން ތެމިިގެންދިއެވެ. ކަރާއިކަރު މަހާލައިގެން ހުރެ އަމިއްލަ ނަފުުސަށް މަޢާފު ދިނުމަށް އެދެމުން ދާނިޝްގެ ކުށްތަކަށް ރީޝާ މަޢާފު ދިނެވެ. އެ ހިތުގައި ދާނިޝްއާއި މެދު އެއްވެސް ނުރުހުމެއް ޝަކުވާއެއް ނެތްކަމަށް ހަމަ އެ ނޭވާގައި ރީޝާ ބުނެލިއެވެ. ބޭއިޚުތިޔާރުގައި ލޮލުން ކަރުނަ އޮހިިގެންދިއަ ހާލުގައި ރީޝާގެ ބުރަކަށީީގައި ދާނިޝް އަތް ވަށާލިއެވެ. “އާދޭސްކޮށްފަ ބުނަން…ދެން އަހަންނާ ވަކި ނުވާތި…! އަހަރެން އެކަނިކޮށްނުލާތި…!” ރުއިމުގެ ތެރެއިން އާދޭހާއިއެކު ދާނިޝް ބުނެލިއެވެ. “ރީޝާއާއި ވަކިން ދެން އަހަންނަކަށް ނޫޅެވޭނެ…” ދާނިޝް އިތުރަށް ބުނެލިއެވެ. ދާނިޝްގެ ހިތުގެ ތެޅިފޮޅުންތައް ފަރުދާއަކާއި ނުލައި ހާމަވާން ހުރިއިރު, އެއާއިމެދު ރީޝާ ފުންކޮށް ވިސްނާލިއެވެެ. “އަހަރެން ދެން ދުވަހަކުވެސް ދާނިޝްއާއި ވަތްކެއް ނުވާނަން…ދުވަހަކުވެސް ދާނިޝް އެކަނިކޮށެއް ނުލާނަން…” ނުހަނު ލޯތްބާއި އޯގާތެރިކަމާއިއެކު ދާނިޝްގެ އާދޭހަށް ރީޝާ ޖަވާބުދާރީވީީ ކުރިއަށްވުރެ ވެސް ބާރަށް ދާނިޝްގެ ހަށިގަނޑުގައި ބައްދާލަމުންނެވެ. ރީޝާގެ އެ ޖަވާބުން ދާނިޝްގެ ހިތަށް ހަމަޖެހުން ލިބިގެންދިއައެވެ. މަޑުމަޑުން އެ ހިތުގެ ގިލަން ނެތިގޮސް އެހިތަށް ފިނިކަން ލިބިގެންދިއެވެ.\nއެތައް ދުވަހެއްގެ ފަހުން ދެހަަށިގަނޑު ގުޅިލާމެހިފައިވާ އެ ވަގުތުކޮޅަަށް ނިމުމެއް ނާންނާނެ ނަމައޭ ދެމީހުންގެ ހިތުުގައި ވެސް އޮތެއެވެ. ނަމަވެސް…ކުޑަވަގުތުކޮޅަކު އެގޮތުގައި ތިބުމަށްފަހު, މަޑުމަޑުން ކޮނޑާކޮނޑު ދުރުކޮށްލިއެވެ. ލޯބިން ފުރިގެންވީ ނަޒަރަކުން އެކަކު އަނެކަކަށް ހިނިތުންވުމާއިއެކުު ބަލަހައްޓައިގެން ތިިިބެ އުފަލުން ފުރިފައިވާ ވަގުތުކޮޅަކަށް ފުރުސަތުދިނެވެ. ނަމަވެސް..އެވަގުތުކޮޅު ކުރުކޮށްލީ ދާނިޝްގެ ޒުވާން ހިތުގައި ކެކެމުންއައި ޖަޒުބާތުތަކެވެ. މަޑުމަޑުން ރީޝާގެ ރަތްވެފައިވާ މޫނުގައި ހިފާލަމުން އެދެމެދަށް ހަމަހިމޭންކަން ވެރިކުރުވި ޖަޒުބާތީ ވަގުތުކޮޅެއް ދާނިޝްގެ މަޢުނަވީ ހަރަކާތުން ގެނުވިއެވެ. ދާނިޝްގެ އެ ހަރަކާތާާއި ދެކޮޅުހެދުމެއްނެތި ރީޝާވެސް އޭގެ ޖާދޫގައި ޖެހިލިއެވެ. އެހެނަސް އެވަގުތުކޮޅު ކިތަންމެހާވެސް ކުރެވެ. ކުއްލިއަކަށް އެވަގުތުކޮޅަަށް އަޒީލްގެ ހުނުމުގެ އަޑު ނިމުމެއް ގެނުވިއެވެ. އަޒީލްގެ ފަހަތުން ޝިފްނާ ވެސް އެތަނަށް އައިސް ހުއްޓުނެވެ. “ސޮރީ…! ގަސްދުގައެއް ނޫން…” ނުސީދާ ގޮތަކަށް ދާނިޝް ބަލަން ހުރުމުން ސަމާސާ ހިނިތުންވުމެއް މޫނުމައްޗަށް ވެރިކުރުވަމުން އަޒީލް ބުނެލިއެވެ. “މީ ޝިފްނާގެ ކަންތައް…މަގޭ ފޯނަށް އައި މެސެޖެއް ނުދެެއްކީމަ އަހަރެންގެ ފަހަތުން އެ ދުވަނީ…” ދާނިޝްއާާއި ރީޝާއަށް ޖަޒުބާތުުގައި ޖެހިލެވުނު ވަގުތު ގަސްތަކާއި ނުލައި އެތަނަށް އާާދެވުނީ ޝިފްނާގެ ސަބަބުން ކަމަށް އަޒީލް ބުނެލިއެވެ. ކުޑަ ވަގުތުކޮޅެެއްގެ ތެރޭ ހުރިހާކަމެއް ޝިފްނާގެ ބޮލުގައި އަޅުވާލަަމުން އަޒީލް އެކަމުން ރެކިގަންނަން މަސައްކަތް ކޮށްލިއެވެ. “ކޮންމެހެން ދޮގުތަކެއް ނުހެދިޔަސް ހެވޭ…ތީ އަހަރެން ދަންނަ މީހެކޭ…ތީ ހަމަ އަޒީލް ރާވައިގެން ކުރި ކަމެއްނު…” އަޒީލްގެ ރޭވުން ދެނެގަންނަަން މާގިނައިރު ތަކެއް ދާނިޝް ބޭނުމެއްނުވިއެވެ. “އަހަންނަށް ރީޝާގެ މަޢާފު ލިބިއްޖެ…” ރީޝާގެ ކޮނޑުގައި ހިފައި ގަޔާއި ކައިރި ކޮށްލަމުން, އެ ދެމީހުން އަލުން ގުޅިފައިވާާ މަންޒަރު އަޒީލްއަށް ދާނިޝް ދައްކާލިއެވެ. “މަރުޙަބާ…ދުުވަހަކުވެސް ވަކިނުވެ އެކުގަ އުޅޭތި…! ތި ދެމީހުން ވަކިވެގެން އުޅުނީމަ މަށަށްވެސް ހާދަ އަސަރެއް ކުރެއޭ…” މޫނުމައްޗަށް ސީރިއަސްކަން ވެރިކުރުވަމުން އަޒީލްް ވާހަކަ ދެއްކިިއިރު ޝިފްނާވެސް އަޒީލްއާއި އެއްބައިވެލިއެވެ. “ތި އުފަލުގަ އަހަރެމެން ބައިވެރިއެއް ނުކުރާނަންތަ…؟” އިޔާޒްއާއި އިނާޔާ ވެސް އެވަގުތު އެތަނަށްް އައިސް އަނގަތަޅުވާލިއެވެ. ދާނިޝްގެ ޚިޔާލަށް ރޭވިގެންދިއަ އެދަތުރުގައި އަޒީލްއާއި ޝިފްނާގެ އިތުރުން އިނާޔާއާއި އިޔާޒްގެ އެހީތެރިކަމާއި އެއްބާރުލުން ދާނިޝްއަށް ފުރިހަމައަށް ލިބިގެންދިއެވެ. “މާލަހުން ތި އާދެވުނީ…ތަންކޮޅެއް ކުރިން އައިނަމަ މިއަށްވުރެ ހިތްގައިމު މަންޒަރެއް ފެނުމުގެ ނަސީބު ލިބުނިސް…” ހިނިގަނޑަކާއިއެކު އަޒީލް ބުނެލިއެވެ. “މަ ބުނީމެއްނު އިޔާޒް ގާތު މަގޭ ފަހަތުން ދުއްވައިގަންނާށޭ…އިޔާޒްއަކަށް ނުކެެެރުނެއްނު…ތިކަހަލަ ފިނޑިންނަކަށް ނުވާނެ ކަމެއް…” ސަމާސާ ރާގު ޖައްސާލަމުން އަޒީލް, އިޔާޒްއާއިި ދިމާކޮށްލިއެވެ. އަޒީލްގެ އެ ދިމާކުރުމާާާާއި ދާނިޝް ވެސް އެއްބައިވެލިއެވެ. “އަޒީލްއަށްވެސް މިފަހަރު ތެދެއްް ބުނެވިއްޖެ…” ދާނިޝްގެ އެ ޖުމްލައާއިއެކު އެންމެންގެ ހުނުމުގެ އަޑު ގުގުމައިގަތެވެެ.\nމުޅިމާހައުލުު އުޖާލާވެފައި ޒީނަތްތެރިއެވެ. ވަސްމީރު ވެފައި ހިތްގައިމެެވެ. ކުލަކުލައިގެ ބޮކިތަކުން އެޅިފައިވާ އަލިތައް ފުރިހަމައެވެ. ބަލާލި ކޮންމެ މީހެއްގެ ހިތަށް ފިނިކަން ގެނެސްދިން އެ މާހައުލާއި ވަގުތުގެ ޙަޤީޤަތަަށް ވާސިލް ވެލާނަމެވެ. ކުރިއަށް އެދަނީ ރީޝާއާއި ދާނިޝްގެ ކައިވެނިި ކުރެވި, އޭގެ އުފަލުގައި ބާއްވާލި ޙަފުލާއެވެ. މުޅި މާހައުލުގެ ޒީނަތްތެެރިކަން ހާމަވާން ހުރިއިރު, ރީޝާގެ މޫނުމަތި ވިދާ ބަަބުޅަމުންދިއެވެ. ލައިގެން ހުރި ހެދުމުުގެ ޒީނަތްތެރިކަން އެ މޫނުގެ ކުލަވަރާއި އުޖާލަކަން އިތުރުުކޮށްދިނެވެ. ދާނިޝްވެސް ހަަމަ އެހާމެ ފުރިހަމައެވެ. އުފާވެރިކަމުގެ ކުލަވަރު އެމޫނުމަތިން އިންތިހާއަށް ފާޅުވާން ހުއްޓެވެ. ރީޝާއާއި ދާނިޝްގެ އިތުރުން ޒުލޭޚާއާއި ވަސީމާގެ އުފާވެރިކަން އުތުރި އަރަމުންދިޔަ ކަހަލައެވެެ. ހާމިދުއާއި ރަައީޝްގެ އިތުރުން އާދިލް ވެސް ފެންނަނީ ނުުހަނު އުފަަލުގައި ހުރިތަނެވެ. ދާނިޝްއާއި ރީޝާގެ ލޮލުގެ ކޮއި ކަމުގައިވާ ކުޑަކުޑަ ހަނާޝްވެސް އެ ޙަފްލާގެ ބައިވެރިންގެ ތެރޭގައި ހިމެނެއެވެ. ޢާއިލާގެ އިތުރުން ކޮންމެ ކަމެއްގައި ވެސް އެހީތެރިވި ދާނިޝްއާއި ރީޝާއަށް ހެޔޮ އެދުނު އެކުވެރިންގެ ހާލު އަޖައިބު ކުރުވާފަދައެވެ. ފަރި ހެދުމުގައި ނަލަވެގެން ތިބިއިރު އެމީހުންގެ މޫނުމަތިން ވެސް ފެންނަންހުރީ ބަޔާންކުރަން ދަތި އުފާވެރިކަމެވެ. ހިތްހަމަޖެހުމެވެ. އަޒީލްއާއި ޝިފްނާގެ ހިނިތުންވުން ފަނޑުވެގެން ނުދާއިރު އިނާޔާއާއި އިޔާޒްވެސް ހުރީ ހެވިދިލިފައެވެ. އެންމެންގެ އުފާވެރިކަމުން އެ މާހައުލު އެއްވަސްވެެފައިވިއެވެ.\nހިތްތަކަށް އުފާވެރިކަން ގެނައި ކައިވެނީގެ ޙަފުލާ ނިމުުމުން ގެއަށްއައިސް ކޮޓަަރިއަށްވަދެ ޑްރެސިންޓޭބަލްގެ ލޯގަނޑު ކުރިމަތީގައި ރީޝާ ހުއްޓިލިއެވެ. އަދިވެސް ރީޝާގެ މޫނުމަތިން ހިނިތުންވުމުގެ އަސަރު ފުރިހަމައަށް ފާޅުވާން ހުއްޓެވެ. “މިރޭ އަހަރެން ވަރަށް އުފާވެއްޖެ…” މަޑުމަޑުން އައިސް ރީޝާގެ އުނަގަނޑުގައި އަތް ވަށާލަމުން ދާނިޝް ބުނެލިއެވެ. ދާނިޝްގެ އެ ހަރަކާތާއި އެ ޖުމްލަ ރީޝާގެ މޫނުމަތީގެ ކުލަވަރަަަށް އިތުރުު ފުރިހަމަ ކަމެއް ގެނުވިއެވެ. “އަހަރެންވެސް ވަރަށް އުފާވެފަ މިހުރީ…” މަޑުމަޑުން ދާނިޝްއާއި އެއްފަރާތަށް އެނބުރިލާފައި ރީޝާ ވެސް އޭނާގެ އިހްސާސްތައް ދާނިޝްއާއި ހިއްސާކޮށްލިއެވެ. “މިދުވަސް އައުން އަހަރެންގެ ނަސީީީީީބުގަ ނެތްކަމަށް އަހަރެން ނިންމިން…އެކަމަކު..” ރީޝާގެ ފަހު ޖުމްލަ މާޒީގެ ދުވަސްތަކުގެެ ކުލަވަރާާއި ގުޅުވާލިއެވެ. “މީ އާ ވަގުތެެއް…އާ ދުވަހެއް…އާފެށުމެެއް…މިދެމެދަށް ދެން އިތުރު މީހަަކަށް ވަނުމުގެ ފުރުސަތެއް ނެތް…މިލޯތްބަށް ނަފުރަތުގެ ހިޔަނި އެޅުމުގެ ފުރުސަތެއް ވެސް ނެތް…” ރީޝާގެ މޫނުގައި ހިފާލަމުން އެލޯތްބާއި އެގުޅުން ކެނޑިގެން ނުދާނެ ކަމުގެ ޔަޤީންކަން ދާނިޝް ދިނެވެ. އެ ގުޅުމަށް ބުރޫ އަރާނެ ފަދަ އެއްވެސް ކަމެއް ނުކުރާނެ ކަމަށް ދާނިޝް ބުނެލިއެވެ. ދާނިޝްގެ އަތުގައި ހިފާލަމުން, ރީޝާވެސް ހަމައެފަދައިން ބުނެ ދާނިޝްއަށް ވަޢުދުވިއެވެ. އެހިނދު ނުހަނު ލޯތްބާއި އެކު ރީޝާގެެ ނިތްކުރީީީީީީގައި ދާނިޝް ބޮސްދިނެވެ. “މާޒީގެ ދުވަސްތައް ހަނދާން ނައްތާލާ…ދެން ވިސްނަންވީ އަހަރެމެންގެ މުސްތަޤުބަލާއިމެދު…” ރީޝާގެ މޫނުގައި ހިފަހައްޓަައިގެން ހުރެ ދާނިޝްގެ ދުލުން ބޭރުކުރި ފަހު ޖުމްލައާއި އެކު ދާނިޝްގެ މޭގައި ރީޝާ ބޯއަޅާލިއެވެ. ރީޝާގެ އެ ހަރަަކާތަަށް ބަދަލު ދެމުން ނުހަނު ލޯތްބާއިއެކު ދާނިޝްވެސް ރީޝާގެ ބުރަކަށީީގައި އަތްވަށާލާފައި ހިނިތުންވުމާއިއެކުު ހަމަޖެހުމުގެ ނޭވާއެއް ފަޒާތެރެއަށް ދޫކޮށްލިއެވެ.\nFan of anupre\nAre uafan of Avniel n Naamkarann\nMashaa allah v v reethi vaahaka ninmadineema shukuriyaa vaahaka 😁😀💕❤💔😻\nMi vaahaka kiyaani kihinei akuru tha hunnani ekolhu kolha


August mahu MIRA ah 862.91 Million Ruffiya balaiganefi\nއޮގަސްޓު މަހު މީރާއިން 862.91 މިލިއަން ރުފިޔާ ބަލައިގަނެފި\nއޮގަސްޓު ގައި މީރާއަށް 862.91 މިލިއަން ރުފިޔާ ބަލައިގަނެފައިވާކަމަށް އެ އޮތޯރިޓީން ބުނެފި އެވެ.\nމި އަހަރު އޮގަސްޓް މަހު އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ %55.8 ނުވަތަ 481.72 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީ.ޕީޓީ އިންނެވެ. އެއީ %13.3 ނުވަތަ 114.67 މިލިއަން ރުފިޔާއެވެ.\nމީގެ އިތުރުން ގްރީން ޓެކްސްގެ ގޮތުގައި 72.09 މިލިއަން ރުފިޔާ (8.4%)، އެއަރޕޯޓް ޑިވެލޮޕްމަންޓް ފީގެ ގޮތުގައި 53.36 މިލިއަން ރުފިޔާ (6.2%)، އެއަރޕޯޓު ސަރވިސް ޗާޖްގެ ގޮތުގައި 52.13 މިލިއަން ރުފިޔާ (6.0%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 88.94 މިލިއަން ރުފިޔާ (10.3%) ހިމެނެއެވެ.\nމި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %14.8 ދަށް އަދަދެކެވެ. އަދި، މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ %3.4 ދަށް އަދަދެކެވެ.\nވޭތުވެދިޔަ އަހަރުގެ އޮގަސްޓު މަހު ލިބުނު އާމްދަނީއަށްވުރެ މި އަހަރުގެ އޮގަސްޓު މަހު ލިބިފައިވާ އާމްދަނީ ދަށްވެފައިވާ ސަބަބަކީ އޮގަސްޓު 2018 ގައި ލޭންޑް އެކިއުޒިޝަން ފީ އަދި ކޮންވަރޝަން ފީ، ކޮންސްޓްރަކްޝަން އެކްސްޓެންޝަން ފީ އަދި ލީސް ޕީރިއަޑް އެކްސްޓެންޝަން ފީ ގެ ގޮތުގައި ލިބިފައިވާ ފައިސާއަކީ ހަމައެކަނި އެ މުއްދަތުގައި ދައްކަންޖެހޭ ފައިސާ އެއް ކަމަށް ވަތީ ކަމަށް މީރާއިން މައުލޫމާތުދެއެވެ.\nމީގެ އިތުރުން، މި އަހަރުގެ އޮގަސްޓު މަހު ލިބޭނެކަމަށް އަންދާޒާކުރި އަދަދަށްވުރެ އާމްދަނީ ދަށްވެފައިވުމުގެ މައިގަނޑު ސަބަބަކީ ޖީ.އެސް.ޓީގެ ގޮތުގައި ލިބެންޖެހޭ ބައެއް ފައިސާ، އެ ފައިސާ ދައްކަންޖެހޭ ސުންގަޑިއަށް ދައްކާފައި ނުވާތީ ކަމުގައި މީރާއިން ހާމަކުރެއެވެ.\nއޮގަސްޓު 2019 ގައި ބަލައިގަނެފައިވާ އާމްދަނީގެ ތެރޭގައި 30.9 މިލިއަން އެމެރިކާ ޑޮލަރު ހިމެނެއެވެ.\nފަސޭހަކަމާއެކު ފިތުރު ޒަކާތް ދެއްކުމަށް އުރީދޫ އެމްފައިސާ\nފުރަތަމަ ކުއާޓާގައި ބީއެލްއެލްގައި 357 މިލިއަން ރުފިޔާގެ ފައިދާއެއް\nމިހާރު އުރީދޫ 5ޖީގެ ހިދުމަތް އައިފޯން 12 ގެންގުޅުއްވާ ކަސްޓަމަރުންނަށް ލިބޭނެ


ފުލުހުންގެ މުއައްސަސާގައި ހުރި ވަޒީފާގެ ފުރުޞަތުތަކާ ގުޅޭ މަޢުލޫމާތު ދިނުމަށް އައްޑޫ ސިޓީގައި ބާއްވާ އޯޕަންޑޭ މާދަމާ ފަށަނީ\nބުދަ ،11 އޮކްޓޯބަރ 2017 / 12:12\nއައްޑޫ ސިޓީ ހިތަދޫ ޕޮލިސް ސްޓޭޝަން މަރާމާތަށްފަހު ހުޅުވުމަށް ބޭއްވި ރަސްމިއްޔާތުގެ ތެރެއިން -- ޕޮލިސް ފައިލް ފޮޓޯ\nސައުތު ޕޮލިސް ޑިވިޜަންގެ އައްޑޫ ސިޓީ ޕޮލިސް އާއި ފުލުހުންގެ ހިއުމަން ރިސޯސަސް ޑިޕާޓްމަންޓް ގުޅިގެން އައްޑޫ ސިޓީގައި ބޭއްވުމަށް ހަމަޖެހިފައިވާ “އޯޕަން ޑޭ” މާދަމާ ހިތަދޫގައި ފަށާނެއެވެ.\nމާދަމާ އައްޑޫ ސިޓީ ކައުންސިލް އިދާރާގެ ހޯލުގައި ފެށުމަށް ހަމަޖެހިފައިވާ މި “އޯޕަންޑޭ” ގައި، ފުލުހުންގެ ޚިދުމަތާބެހޭ މަޢުލޫމާތާއި ފުލުހުންގެ މުއައްސަސާގައި ކުރިއަށް ދެވިދާނެ ދާއިރާތަކާއި، ހުރި ވަޒީފާގެ ފުރުޞަތުތަކާ ގުޅޭ މަޢުލޫމާތު ދިނުމަށްވަނީ ހަމަޖެހިފައެވެ. އަދި މިހަރަކާތުގެ ތެރެއިން ފުލުހުންގެ ވަޒީފާއަށް ޝައުޤުވެރިވާ ފަރާތްތަކުގެ ތެރެއިން ޝަރުތުހަމަވާ ފަރާތްތަކަށް ފޯމްފުރައިދިނުމާއި ފޯމް ބަލައިގަތުންވެސް ކުރިއަށްދާނެއެވެ.\nމި އޯޕަންޑޭ މާދަމާ ހެނދުނު 10:00 އިން 12:00 އަށް އަދި މެންދުރުފަހު 14:00 އިން 16:00 އަށް ހިތަދޫގައި ކުރިއަށް ގެންދިޔުމަށް ހަމަޖެހިފައިވާއިރު އަންނަ ހުކުރު ދުވަހު ހުޅުމީދޫގައިވެސް މި ޙަރަކާތް ކުރިއަށް ގެންދިޔުމަށްވަނީ ހަމަޖެހިފައެވެ.\nފުލުހުންގެ ވަޒީފާއަށް ވަނުމުގެ ފުރުޞަތު މިހާރު ހުޅުވާލާފައިވާއިރު މިމަހުގެ 19 ވަނަ ދުވަހުގެ 16:00 އާހަމައަށް ފޯމު ހުށަހެޅުމުގެ ފުރުޞަތުވަނީ ހުޅުވާލާފާއެވެ.


Noosverikamuge Award usoolah baeh badhalu genesfi\nނޫސްވެރިކަމުގެ އެވޯޑްގެ އުސޫލަށް ބައެއް ބަދަލުގެނެސްފި\nމޯލްޑިވްސް މީޑިއާ ކައުންސިލުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: އަހުމަދު ޝުރާއު | އަވަސް\nމޯލްޑިވްސް މީޑިއާ ކައުންސިލް (އެމްއެމްސީ) އިން ކޮންމެ އަހަރަކު ދޭ ނޫސްވެރިކަމުގެ އިނާމަށް ކުރިމަތިލުމުގެ ބައެއް އުސޫލުތަކަށް ބަދަލުގެނެސްފި އެވެ.\nއެވޯޑް ދޭން ހަމަޖައްސާފައި ވަނީ ކުރިން ވެސް އޮތް ނުވަ ދާއިރާއިންނެވެ. އެ ދާއިރާތަކަކީ، އިޖްތިމައީ ދާއިރާ އާއި ސިޔާސީ ދާއިރާ އާއި ޝަރުއީ އަދި ގާނޫނީ ދާއިރާ އާއި ވިޔަފާރިއާއި އިގްތިސާދުގެ ދާއިރާ އާއި ކުޅިވަރުގެ ދާއިރާ އާއި ފީޗާ ލިޔުމާއި ފޮޓޯގްރަފީ އަދި ވީޑިއޯގްރަފީ އެވެ.\nއަދި އެންމެ އުއްމީދީ ނޫސްވެރިޔާގެ އެވޯޑް މި އަހަރު ވެސް ދިނުމަށް ވަނީ ނިންމާފަ އެވެ.\nނޫސްވެރިކަމުގެ އެވޯޑް އޮންނާނީ އަންނަ އޯގަސްޓްމަހުގެ ތެރޭގައި އެވެ. އެވޯޑަށް ކުރިމަތިލާން ހުޅުވާލާފައިވަނީ މިމަހުގެ ނިޔަލަށެވެ.\nއެމްއެމްސީގައި މިއަދު ބޭއްވި ނޫސްވެރިންގެ ބައްދަލުވުމުގައި އެ ކައުންސިލްގެ ނައިބު ރައީސް އަހްމަދް އާޒިފް ވިދާޅުވީ، ނޫސްވެރިކަމުގެ އުސޫލަށް މައިގަނޑު ތިން އިސްލާހު ގެނެސްފައިވާ ކަމަށާއި މީޑިއާގެ އިސް ފަރާތްތަކުގެ ހިޔާލާއެކު ފީޗާ ދައިރާ އާއި ފޮޓޯގްރަފީ ދާއިރާ ފިޔަވައި އެހެން ހުރިހާ ދާއިރާއަކަށް މިހާރު ހުށަހަޅަންޖެހޭނީ ފަސް އުފެއްދުން ކަމަށެވެ.\n"މީގެ ކުރިން ހުށަހަޅަން ޖެހޭނީ ތިން ހަބަރާއި ދެ ރިޕޯޓް، ނަމަވެސް މިހާރު ފަސް އުފެއްދުން ހިމަނަން ޖެހޭނީ، އެއީ ފަސް ހަބަރު ވިޔަސް ނުވަތަ ފަސް ރިޕޯޓް ވިޔަސް ރަނގަޅު ވާނެ،" އާޒިފް ވިދާޅުވި އެވެ.\nއޭނާ ވިދާޅުވީ، ފީޗާ ލިޔުމުގެ ދާއިރާއަށް ކުރިމަތިލާ ފަރާތްތަކަށް އެހެން ދާއިރާތަކަށް ކުރިމަތި ލެވޭނެ ކަމަށެވެ. މީގެ ކުރިން އެހެން ދާއިރާއަކަށް ވާދަ ކުރައްވާ ފަރާތަކަށް ފީޗާ ލިޔުމުގެ ދާއިރާއަށް ކުރިމަތިނުލެވޭ ގޮތަށެވެ.\n"ކުރިންވެސް އޮންނަ ގޮތުން އެއް ދާއިރާއަށް ކުރިމަތިލާ ފަރާތްތަކަށް އަނެއް ދާއިރާއަށް ކުރިމަތި ނުލެވޭނެ، މިހާރު އެހެން ދާއިރާއަކަށް ކުރިމަތި ލި ނަމަވެސް ފީޗާއަށް ކުރިމަތި ލެވޭނެ. ފީޗާ ދާއިރާއަށް ކުރިމަތިލާއިރު އިތުރު ބަދަލެއްވެސް ވާނީ ގެނެސްފަ، އެއީ ތިން އުފެއްދުން ހުށަހަޅަންޖެހޭ ގޮތަށް، އަދި އެ ފީޗާއެދއް އުފެއްދުމަށް ކުރި މަސައްކަތް ބަޔާންކޮށް އެ ނޫސްވެރިޔާ ސޮއި ކޮށްފައިވާ ލިޔުމެއް ހުށަހަޅަންޖެހޭނެ،"\nއެމްއެމްސީގައި މިއަދު ބޭއްވި ނޫސްވެރިންގެ ބައްދަލުވުމުގައި އެކައުންސިލްގެ ނައިބު ރައީސް އަހްމަދް އާޒިފް ވާހަކަދައްކަވަނީ-- ފޮޓޯ: އަހުމަދު ޝުރާއު | އަވަސް\nއާޒިފް ވިދާޅުވީ، އިނާމަށް ހުށަހަޅާ ކޮންމެ އުފެއްދުމެއްވެސް އުފެއްދި ތާރީހު ބަޔާންކޮށް ނޫސްވެރިޔާ މަަސައްކަތް ކުރާ އިދާރާގެ އެޑިޓޯރިއަލްގެ އިސްވެރިއަކު ސޮއި ކޮށްފައިވާ ލިޔުމެއް ހުށަހަޅަންޖެހޭނެ ކަމަށެވެ. އެބަދަަލު ގެނެސްފައިވަނީ އުފެއްދި ތާރީހު ދެނެގަތުމަށް އެކައުންސިލަށް ދަތިތަކާއި ކުރިމަތިވާތީ ކަމަށެވެ.\nނޫސްވެރިކަމުގެ އެވޯޑަށް ކުރިމަތިލާ ހުރިހާ ފަރާތްތަކާވެސް ފަނޑިޔާރުންގެ ޕެނަލުން އިންޓަވިއުކުރާނެ ކަމަށެވެ. އަދި މާކްސް ދިނުމުގައި އިންޓަވިއުގެ ކަންކަމަށްވެސް ރިއާޔަތް ކުރެވޭނެ ކަމަށް އާޒިފް ވިދާޅުވި އެވެ. މީގެ ކުރިން އިންޓަވިއު ކުރަނީ ހަމައެކަނި އުންމީދީ ނޫސްވެރިޔާއަށް ކުރިމަތިލާ ފަރާތްތަކާ އެކަންޏެވެ. އެއިންޓަވިއު ކުރަނީ އެމްއެމްސީ ރައީސް ކަނޑައަޅާ ޕެނަލަކުންނެވެ.\nއާޒިފް ވިދާޅުވީ، އެވޯޑަށް ކުރިމަތިލާ ފަރާތުގެ އައިޑީކާޑްގެ އިތުރުން ސީވީވެސް ހުށަހަޅަންޖެހޭނެ ކަމަށެވެ. އަދި މާކްސް ދިނުމުގެ ބައެއް އުސޫލުތަކަށްވެސް ވަނީ ބަދަލު ގެނެސްފައި އެވެ. އޭގެ ތެރޭގައި ނޫސްވެރިކަމުގެ ދާއިރާގައި އަމަލީ ގޮތުން މަސައްކަތް ކޮށްފަައިވާ މިންވަރަށް ބެލިގެންދާނެ ކަމަށެވެ. އަދި ހުށަހަޅާ ހުށަހެޅުންތައް ތައްޔާރު ކުރުމަށް އެނޫސްވެރިއަކު ކޮށްފައިވާ މަސައްކަތަށް ފަނޑިޔާރުން ބަލާނެ ކަމަށްވެސް އާޒިފް ވިދާޅުވި އެވެ.\nއެނާ އިތުރަށް ވިދާޅުވީ، ނޫސްވެރިކަމުގެ އެވޯޑް ހަފްލާ ވަރަށް ފުރިހަމަކަމާއެކު ކުރިއަށް ގެންދިއުމަށް އެޑްވައިޒަރީ ބޯޑެއް އިއްޔެ ކައުންސިލުން ފާސްކޮފައިވާ ކަމަށެވެ. އެބޯޑްގައި ފަސް ބޭފުޅުން ތިއްބަވާނެ އެވެ.


Covid19 India: Maharashtra Curfew gadiakee reygandu 8 in hendhunu7ah - AO News\nމުޅިދުނިޔެއަށް ދިމާފެވައިވާ ކޮވިޑް19 ބަލީގެ ހާލަތުން އަދިވެސް ބޮޑެތި ގައުމުތަކުންވެސް އަރައިި ނުގަނެވެއެވެ. އިންޑިއާގެ ނޫސްތަކުން ބުނާގޮތުގައި މުމްބާއީގެ މަހާރާޝްޓްރަ ސްޓޭޓްގައި މިބަލި ކޮންޓްރޯލް ނުވެގެން މިހާރު ވަނީ ކާފިއު އިއުލާންކޮށްފައެވެ.\nއެ ސިޓީގެ ކާފިއުގަޑިއަކީ ރޭގަނޑު 8އިން ހެނދުނު7ޖަހަންދެން އެވެ. ކާފިއުގަޑީގައި އަޅާފައިވާ އިތުރު ފިޔަވަޅު ތަކުގެތެރޭގައި ކޮންމެހެން މަޖުބޫރު ކަމެއްގައި ނޫނީ އެއްވެ އުޅުމާއި ރެސްޓޯރެންޓް އަދި ނައިޓް ކްލަބްތައް ބަންދުކުރުން ހިމެނެއެވެ. ނަމަވެސް ރައްކާތެރި ކަމުގެ ފިޔަވަޅާއި އެއްގޮތަށް ފިހާރަތަކުން ޑެލިވެރީގެ ހިދުމަތާއި ރެސްޓޯރެންޓް ތަކުން ކާތަކެތި ޑެލިވެރީ ކުރުމުގެ ހުއްދަވަނީ ދީފައެވެ.\nކާފިއުގަޑި ވަރުގަދަކޮށް އެސްޓޭޓުގެ އޮފިޝަލަކު ވިދާޅުވީ ކާފިއު އާޚިލާފު ވާ މީހުން 1000ރުޕީސް އިން ޖޫރީމައިނާ ކުރަންވެސް ނިންމާފައިވާ ކަމަށެވެ.\nއިންޑިއާގެ ސިއްހަތާ ބެހޭ ވުޒާރާއިން ހާމަކުރާ ގޮތުން މިދިޔަ އާދީއްތަ ދުވަހު އެކަނިވެސް އެގައުމުގެ މަހާރާޝްޓްރަ ސްޓޭޓުން 40،414 މީހުން ކޮވިޑަށް ޕޮޒިޓިވްވެފައިވާއިރު، މިއީ މިދިޔަ އަހަރުގެ މާރޗް މަހުގެ ފަހުން އެގައުމުގެ ސްޓޭޓަކުން އެއް ދުވަހުގެ ތެރޭގައި އެންމެ ގިނަ މީހުން ޕޮޒިޓިވްވި ފުރަތަމަ ފަހަރެވެ.\nމަހާރާޝްތުރަ ސްޓޭޓްގެ އޮފިޝަލަކު ވިދާޅުވީ، ކުރިއަށް އޮތްތަނުގައި މިހާރު އަޅާފައިވާ ފިޔަވަޅުތައް ވަރުގަދަ ކުރުން އެކަށީގެންވާ ކަމަށެވެ. އަދި ކޮވިޑްގެ ކޭސްތައް ކޮންޓްރޯލުން ނުކުރެވިއްޖެ ނަމަ އެސްޓޭޓް ލޮކްޑައުން ކުރުން އެކަށީގެންވާ ކަމަށެވެ. މީގެ އިތުރުން އޮފިޝަލް ވިދާޅުވީ އެ ސްޓޭޓުން ކޮވިޑްގެ އާވޭރިއެންޓް ފެނިފައިވާ ކަމަށެވެ.\nއިންޑިއާގެ ކެޕިޓަލް ސިޓީ މުމްބާއީގެ މަހާރާޝްތުރަ ސިޓީއަކީ ވިޔަފާރީގެ ބޭނުމަށް އާންމުން ގިނަ އަދަދަކަށް ހަރަކާތްތެރިވާ ސިޓީއެކެވެ.\nކޮވިޑް-19 އެންމެ ފުރަތަމަ ޗައިނާގެ ސިޓީއެއް ކަމަށްވާ ވޫހާން ގައި ފެތުރެން ފަށާފައިވަނީ 2019 ވަނަ އަހަރުގެ ސެޕްޓެމްބަރު ނުވަތަ އޮކްޓޯބަރު މަހުގެ ތެރޭގައި ކަމަށް މީޑިއާތަކުން ރިޕޯޓްކޮށްފައިވެއެވެ.\nކޮވިޑް-19 ގއ. ވިލިނގިލި: އިތުރު މީހަކު ޕޮޒިޓިވްވެއްޖެ


އުމަރު ސީރީޒްގެ ފުރަތަމަ އެޕިސޯޑް މިރޭ 10:20 ގައި ރާއްޖެޓީވީން...\nއުމަރު ސީރީޒް ރާއްޖެޓީވީގައި\nއުމަރު ސީރީޒްގެ ފުރަތަމަ އެޕިސޯޑް މިރޭ 10:20 ގައި ރާއްޖެޓީވީން ގެނެސްދެނީ\nސީރީޒްއަށް އަޑު އަޅާފައިވަނީ ރާއްޖެޓީވީގެ މުވައްޒަފުންގެ އިތުރުން، ރާއްޖޭގެ މަޝްހޫރު ފަންނާނުން\n31 އެޕިސޯޑް މި ސީރީޒްގައި ހިމެނޭ\nކޮންމެ ދެ ރެއިން އެއް ރޭ އައު އެޕިސޯޑެއް ގެނެސްދޭނެ\n13 އޭޕްރިލް 2021 | އަންގާރަ 19:49\nއުމަރު ސީރީޒްގެ އެޕިސޯޑެއްގެ މަންޒަރެއް\nމުސްލިމުންގެ ދެ ވަނަ ޚަލީފާ އުމަރު ބިން ޚައްޠާބުގެ ހަޔާތްޕުޅުގެ މައްޗަށް ހަދާފައިވާ ސީރީޒެއް ކަމުގައިވާ "އުމަރު ސީރީޒް"ގެ ފުރަތަމަ އެޕިސޯޑް އަންގާރަ ދުވަހުގެރޭ 10:20 ގައި ރާއްޖެޓީވީން ދައްކާނެއެވެ.\nމި ސީރީޒްގެ އެކްސްކްލޫސިވް ރައިޓްސް ގަނެ ދިވެހި ބަހުން ޑަބްކޮށްގެން މި ރަމަޟާން މަހު ރާއްޖެޓީވީން ގެނެސްދޭއިރު، ކޮންމެ ރެއަކުވެސް މިސީރީޒް ގެނެސްދޭނެއެވެ. އަދި ކޮންމެ ދެ ރެއިން އެއް ރޭ އައު އެޕިސޯޑެއް ގެނެސްދިނުމަށް ވަނީ ހަމަޖެހިފައެވެ. ޖުމްލަ 31 އެޕިސޯޑް ހިމެނޭ މިސީރީޒް ދައްކާނީ ކޮންމެ ރެއެއްގެވެސް 10:20 ގައެވެ.\nމި ސީރީޒްއަށް އަޑު އަޅާފައިވަނީ ރާއްޖެޓީވީގެ މުވައްޒަފުންގެ އިތުރުން، ރާއްޖޭގެ މަޝްހޫރު ފަންނާނުންނެވެ.\nއުމަރު ސީރީޒްގެ ބްރޯޑްކާސްޓިން ރައިޓްސް ގަނެ މިސީރީޒް އާންމުންނާ ހަމައަށް މި ގެނެސްދެނީ ދިވެހި ރައްޔިތުންގެ ދީނީ ހޭލުންތެރިކަން އިތުރުކުރުމުގެ ގޮތުންނެވެ. އަދި މަޝްހޫރު ސީރީޒްއެއް ދިވެހި ބަހުން ޑަބްކޮށް ދިވެހި އޯޑިއަންސާ ހަމައަށް ގެނެސްދިނުމަކީވެސް މިކަމުގެ މަގްސަދެކެވެ.\nއުމަރު ސީރީޒްއަކީ ގަތަރު ޓީވީގެ އުފެއްދުމެކެވެ. ގަތަރު މީޑިޔާ އެޖެންސީ (ގަތަރު ޓީވީ) އާއި މިޑްލް އީސްޓް ބްރޯޑްކާސްޓިން ސެންޓަރާ ދެމެދު ވެވުނު އެއްބަސްވުމެއްގެ ދަށުން އުފައްދާފައިވާ މިސީރީޒްއަކީ އަރަބް ޕްރޮޑަކްޝަނަކުން މިހާތަނަށް އުފެއްދި އެންމެ ބޮޑު ޕްރޮޑަކްޝަން ކަމަށް މިޑްލް އީސްޓް ބްރޯޑްކާސްޓިން ސެންޓަރުން ވަނީ ބުނެފައެވެ. މި ސީރީޒްގައި 30،000 އެކްޓަރުން ހަރަކާތްތެރި ވެފައިވާއިރު 10 ގައުމަކުން ޓެކްނިކަލް ޓީމުތައް ވަނީ ބައިވެރިވެފައެވެ.\nމިސީރީޒްގެ ޑައިރެކްޓަރ ބުނެފައިވަނީ އެންމެ ބޮޑު ގޮންޖެހުމެއްގެ ގޮތުގައި ކުރިމަތިވިކަމަކީ މައްކާގެ އޭރުގެ މަންޒަރުތައް ގެނެސްދިނުން ކަމަށެވެ. އަދި އެންމެ ދުވަހެއްގެ ޝޫޓިންއަށް ވެސް 500 އެކްޓަރުން އެންމެ މަދުވެގެން ބޭނުންވި ކަމަށް ވަނީ ބުނެފައެވެ. އެދުވަސްވަރު ހިނގާފައިވާ ގިނަ ހަނގުރާމަތަކެއްވެސް މިސީރީޒްގައި ހިމެނެއެވެ.\nމިސީރީޒް އެކި ބަހުން ޑަބްކޮށްގެން މިހާތަނަށް ގެނެސްދީފައިވާއިރު އިނގިރޭސި ބަހުން ސަބްޓައިޓަލް އަރުވައިގެން ޔޫޓިޔުބަށްވެސް މިސީރީޒް ވަނީ އަޕްލޯޑްކޮށްފައެވެ. މިހާތަނަށް އައިއިރު 10 ގައުމެއްގެ ޓީވީ ސްޓޭޝަންތަކުން އެގައުމުތަކުގެ ރަސްމީ ބަހުން ޑަބްކޮށްގެން މިސީރީޒް ގެނެސްދީފައިވެއެވެ. އޭގެތެރޭގައި ތުރުކީ، އިންޑޮނީޝިޔާ، އިރާން ހިމެނެއެވެ. މިއީ ދިވެހި ބަހުން ޑަބްކޮށްގެން މިސީރިޒް ގެނެސްދޭ ފުރަތަމަ ފަހަރެވެ.\nއެގޮތުން އުމަރުގެފާނު މައްކާގައި ހޭދަކުރެއްވި ދުވަސްވަރާއި ރަސޫލާ(ޞ) ސުވަރުގެ ވަޑައިގެންނެވުމާއި މުސްލިމުންގެ ފުރަތަމަ ޚަލީފާ އަބޫބަކުރުގެފާނު ޚަލީފާކަމުގައި ހިނގާދިޔަ ކަންތައްތައްވެސް މިސީރީޒްގައި ގެނެސްދެއެވެ.\nރާއްޖެޓީވީ ރާއްޖެޓީވީ ޕްރޮގްރާމްސް\n14 އޭޕްރިލް 2021 | ބުދަ 02:14\nރިޕީޓް ފޮނުވަނީ ކޮންއިރަކު ތޯ؟


ކަނޑުފެއްތުނީ ޙަސަން ތާޖުއްދީންގެ ދެދަރިންނެވެ! ދެބެންގެ ފިކުރު އަދިވެސް ދިރިއެބަހުއްޓެވެ!\nހޮޅީން ކިޔަސް މަލާބާރީން ކިޔަސް އަދި ކޮންމެ ނަމެއްކިޔަސް އިންޑިއާއިން ފުރަމާލޭގެ މައްޗަށް ގަދަވެގަތުމަށްފަހު އެމީހުންނަށް ރާއްޖެއައުމަށް ދައުވަތުދިން ހަސަން ތާޖުއްދީންގެ ޣައްދާރު ދެދަރިންގެ ފައިގައި ކަޅުހިލަދައި ބަނދެފައި ކަނޑުފެއްތިވާހަކައަކީ ދިވެހިންނަށް އައުވާހަކައެއް ނޫނެވެ.\nއެޚަބަރު ލިބުމުން މުޅި ދިވެހި ޤައުމު އެކަމަށް އުފާކުރިއެވެ. ސުވާލަކީ އެ ދެ ޣައްދާރުން ކަނޑުފެއްތުމުން އެދެ ޣައްދާރުންގެ ފިކުރު ކަނޑުފެއްތުނު ހެއްޔެވެ؟ ރާއްޖެއިން އެ ނުބައި ވިސްނުން ނައްތައިލެވުނު ހެއްޔެވެ؟\nއެކަން ނުކުރެވޭ ކަމުގެ ހެކިތައް މިއަދު މިދަނީ ދިވެހީންގެ ލޯތަކަށް ފެންނަމުންނެވެ. ތަފާތަކީ ފެންނަ މަންޒަރުގެ ތަފާތެވެ. އެދުވަސްވަރު ފުނޑައި އުޅުނީ ހަށިގަނޑުން ވަރަށް ބުރަ އުފުލައިގެން ކަޅުހިލަދައިގައެވެ. މިއަދު ފުނޑައި އުޅެނީ ވަރަށް ލުއިގޮތަކަށް މިކްސަރުގައެވެ. ކުރަނީ އެއްކަމެކެވެ. ޙާޞިލުވަނީ އެއް ކަމެކެވެ.\nކިތަންމެ ވަރަކަށް އޮފް އަރުވައި މީރުވަސްދުއްވައި ރީތިހައި ކުލަތައް ލޯތަކަށް ދެއްކި ނަމަވެސް ހިނގަމުން މިދަނީ ހަމަ އެއް އޮއިވަރެކެވެ. ކުރެވެމުން މިދަނީ ހަމައެއް ކަމެކެވެ. ބޮޑުތަކުރުފާނާއި ދޮން ބަންޑާރައިންނާއި އެނޫންވެސް ޤައުމީ އަބްޠާލުން ހިމެނޭ ގޮތުން ޖާނާއި މާލުން ޤުރްބާންވެވަޑައިގެން އަޅުގަނޑުމެންނާއި ހަމައަށް ގެނެސް ދެއްވެވި މިނިވަންކަން އަމިއްލައަށް ދޫކޮށްލެވެނީއެވެ. ވެލާނާގޭ އިބްރާހީމް ނާޞިރު ރާއްޖެއިން ބޭރުކުރެއްވި ވޯރާ އިން އަލުން ރާއްޖޭގައި ވަޒަންވެރިކުރުވެނީއެވެ. ހާލިހަދައި ބިސްއަޅަން ފުރުޞަތު ދެވެނީއެވެ.\nނަތީޖާ ފެނިގެންދާނެ ގޮތުގެ ކުޑަކުޑަ މިސާލެއް ބުނެފާނަމެވެ. އިންޑިޔާއަށްދާ ދިވެހިން ކަރަންޓީނުކުރެއެވެ. ރާއްޖެއަކު އެކަމެއް ނުކުރެވުނެވެ. ނަމުގައި ކަރަންޓީނު ކުރިނަމަވެސް ކަމުގައި އޮތީ މިނިވަންކަމެވެ. ނަތީޖާއަކަށްވެގެންދިއައީ މުޅި ދިވެހި ޤައުމަށް ކޮރޯނާގެ ނުބައި ވައިރަސް ފެތުރުން ނޫން ކަމަށް ބުނެވޭނެ އެއްވެސް ގޮތެއް އެބައޮތްތޯއެވެ؟\nކޮރޯނާއަކީ ފުރުޞަތު ދިނުމުން ފެތުރޭނެ އެއްޗެކެވެ. ކޮންޓްރޯލް ކުރުމުން ކޮންޓްރޯލް ކުރެވޭނެއެއްޗެކެވެ. ވިސްނާށެވެ! ހޭލުންތެރިވާށެވެ! ކޮރޯނާ ފެތުރެން ދޫކޮށްލެވިއްޖެނަމަ އެކަމުން ސަލާމަތްވެތިބުމަކީ ކުރެވޭނެ އެއްޗެއް ނޫނެވެ. ދާނީ ހަމަ ބާރަށް ފެތުރެމުންނެވެ! އެންމެންގެ މައްޗަށް ގަދަވެގަންނާނެއެވެ!\nއެމީހަކު މާނަކުރާނެ ގޮތަކަށް މާނަކުރާށެވެ! މިބުނީ ލައްކަ ގިނަ ވާހަކަތަކެވެ!


ކަލާސް އެވޯޑް 2016 އަށް ކުރިމަތިލުމުގެ ފުރުސަތު ހުޅުވާލައިފި\nކުޅިވަރުގެ ދާއިރާއިން ރަން ވަނަތައް ހޯދާ ދަރިވަރުންގެ ކާމިޔާބީ ގައުމީ ފެންވަރުގައި ފާހަގަ ކުރުމަށް ދަރިވަރުންނަށް ދެމުން އަންނަ 'ކަލާސް އެވޯޑަށް' ކުރިމަތިލުމުގެ ފުރުސަތު ހުޅުވާލައިފިއެވެ.\nކަލާސް އެވޯޑް 2016 ގައި ބައިވެރިވުމުގެ ފުރުސަތު ހުޅުވާލާފައިވަނީ މިދިޔަ އަހަރު ކުޅިވަރު މުބާރާތްތަކުގައި ބައިވެރިވާ ދަރިވަރުންނަށެވެ.\nމި އެވޯޑަށް އެދި ހުށަހެޅުމުގެ ފުރުސަތު ހުޅުވާލެވިފައިވަނީ ޖޫން މަހުގެ 22 ވަނަ ދުވަހުގެ ނިޔަލަށެވެ. އަދި މިއަހަރު މި އެވޯޑު ދިނުމަށް ހަމަޖެހިފައިވަނީ ސެޕްޓެމްބަރ މަހުގެ ފަހު ހަފުތާގައެވެ.\nއެވޯޑަށް އެދި ހުށައަޅަނީ މިނިސްޓްރީން ތައްޔާރުކޮށްފައިވާ އެޕްލިކޭޝަން ފޯމް ފުރިހަމަކޮށް ދަރިވަރުން 2016 ވަނަ އަހަރު ކިޔެވި ސްކޫލަށެވެ.\nސްކޫލްދައުރުގައި ކުޅިވަރުގެ ރޮނގުން ކުދިން ހޯދާ ކާމިޔާބީތައް ގައުމީ ފެންވަރުގައި ފާހަގަކުރުމަށް ދެވޭ މި އެވޯޑު މިއަހަރު ދެނީ މައިގަނޑު 13 ކުޅިވަރަކުންނެވެ.އެގޮތުން މި އެވޯޑް ދިނުމަށް ހަމަޖެހިފައިވާ ކުޅިވަރުތަކަކީ ފުޓް ބޯޅަ، ވޮލީ، އެތްލެޓިކްސް، ބެޑްމިންޓަން، ފެތުން، ބާސްކެޓް ބޯލް، ކްރިކެޓް، ނެޓް ބޯލް، ޓެނިސް، ޓޭބަލް ޓެނިސް، ހޭންޑް ބޯލް، ކެރަމް އަދި ޗެސްއެވެ.މި އެވޯޑް ދިނުމަށް ހަމަޖެހިފައި ވަނީ ހަތަރު ކެޓަގަރީއަކުންނެވެ. އެއީ 12 އަހަރުން ދަށާއި، 14 އަހަރުން ދަށާއި، 16 އަހަރުން ދަށުގެ އިތުރުން 18 އަހަރުން ދަށެވެ.\nމި އެވޯޑަށް ހޮވޭ ދަރިވަރުން ކަނޑައެޅުމުގައި ބަލަނީ ޕޮއިންޓް އުސޫލުންނެވެ. އެގޮތުން އެވޯޑް ދިނުމަށް ހަމަޖެހިފައިވަނީ ތިން ކެޓަގަރީ އަކީ ސްކޫލް ފެންވަރު ކާމިޔާބީތަކާއި، ގައުމީ ފެންވަރުގައި ހޯދާ ކާމިޔާބީތައް އަދި ބައިނަލް އަގުވާމީ ފެންވަރުގެ ކާމިޔާބީ ތަކެވެ.\nއިންޓާ ސްކޫލް މުބާރާތުގެ ބައިގައި2ލެވެލް އެއް ހިމެނެ އެވެ. އެއީ ރާއްޖޭގެ ހުރިހާ ސްކޫލްތަކަށް ހުޅުވާލައިގެން ބާއްވާ މުބާރާތްތައް އަދި ސްކޫލްތަކުގެ މެދުގައި ވަކި ރީޖަނަކަށް/ އަތޮޅަކަށް އަމާޒު ކޮށްގެން ބާއްވާ މުބާރާތްތައް ނުވަތަ އެސޯސިއެޝަނަކުން އިންޓަރ ސްކޫލް މުބާރާތަކަށް ވުރެ ދަށްކޮށް ރޭންކް ކުރާ މުބާރާތްތަކެވެ. ގައުމީ ފެންވަރުގެ މުބާރާތްތަކުގެ ގޮތުގައި ހިމެނޭ ދެ ބަޔަކީ އާންމުކޮށް ހުޅުވާލެވިގެން ބާއްވާ މުބާރާތްތަކާއި އަދި ހުނަރުވެރިކަމުގެ ގޮތުން ވަކި ފަންތި އަކަށް އަމާޒުކޮށްގެން ބާއްވާ މުބާރާތްތައް ނުވަތަ އެސޯސިއޭޝަނަކުން ގައުމީ މުބާރާތުގެ ދެވަނަ ކެޓަގަރީގައި ރޭންކް ކުރާ މުބާރާތްތަކެވެ. އަދި ބައިނަލް އަގްވާމީ މުބާރާތްތައް ބަހާލެވިފައިވާ ކެޓަގަރީ ތަކަކީ އޮލިމްޕިކް ގޭމްސް، ރީޖަނަލް ގޭމްސް، ސަބް ރީޖަނަލް ގޭމްސް އަދި އިންޓަނޭޝަނަލް ފެޑަރޭޝަން އަދި ކޮންފެޑަރޭޝަން ގޭމްސް އެވެ.\nތަރުބަވީ ތަޢުލީމްގެ ތެރެއިން ޒުވާނުން ފަންނީ ދާއިރާތަކަށް ހުނަރުވެރި ކުރުވުމުގެ ސިޔާސަތުގެ ދަށުން ޤައުމީ ފެންވަރުގަ އާއި ބައިނަލް އަޤްވާމީ ފެންވަރުގައި ކުޅިވަރުގެ ދާއިރާއިން ވަނަ ހޯދާ ދަރިވަރުންގެ ކާމިޔާބީ ފާހަގަކޮށް ހިތްވަރުދިނުމުގެ ގޮތުން ފުރަތަމަ ފަހަރަށް ކުޅިވަރަށް ހާއްސަ ކަލާސް އެވޯޑް ތައާރަފްކޮށްފައި ވަނީ 2014 ވަނަ އަހަރެވެ. މިއީ މި އެވޯޑް ދެވޭ ހަތަރު ވަނަ އަހަރެވެ.


Veegotheh neynge, raajjey ge enme bodu kandeefaa maruvanee! | Mihaaru\nނޭކުރެންދޫ ފަލުން ގަސްތަކެއް މަރުވެފައި: އެސަރަހައްދުން 10،000 ގަސް މަރުވެފައިވާ ކަމަށް ކައުންސިލުން ބުނޭ-- ފޮޓޯ: ނޭކުރެންދޫ ކައުންސިލް\nވީގޮތެއް ނޭނގެ، ރާއްޖޭގެ އެންމެ ބޮޑު ކަނޑޫފާ މަރުވަނީ!\n05 ޖުލައި 2020 - 18:31 17 comments\nއެ ރަށުގެ ކަނޑޫފާ ވަނީ 2018 ގައި ހިމާޔަތްކޮށްފަ އެވެ. ކުޅިއަކާއި ބޮޑު ޗަސް ބިމެއް ހިމެނޭ އެ ސަރަހައްދުން ގަސް ކެނޑުން ފަދަ އެ ސަރަހައްދަށް ގެއްލުން ވާނެ ކަންކަން ހުއްޓައިލައިފައިވާތާ އެތައް ދުވަހެއް ވެއްޖެ އެވެ. އަދި އެއީ މިހާރު ވެސް ދޭތެރެދޭތެރެއިން މީހުން ކަނޑޫ ހޮވާ ފަލެކެވެ.\nނޭކުރެންދޫ ކައުންސިލްގެ ރައީސް އަލީ އާދަމް ވިދާޅުވި ގޮތުގައި، ކަނޑޫފަލުން ގަސް މަރުވާކަން ފާހަގަކުރެވެން ފެށީ މިދިޔަ މަހުގެ ތެރޭގަ އެވެ. މިހާތަނަށް 10،000 އަށް ވުރެ ގިނަ ގަސް މަރުވެފައިވާ ކަމަށް އޭނާ ވިދާޅުވި އެވެ.\n"ފަތް ދޮންވެފައި ގަސް ހިކެނީ. ކަނޑޫފަލުގެ ތިން ބައި ކުޅަ ދެ ބައިވަރު މަރުވެއްޖެ މިހާރު،" އަލީ ވިދާޅުވި އެވެ.\nއެ ފަލުގައި ކަނޑުލުގެ އިތުރުން ބުރެވި ގަހާއި ބޮޑަވަކި ގަހާއި ތެލަ ގަހުގެ އިތުރުން ތަކަފަތި ގަސް ހުރެ އެވެ.\nއަލީ ވިދާޅުވި ގޮތުގައި މުޅިންހެން މަރު ވެގެން ދަނީ ކަނޑޫ ގަހެވެ. އެހެންކަމުން މިހާރު އެ ފަލުގައި ކަނޑޫ ވަރަށް މަދުވެފައިވާ ކަމަށް ވިދާޅުވި އެވެ.\n"ކާން ބޭނުންކުރާ ކަނޑޫ ގަސްތައް މަރުވަނީ. ފުދޭ ވަރަކަށް ބާރަށް އެބަދޭ މަރުވަމުން. ކަނޑޫ މަރުވާ ވަރަކަށް ބުރެވި ގަސް އެބަ ގިނަވޭ ވަރަށް،" އަލީ ވިދާޅުވި އެވެ.\nސަބަބު ހޯދަން މަސައްކަތް ފަށައިފި\nއަލީ ވިދާޅުވީ އެ ކަނޑޫފާ ނެތިދާނެތީ އެކަން އެންވަޔަރަންމަންޓް މިނިސްޓްރީގެ ސަމާލުކަމަށް ގެނެސްފައިވާ ކަމަށެވެ. ނަމަވެސް ކޮވިޑް-19 ގެ ސަބަބުން އަދި އެ މިނިސްޓްރީގެ ޓީމަކަށް އެރަށަށް ނާދެވޭ ކަމަށް އޭނާ ވިދާޅުވި އެވެ.\nއެ ކަނޑޫފާ މަރުވާ ސަބަބު ހޯދުމަށް، ރާއްޖޭގެ ތިމާވެށީގެ ހިމާޔަތުގައި މަސައްކަތް ކުރާ ސޭވް މޯލްޑިވްސް އާއި އިންޓަނޭޝަނަލް ޔުނިއަން ފޯ ކޮންޒަވޭޝަން އޮފް ނޭޗާގެ މެންގްރޫވް ސްޕެޝަލިސްޓް ގްރޫޕް (އައިޔޫސީއެން އެމްއެސްޖީ) އާއި މެންގްރޫވް އެކްޝަން ޕްރޮޖެކްޓް (މެޕް) ގުޅިގެން ވަނީ ދިރާސާއެއް ފަށައިފަ އެވެ.\nނޭކުރެންދޫ ކަނޑޫފާ: އެ ސަރަހައްދުން ގިނަ އަދަދެއްގެ ގަސް ވަނީ މަރު ވެފައި-- ފޮޓޯ: ނޭކުރެންދޫ ކައުންސިލް\nއަލީ ވިދާޅުވިގޮތުގައި ދިރާސާ ހެދުމަށް އެ ކަނޑޫފަލުން ސާމްޕަލް ނަގައި ރާއްޖޭން ބޭރަށް ފޮނުވައިފައިވާ ކަމަށެވެ. އެހެންވާން މެދުވެރިވާ ސަބަބެއް ކަމަށް މިހާރު ލަފާ ކުރާ ކަންތަކުގެ ތެރޭގައި ފާޑެއްގެ ފަންޏެއް ގަސްތަކުގައި އެޅުމާއި އެ ސަރަހައްދަށް ލޮނުގެ އަސަރު ބޮޑުވުން ނުވަތަ ގަސްތަކަށް އެކަށީގެންވާ ވަރަށް އޮކްސިޖަން ނުލިބުން ހިމެނޭ ކަމަށް އޭނާ ވިދާޅުވި އެވެ.\nއެ ރަށުގެ ދުވަސްވީ މީހުންނާ ހަވާލާދީ އަލީ ވިދާޅުވީ މީގެ 40 ވަރަކަށް އަހަރު ކުރިން ވެސް އެ ކަނޑޫފަލަށް އެ މައްސަލަ ކުރިމަތިވި ކަމަށެވެ. އެފަހަރު އެކަން ހައްލު ކުރީ ސަރުކާރުގެ ކަމާބެހޭ ބަޔަކު އައިސް ބޭސް ޖަހައިގެން ކަމަށް ދުވަސްވީ މީހުން ބުނާ ކަމަށް ވެސް އޭނާ ވިދާޅުވި އެވެ. ނަމަވެސް އެކަމުގެ ތަފްސީލެއް އޭނާއަކަށް ވެސް އެނގިވަޑައެއް ނުގަންނަވަ އެވެ.\n"ބޭސް ޖެހުމުން ރައްޔިތުން ނުކުމެ ކަނޑޫ ރުވީ ކަމަށް ބުނަނީ. އޭގެ ފަހުންނޯ އެކަން އޭރު ހައްލުވީ،" އަލީ ވިދާޅުވި އެވެ.\nއުތުރުގެ ގިނަ ރަށްތަކެއްގައި ކަނޑޫފާ ހުންނައިރު ބައެއް އެހެން ރަށްރަށުގެ ފާތަކުން ވެސް ގަސް މަރުވުމުގެ މައްސަލަ ވަނީ ކުރިމަތިވެފަ އެވެ.\nއިތުރު ލިޔުންތައް ތިމާވެށި ހދ. ނޭކުރެންދޫ


Maldivian Idol Ge Gadha5Baiverin,naa Eku Gaalaa Round Ge Fahu show Mirey\nފަހަތުން އަރާ3ލަނޑު ޖަހައިގެން ...\nގަދަ5ބައިވެރިންގެ ހުށައެޅުންތަކަކާއެކު މޯލްޑިވިއަން އައިޑަލް ސީޒަން ތިނެއްގެ ގާލާ ރައުންޑުގެ ފަހު ޝޯވ މިރޭ އޮންނާނެއެވެ.\nމިރޭ 22:30 ވ ޓީ.ވީ.އެމުން ދެއްކުމަށް ހަމަޖެހިވާ ގާލާ ރައުންޑުގެ7ވަނަ ޝޯ އަކީ ކުރީގެ ޝޯވތަކާއި ޚިލާފަށް2ތީމަކަށް ކޮންމެ ބައިވެރިއަކުވެސް2ލަވަ ހުށައަޅައިދޭގޮތަށް ކުރިއަށް ގެންދާނެ ޝޯވއެކެވެ.\nމިގޮތުން މިރޭގެ ޝޯވ ހާއްސަކޮށްފައިވާ2ތީމަކީ “ފޭންސް ޗޮއިސް” އަދި “ދަ ސޯންގް ދެޓް އިންސްޕަޔަރޑް މީ”އެވެ.\nމިރޭގެ ޝޯވއަށްފަހު މަދަމާ ރޭގެ އެލިމިނޭޝަން ނައިޓާއެކު ޖަޖުންގެ މާކްސްއާއި ބެލުންތެރިންގެ ވޯޓު އެއްކޮށްލުމުން އެންމެ ދަށުން ޕޮއިންޓް ލިބޭ2ބައިވެރިއަކަށް އައިޑަލްގެ މި ދަތުރު ނިމި މި ފަހަރުގެ ސީޒަންގެ ގަދަ3ބައިވެރިން ކަށަވަރުވާނެއެވެ.\nއައިޑަލްގެ ސީޒަން ތިނެއްގެ ގަދަ5ގައި ވާދަކުރަނީ3އަންހެން ބައިވެރިންނާއި،2ފިރިހެން ބައިވެރިން.ނެވެ އެއީ އައިޝަތު އަޒަލް އަލީ ޒާހިރު، މަރިޔަމް މައިޝާ، އައިމިނަތު ސައިނާ މުޙައްމަދު ރަޝީދު، ތަސްލީމް ޢަބްދުލްކަރީމް އަދި ނައުޝާދު ޢަބްދުލްލަތީފެވެ. މި5ބައިވެރިންގެ ތެރެއިން ބެލުންތެރިންނަށް އެންމެ ކަމުދާ ބައިވެރިއަކަށް ވޯޓުލުމަށްޓަކާ އެސް.އެމް.އެސް ކުރުމުގެ ފުރުޞަތު މިރޭގެ ޝޯވ ދައްކާ ވަގުތުން ފެށިގެން މާދަމާގެ ހަވީރު4ޖެހުމާއި ހަމައަށް އޮންނާނެއެވެ.\nމި ބައިވެރިންނަށް ވޯޓުލުމަށްޓަކާ، MI ޖެހުމަށްފަހު ހުސްތަންކޮޅެއް ދޫކުރައްވާ، އެ ބައިވެރިއަކަށް ދީފައިވާ ކޯޑު ޖެހުމަށްފަހު 303 އަކަށް އެސް.އެމް.އެސް ކުރެވޭނެއެވެ. މިއިން ކޮންމެ އެސް.އެމް.އެސްއަކަށް3ރުފިޔާ ޗާޖުކުރާނެއެވެ. އަދި ކޮންމެ ނަންބަރަކުންވެސް އެންމެ ގިނަވެގެން ފޮނުވޭނީ 50 އެސް.އެމް.އެސްއެވެ.


ގަމުގައި ހިންގަމުން އައި ފްލައިން ސްކޫލް ހިންގުން އެވިޑް ކޮލެޖުގެ ދަށަށް ބަދަލު ކޮށްފި - Voice of Meedhoo Voice of Meedhoo\nގަމުގައި ހިންގަމުން އައި ފްލައިން ސްކޫލް ...\nއައްޑުސީޓި ގަމުގައި އޭޝިއަން އެކަޑެމީ އޮފް އެރޮނޯޓިކްސް( އޭއޭއޭ ) ގެ ފަރާތުން ހިންގަމުން އައި ފްލައިންގ ސްކޫލު ހިންގުން އެވިޑު ކޮލެޖުގެ ދަށަށް ބަދަލުކޮށްފި އެެވެ.\nބުރާސްފަތި ދުވަހު ( 24 ޖޫން 2021 ވަނަ ދުވަހު ) ބޭއްވި ރަސްމިއްޔާތެއްގައި “އެވިޑް ސްކޫލް އޮފް އޭވިއޭޝަން” (އަސާ) އުފައްދާ އެކަމުގެ އެއްބަސްވުމުގައި ވަނީ ސޮއިކޮށްފަ އެވެ.\nމި އެއްބަސްވުމުގެ ދަށުން ދަރިވަރުންނަށް ދޭ ހުރިހާ ޚިދުމަތެއް އެވިޑު ކޮލެޖުން ކުރާގޮތަށް ނިންމާފައިވާ އިރު، އޭއޭއޭ ގެ ހުރިހާ މުދަލާއި ތަކެތި ވަނީ އެވިޑުގެ ނަމަށް ބަދަލު ވެފަ އެވެ.\nގަމުގެ ފްލައިން ސްކޫލް އެވިޑް ކޮލެޖާއި ހަވާލްކުރުމަށް ބޭއްވުނު ރަސްމިއްޔާތުގެ ތެރެއިން – ފޮޓޯ : އެވިޑް ކޮލެޖް\nއެވިޑު ކޮލެޖުން މުޅިން އަލަށް އުފެއްދި މި އޭވިއޭޝަން ސްކޫލާއި ބެހޭގޮތުން އެ ކޮލެޖްގެ ޗެއަރމަން އަބްދުﷲ މުސްތާގް ރަޝާދު ވިދާޅުވީ ހާލަތުގެ ގޮތުން އެ ސްކޫލުގެ އުދުހުންތައް ފެށޭވަރުވާނީ ސެޕްޓެމްބަރ މަހު ކަމަށެވެ.\nއޮންލައިން ނޫސް އެޓޯލް ނިއުސް އިން ކުރެއްވި ސުވާލަކަށް ޖަވާބު ދެއްވަމުން އެވިޑް ކޮލެޖްގެ ޗެއަރމަން އަބްދުﷲ މުސްތާގް ރަޝާދުވިދާޅުވީ އެ ސްކޫލަށް ބޭނުންވާ އިންސްޓްރަކްޓަރުން ހޯދުމަށް ސްރީލަންކާގެ ބައެއް ފަރާތްތަކާ އިންޓަރވިއު ކޮށްފައިވާ ކަމަށެވެ.\nއަޅުގަނޑުމެން ވާނީ ސްރީލަންކާގެ ބައެއް ފަރާތްތަކާ އިންޓަރވިއު ކޮށްފަ. އެކަމަކު ކޮވިޑުގެ ހާލަތުގެ ސަބަބުން އެމީހުން ރާއްޖެ ގެނައުމަސް އެބަހުރި ދަތިތަކެއް. ދަރިވަރުން ހިތްހަމައެއް ނުޖެހިގެން އުޅެނީ އޭއޭއޭ ގައި ކުރިން ތިބި އިންސްޓްރަކްޓަރުންގެ ތެރެއިން އެންމެންނަކާ ނޫން.”\nމުސްތާގު ވިދާޅުވި އެވެ.\nމީގެ އިތުރުން އޭނާ ވިދާޅުވީ އެވިޑު ކޮލެޖުގެ މެނޭޖުމެންޓު ތަފާތުވާނެ ކަމަށާއި ދަރިވަރުންނަށް ދެރަވާނެ ގޮތެއް ނުހަދާނެ ކަމަށެވެ. އަދި ދަރިވަރުންގެ އަޑު އަހާނެ ކަމަށެވެ.\nމުސްތާގު ވިދާޅުވީ ކިރިޔާ ވެސް ފުރުސަތެއް ލިބުމުން އިންޓަރވިއު ކޮށްފައިވާ މީހުން ގެންނާނެ ކަމަށާއި “އަސާ” އިން ދަރިވަރުންގެ މުސްތަގުބަލަށް އަބަދު ވެސް މަސައްކަތް ކުރާނެ ކަމަށެވެ.


ޔޫއާރްއެޗް ގައި އަންހެން ގައިނީއެއް ޚިދުމަތް ދޭން ފަށައިފި – Ungoofaaru\nހޯމަ, މާރޗް 30 2020\nބަނޑޭރިގަނޑު/ޚަބަރު/ޔޫއާރްއެޗް ގައި އަންހެން ގައިނީއެއް ޚިދުމަތް ދޭން ފަށައިފި\nމުނާޒު މުޙައްމަދު5ފެބްރުއަރީ 2020\n0 260 މިނެޓެއް ނުވަނިސް ކިޔާލެވޭ\nއުނގޫފާރު ރީޖަނަލް ހޮސްޕިޓަލް (ޔޫއާރްއެޗް) ގައި އަންހެން ގައިނީއަކު މިއަދު ޚިދުމަތް ދޭން ފަށައިފިއެވެ. ޔޫއާރްއެޗް އަށް އަލަށް ގުޅިފައި މި ވަނީ ނޭޕާލްގެ ޑޮކްޓަރެކެވެ.\nޔޫއާރްއެޗްގައި އަންހެން ގައިނީއަކު ޚިދުމަތް ދޭން ފަށާފައި މި ވަނީ އަންހެން ގައިނީ އަކު ނެތި ގިނަ ދުވަސްތަކެއް ވުމަށް ފަހުއެވެ. އަންހެން ގައިނީ އަކު ނެތުމުން މި ހޮސްޕިޓަލުން ޚިދުމަތް ހޯދާ ގިނަ ބަޔަކު ދިޔައީ މިކަމާ މެދު ކަންބޮޑުވުން ފާޅުކުރަމުންނެވެ.\nއުނގޫފާރު ރީޖަނަލް ހޮސްޕިޓަލުން ރ.އަތޮޅާ އެކު4އަތޮޅެއްގެ ރައްޔިތުން ޚިދުމަތް ހޯދަމުން އަންނަ އިރު ސަރުކާރުން ވަނީ މި ހޮސްޕިޓަލު ޓާޝިއަރީ ފެންވަރަށް ތަރައްޤީ ކުރުމަށް ނިންމާފައެވެ. އެއާއެކު ޔޫއާރްއެޗް އަށް ގިނަ ޚިދުމަތްތަކެއް މި އަހަރު ވެސް ތައާރަފުވެގެން ދާނެ ކަމަށް އެ ހޮސްޕިޓަލުން މަޢުލޫމާތުދެއެވެ.


Raees Nasheed Ge Message: Ithubaru Kuravvaa, Mikamun Araiganeveyne - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 1 ގަޑިއިރު ކުރިން\nމަޖިލިހުގެ ރައީސް ނަޝީދު ރިޔާސަތުގައި. --- ފޮޓޯ: މަޖިލިސް\nކޮވިޑް-19 އާ ގުޅިގެން ކަންބޮޑުވެވަޑައިގަންނަވާ ކަންކަން އެބަހުރި ކަމަށާއި ނަމަވެސް މިވަގުތު އެދިވަޑައިގަންނަވަނީ ރައްޔިތުން އިތުބާރު ކުރެއްވުމަށް ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nއޮންލައިންކޮށް ފުރަތަމަ ފަހަރަށް ބާއްވާ ރައްޔިތުންގެ މަޖިލިހުގެ ޖަލްސާ ފައްޓަވައި ދެއްވުމަށް ފަހު، ނަޝީދު ވިދާޅުވީ މީގެ ކުރިން ވެސް ރާއްޖެ އަށް ކާރިސާތަކާ ކުރިމަތިވެވަޑައިގެންނެވި އިރު، އެކަންކަމުން އަރައިގަނެވިފައިވާ ކަމަށެވެ.\nސިއްހީ ކާރިސާއަކަށް ކުރިމަތިލާ ގައުމެއްގެ ގޮތުގައި ހިނގާނެ ގޮތް ވަރަށް ފުރިހަމައަށް ގާނޫނުއަސާސީގައި ލިޔެފައިވާ ކަމަށާއި އެކަން އެގޮތަށް ކުރެވުނީ ކާރިސާއެއް ދިމާވާ ހާލަތުގައި ކަންކަންވާ ގޮތުގެ ތަޖުރިބާ ކުރެވުމުން ކަމަށް އެމަނިކުފާނު ފާހަގަކުރެއްވިއެވެ.\nނަޝީދު ވަނީ މި ދަނޑިވަޅުގައި ހުރިހާ މެމްބަރުން ވެސް ރައްޔިތުންނާ ގާތުން މަސައްކަތް ކުރެއްވުމަށް އިލްތިމާސް ކުރައްވައިފައެވެ.\n"މިއީ ރައްޔިތުން ގާތުގައި ރައްޔިތުންގެ ވަކީލުން ތިއްބަވަންވީ ވަގުތު. ރައްޔިތުންނާއި އެކުގައި ވަކީލުން ތިއްބަވަންވީ ވަގުތު. އަޅުގަނޑު ދަންނަވަން އޮތް ވާހަކައަކީ ގުޅިފައި ތިއްބަވަންވީ ވަގުތު ކަމަށް. ބޭނުން ޖެހޭ ގަޑީގައި ހުރި ރަހުމަތްތެރިޔާ އެއީ ހަގީގީ ރަހުމަތްތެރިޔާ. އަޅުގަނޑުމެން ރާއްޖޭގެ ރައްޔިތުންގެ ހަގީގީ ރަހުމަތްތެރިންނަށް ވުމަކީ، ހަގީގަތުގައި ކޮންމެހެން ބޭނުން ކަމެއް." ރައީސް ނަޝީދު ވިދާޅުވިއެވެ.\nވަކި ކަހަލަ ކަމެއް މަޖިލިހަށް ކުރެވިދާނެ ކަމަށް ފެނިއްޖެ ނަމަ، އެ މުއްދަތަށް މަޖިލީސް ނުބޭއްވުމުގެ އިހްތިޔާރު ރައްޔިތުންގެ މަޖިލީހުގެ ރައީސަށް ލިބިފައިވާ ކަމަށާއި މި ދަނޑިވަޅުގައި މަޖިލީސް ބޭއްވުމަކީ މުހިއްމު ކަމެއް ކަމަށް ގަބޫލު ކުރައްވާ ކަމަށް ވެސް ރައީސް ނަޝީދު ވިދާޅުވިއެވެ.\nނަޝީދު ވަނީ މިވަގުތު ސަރުކާރުން ކޮވިޑް-19 އާ ގުޅިގެން އަޅާ ފިޔަވަޅުތައް ރަނގަޅު ކަމަށް ވިދާޅުވެ، އެ ބައްޔާ ދެކޮޅަށް މަސައްކަތް ކުރައްވާ އެންމެންނަށް ޝުކުރު އަދާކުރައްވައިފައެވެ.\n"މުޅި ދުނިޔެ މިވަނީ ކޮވިޑް-19އިގެ އަނދިރި ވިލާގަނޑެއްގެ ދަށުގައި. ރާއްޖެ ވެސް މިވަނީ އެ ވިލާގަނޑުގެ ދަށުގައި. ދިވެހިން މި ވަނީ ކަންބޮޑުވެފައި. ދުނިޔޭގެ ހުރިހާ ރައްޔިތުންވެސް މިވަނީ ކަންބޮޑުވެފައި. ރޯގާ ފެތުރުނަ ނުދިނުމަށް އަޅާން ހުރި ފިޔަވަޅުތައް ސަރުކާރުން ދަނީ ވަރަށް ފުރިހަމައަށް އަޅުއްވަމުން،" ރައީސް ނަޝީދު ވިދާޅުވިއެވެ.\nރޯގާއިން ސަލާމަތްވާން އަޅާ ފިޔަވަޅުތަކުގެ ސަބަބުން މި ދަނޑިވަޅުގައި ވަރަށް ގިނަ ދަތިތައް ކުރިމަތިވާކަން އެމަނިކުފާނު ފާހަގަކުރެއްވިއެވެ. ހަމައެހެންމެ މި ދަނޑިވަޅުގައި ދެރައަކާއި ކުރިމަތިވެދާނެ ކަމަށާ، ނިކަމެތި ވެދާނެ ކަމަށް ވެސް ރައީސް ނަޝީދު ވިދާޅުވިއެވެ.\nމިއަދު ޓެސްޓް ކުރިއަދަދު އިތުރު، ފައްސި މައްޗަށް!\nކޮވިޑް ޖެހިގެން ފްރާންސުން މަރުވި މީހުންގެ އަދަދު ލައްކައަކަށް އަރައިފި\nއިންޑިއާގެ ހާލަތު ގޯހުން ގޯހަށް، ހޮސްޕިޓަލްގެ ކޮންމެ އެނދެއްގައި ދެމީހުން!\nމާޗް 30, 2020 12:13\nރައްޔިތުންގެ ފުރިހަމަ އިތުބާރު އެބޮތް\nމާޗް 30, 2020 12:17\nމަހީކުރީ މައިބަދައިގަ ރިއްސާތީ ހޮސްޕިޓަލުގަ ކަމަށް\nމާޗް 30, 2020 12:27\nމީނާ އަށް ނުކެރޭނެ ﷲ އަށް ވަކީލުކޮށް އެކަލާނގެ ރަޙްމަތްފުޅުން މިކަމުން ސަލާމަށްވާނެ އެކޭ ބުނަން. މަށެއް ހަމަ ގައިމު އިތުބާރެއް ނުކުރަން ނަޝީދު ދައްކާ ވާހަކައަކަށް.\nމާޗް 30, 2020 12:33\nއަހަ ކުރިން ބުނީ މިއެއްވެސް ކަމެއނޫނޭ ގައުމު ބަންދެއްނުކުރެވޭނެޔޭގެސްޓުން ވެސް އަންނާނެޔޭ ހުން އައުމުގެ ކުރިން ރަޖައެއްނުލެވޭނެޔޭ ބޯހަލާ މިކޮންވައްތަރު ވާހަކަދައްކާމީހާ\nމާޗް 30, 2020 12:35\nނަޝީދެވެ. މަނިކުފާނަށްވުރެ ގިނައިން ދޮގު ހެދި އެއްވެސް ސިޔާސީ ބޭފުޅަކު ރާއްޖޭގެ ސިޔާސީ ދާއިރާއަކުން ފެންނާކަށް ނެތެވެ. އެހެން ކަމުން ތިޔަ ވިދާޅުވާ ވިދާޅުވުމަށް އެއްވެސް އިތުބާރެއް ނުކުރަމެވެ. ތިޔަށް ވުރެ އަނިޔާވެރ، ޚުދުމުޚުތާރު އަދި ހަތަރު އަނގައިން ވާހަކަ ދައްކާ މީހަކު ނެތެވެ. އެހެންވީމާ ނަޝީދަށް ދުވަހަކުވެސް އިތުބާރެއް ނުކުރާނަމެވެ. އެހެނާސް މިބަލިމަޑުކަމުން އަރައިގަތުމުގައި ދިވެހިންނާއި މުސްލިމް އުއްމަތަށް އަދި ދުނިޔޭގެ އެންޤައުމުތަކުގެ ރައްޔިތުންނަށް ކާމިޔާބު ލިބުމަކީ އަޅުގަނޑުގެ ދުޢާއެވެ.\nމާޗް 30, 2020 13:03\nމި ކަރިސާ އަށްފަހު ނުވަތަ މިކާރިސާއާއި އެކު ކުރިލަމުން މިދަނީ ރަމަޟާން މަހާއި، މި މަހުގައި ރައްޔިތުންނަށް ދިމާވެފައިވާ ނިކަމެތިކަމުން އަރައިގަތުމަށް ވެދެވޭނީ ކޮން އެހީއެއްކަން ބުނެ ދެވިދާނެ ތޯ؟ އަދި ރަމަޟާންމަހު ޖަމާޢަތުގައި ނަމާދު ކުރެވިތޯވެސް ސާފުކޮށްދެއްވަންޖެހޭ.\nމާޗް 30, 2020 13:14\nމާތްﷲ ގެ ރަޙްމަތް ފުޅުން ރޯގާ ރަގަޅުވާހެން ހިވާއިރަށް އަނގަތަޅަންފެށީ. މިއޮތް ހުރިހާދުވަހު ފިލާއޮވެފައި. ރައްޔިތުން ބިރުގަތްދުވަހު ޓޮއިލެޓް ޓިޝޫއިން ކުޅެ މަޖާކުރީ.\nމާޗް 30, 2020 13:19\nތިބޭފުޅާ ރަޖާލައިގެން ގޭގަ އޮތިއްޔާ ރަނގަޅީ ބާކީ އޮތް ހުރިހާ ދުވަހަކުވެސް.\nމާޗް 30, 2020 13:34\nމިކަލޭގެ ހަޅެއްލެވިމަ ފޫހިވޭ . ކޮންވަހަކައެއް ދައްކަން މި ގައުމަށް މިހާލަތުގެނައީވެސް މިނާ\nމާޗް 30, 2020 13:41\nކަލެއަށް ކުރާނެ އިތުބާރެއް މި ދުނިޔެމައްޗަކު ނެތް.\nމާޗް 30, 2020 13:46\nނަޝީދަށް ހީފުޅުވަނީ ޤާނޫނަކުން ހުރިހާ ކަމެއް ހާސިލްވާނެއޭ! ޑިމޮކްރަސީއިން ހުރިހާ ކަމެއް ހާސިލްވާނެއޭ! އެވަރިހަމަ އުޑު ބޮލަށް ވެއްޓުނަސް!\nވާހަކަ ދައްކާނީ އެްްވެސް ވަރެއްގެ ބެލުމެއް ހިސާބުޖެހުމެއް މިންކުރުމެއް ވަޒަން ކުރުމެއް ނެތި!\nމާޗް 30, 2020 14:10\nމިކަން ހުއްޓުވަން އުޅޭ މީހުން އެދުނު އާއްމު އެއްވުންތައް ނުބާއްވަން، އިންތިހާބު ލަސްކުރަން. ކެމްޕޭން ހުއްޓާލަން. ކޮން ޖަވާބެއް ކޮން މަސައްކަތެއްތޯ ކުރެއްވީ ؟\nތިކަހަލަ މީހުންނަށް ފޮނިކޮޅުބޯލަން މިގައމުގެ ސިއްހީ ދާއިރާގެ އެއްވެސް މީހަކު މިފަހަރު ފުރުސަތެއް ނުދޭނެ\nމާޗް 30, 2020 14:15\nހެޔޮނުވާނެ މިގައުމުގައި ތިބި ސިއްހީދާއިރާގެ ބޭފުޅުން ރުޅިނާރުވާ.\nހައެއްކަ ޑޮކްޓަރުންނާއި ދޮޅަސް ނަރުހުން ތިބީ. އެމީހުންނަށް ސިއްހީދާއިރާ އޮތްހާލު އިނގޭތީ އާދޭސްކުރީ މިކަމަށް ގައުމު ހުށަނާޅަން. އެދުވަހު ދިނީކޮންޖަވާބެއް. މިގައުމުގައި ތިބީ ފައްނުވެރި ކުޅަދާނަ ސިއްހީ ބޭފުޅުން ނަމަވެސް އެބޭފުޅުންނަށްވެސް ކުރެވޭނީ ވަކިވަރެއް. އެހެންވެ އާދޭސްކުރީ\nމާޗް 30, 2020 14:33\nކޯފާގެ ވަގުތުގައިވެސް މިރާއްޖޭގެ ވެރިން ގުއިފުހޭ ކަރުދާހުން ޗެލެންޖު ކުރުމުގައި. ހިތާމައިގެ ކޮޅެއްވެސް ނެތް. މީ އިސްތިގްފާރު ގިނަކުރަންވީ ވަގުތު\nމާޗް 30, 2020 14:37\nއަދިވެސް ކި އޭނުކި އޭ ނޭނގޭ\nމާޗް 30, 2020 14:43\nދިވެހިގައުމަކިީ މަތްﷲ ގެ ރަހުމަތް ކޮޅުނެތްކޮޅަށް ލިބިފާ އޮތް ގައުމެއް .ވިސްނަލަބަލަ ދިވެހި ގައުމުގެ ވަށައިގެން ދެތިން ތޫފާނު އުފެދިފާ އޮންނަ އިރުވެސް އެއިން ތޫފާނެއް ރާއްޖެ އަކަށް ނަރާ ދުރަށް ދަނީ ދިވެހިގައުމާ ދިމާވަހަަާ ބަދު ކަންކަން މެދުވެރިވަނީ ނަސިދު އައި ނަސިދުގެ ބައިވެރިންގެ ސަބަބުން މި މީހުންނަކި ދިވެހިގައުމުން އިސްލާމްދިން ފޮހެލަާ މިސްކިތްތަކުން ބަންގިގެ އަޑުކަނޑުވަލަން މަސައްކަތް ކުރާ ބައެއް މިމީހުންގެ ކިބައިން ދިވެހިގައުމު ސަލަމަތްކުރައްވާނދޭވެ. އާމީން\nމާޗް 30, 2020 14:44\nއަހަރެން އިތުބާރު ކުރަނީވެސް އަދި ވަކީލުކުރަނީވެސް ކާއިނާތުގެ ވެރި ﷲ ސުބުޙާނަހޫ ވަތަޢާލާއަށް. ތިޔަމަޖިލީހަކާ ނޫން.\nމާޗް 30, 2020 14:51\nކޮވިޑާއެކު މި ސުންޕައި އަގައިން ވެސް ސަލާމަތް ކުރައްވާށި. އާމީން\nމާޗް 30, 2020 14:59\nޢޭ ކަލޭ އަގަ މަޑުންލައިގެން ހުރޭ. ކަލޭ ތީ މާ މުހިންމު މީހެއް ނޫން މި މަސްރަހަށް.\nމާޗް 30, 2020 15:10\nޢެޖެންޑާ 19 ގަ އޮތީ ބާ؟\nމާޗް 30, 2020 15:26\nތިމީހާގެ ބަސް އެހުނީމަ އަހަރެންގެ ޤަޢުމު ފުނޑުނީ\nމާޗް 30, 2020 16:02\nﷲ ގެ ގެކޮޅު ތަކާ މީސްތަކުން ދުރުކުރަން ވީކީނޫން މިފަދަ ބަލިމަޑު ކަމެށް ޖެހުނީމާ ދުޢާކޮއް މީސްތަކަކުން ޖަމާއަތުގެ ނަމާދު ފަސްވަގުތު ކޮއް އަހުރެންގެ ނުބައި އަމަލުތަކާ މެދު ރޮއި ތައުބާވާންވީ\nމިސްކިތްތަށް ތަޅުއަޅުވާ އެތަންތަން ފަޅުކުރަންވީކީނޫން .\nމާޗް 30, 2020 16:03\nފުރިހަމަ އިތުބާރު އަޅަމެންގެ ވެރި ފަރާތާ އެކު ވޭ.\nމާޗް 30, 2020 16:24\nމަށެއް ހަމަ ގައިމު އިތުބާރެއް ނުކުރަން ނަޝީދު ދައްކާ ވާހަކައަކަށް.\nމާޗް 30, 2020 16:26\nއައްޗީ! ކަލެއަށް ކުރާނެ އިތުބާރެއް މި ދުނިޔެމައްޗަކު ނެތް. ކަލޭ ދާންވީނު ކަލޭގެ މުއްސަނދި ކަމުގަ ކުޅެން އޮންނަން. ކަލޭ އަނގަ ހުޅުވިއިރަށް މުޅި ސަރުކާރު ދެކެވެސް ވަނީ ފޫހި\nމާޗް 30, 2020 17:30\nކަލޭ ނުބުންޏަސް އަހަރެންނަށްއެނގޭ ކޮންމެސް ދުވަހަކުން މިބަލިން ސަލާމަތްވާނެކަން. އަހަރެން އިތުބާރު ކުރަނީވެސް ވަކީލު ކުރަނީވެސް އަހަރެން ހެއްދެވި ޢާލަމްތަކުގެ ވެރިﷲ އަށް. އެކަނލާގެ އީ ބަލި ޖައްސަވާ އަދި ބަލިފަސޭހަ ކުރައްވާ ރަސްކަނލާންގެ. ރަޖާލާ ވަރަށް ހުން އައީތޯ؟\nوَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا ﴿٢٣﴾ إِلَّا أَن يَشَاءَ اللَّـهُ ۚ وَاذْكُر رَّبَّكَ إِذَا نَسِيتَ وَقُلْ عَسَىٰ أَن يَهْدِيَنِ رَبِّي لِأَقْرَبَ مِنْ هَـٰذَا رَشَدًا ﴿٢٤﴾\nމާޗް 30, 2020 18:08\nއެކަނި މާއެކަނި މަޖުލިސްގަ ހުރިހާ އޭސީއެއް ޖައްސާގެން އިނުން އެއީީ ރައްޔިތުން އެދޭކަމެއްނޫން، ތިކަންހުއްޓާލަ ރައްޔިތުންގެ ލާރި އެކަނިމާއެކަނި ކަނީ\nމާޗް 30, 2020 18:19\nމިނަޝީދު އަޑެއް ބަޑެއްނީވި މިދިއައީ އިނގިރޭސި ވިލާތަށް ގޮސްފަޔޯއެއައީ .ވަގުތު މިޚަބަރު ކަށަވަރުކުރޭ. ކީއްވެ މީނާ ކަރަންޓީން ނުކުރީ. ޖިހާދުގެ ވެސް ހަމަ ކަރަންޓީން ކުރި ޑިސްކްރިމިނޭޓް ކުރުމަކީ އިސްލާމީ އުޞޫލެއްނޫން . ރައީސަކަސް ފަޤީރަކަސް ބަލިފެތުރޭ ޤައުމަށް ގޮސްފަ އައީމަ ކަރަންޓީން ކުރަންޖެހޭ. އަނެއްކާ ޤަސްތުގައި ބަލިއަރުވާ ހިތުން ދިއައީނޫންބާ؟\nމާޗް 30, 2020 19:56\nކަލެޔަކައްނެއް އިތުބާރެއް، ކަލޭ މުޅި އުމުރު ކަރަންޓީން ކޮއްފަ ބަހައްޓަން ފެންނަނީ.\nމާޗް 30, 2020 21:33\nމީނަގެ ދުލުގެ ސުންޕާކަމުން ދިވެހިގައުމު ސަލާމަތްކުރައްވާންދޭވެ..އާމީން..\nމާޗް 30, 2020 22:47\nމި ކަމުގަ ދެން ކަލޭގެ ބަހެއް އިތުރަށް ބޭނުން ނުވޭ\nމާޗް 30, 2020 23:35\nމި ނަޝީދު ނޫންތަ މިޤައުމަށް ކޮވިޑް އަންނަން ޖެހޭނެއޭ މަޖިލީހުގައި ގޮވީ މީނަގެ ސަބަބުން ކުރިން ރައްކާތެރިކަމުގެ ފިޔަވަޅު ނޭޅުނީވެސް ދެން ބުނެވޭވެތަ މީރައްޔިތުންނަށް ހެޔޮއެދޭބަޔެކޭ އަދަވިހަވެގެން އުޅޭނެކަމެއްނެތް


"Faxy's Hijama Therapy" Health Ministry In Huttuvaifi\nފަޒީލާ ހިޖާމަ ތެރަޕީ ދެނީ\n"ފަޒީސް ހިޖާމާ ތެރަޕީ" ހެލުތު މިނިސްޓްރީން ހުއްޓުވައިފި\n12 މޭ 2022 - 15:09:50\nރާއްޖޭގައި ފުޅާ ދާއިރާއެއްގައި ހިޖާމާ ޖެހުމުގެ ހިދުމަތް ދެމުން އަންނަ "ފަޒީސް ހިޖާމާ ތެރަޕީ" ކްލިނިކް ހެލްތު މިނިސްޓްރީން ހުއްޓުވައިފި އެވެ.\nފަޒީލާ މިއަދު ބުނީ ހެލްތު މިނިސްޓްރީން އޭނާއާއި ބައްދަލުކުރުމަށްފަހު، ހުއްދަ ނުނަގާ ރާއްޖޭގައި ހިޖާމާ ކްލިނިކް ނުހިންގޭނެ ކަމަށް ބުނިކަމަށާއި، އެއީ މަނާކަމެއް ކަމަށް ބުނެފައިވާ ކަމަށެވެ.\n"އެހެންކަމުން އަޅުގަނޑުގެ ހިޖާމާ ތެރަޕީ ހުއްޓާލައިފިން. ނަމަވެސް ސެޓިފިކެޓާއިއެކު ހުށަހެޅުމުން ހުއްދަ ލިބޭނެ ކަމަށް ވިދާޅުވި، އަޅުގަނޑުގެ ކޯސް ނިމުނުހާ އަވަަހަކަށް ކްލައިޓުންނަށް އެކަން އަންގާނަން. އިންޝާﷲ. ﷲ ސުބުހާނަހޫ ވަތައަލާ މި މަސައްކަތް ރާއްޖޭގަ ކުރެވޭނެ ގޮތް މިންވަރު ކުރައްވާށި" ފަޒީލާ ބުންޏެވެ.\n"ފަޒީސް ހިޖާމާ ތެރަޕީ" ކްލިނިކް ހުއްޓުވައި ދިނުމަށް މިނިސްޓްރީން މީގެ ކުރިން ވަނީ އެދިފަ އެވެ. ހެލުތުން އެގޮތަށް އެދިފައިވަނީ އެ ކްލިނަކަކީ ރަޖިސްޓްރީ ނުކޮށް ހިންގަމުން އަންނަ ތަނަކަށް ވުމުންނާއި، ޑޮކްޓަރަށް ނުދައްކާ އަދި ޑޮކްޓަރުންދޭ ބޭހުގެ ބަދަލުގައި ހިޖާމާ ޖަހައިގެން ގިނަ ބަލިތަކުން މީހާ ސަލާމަތް ވާކަމަށް ބުނެ އެ ކްލިނިކުން ހިޖާމާ ޕްރޮމޯޓު ކުރާ ކަމަށް ބުނެ، ބަޔަކު ކަންބޮޑުވުން ފާޅު ކުރަން ފެށުމުންނެވެ.\nއެ ކްލިނިކުން މީގެ ދުވަސްކޮޅެއް ކުރިން ކުރި އިއުލާނެއްގައި ބުނެފައިވަނީ، ހަކުރު ބަލީގެ މީހުން އިންސިއުލިންގެ ބަދަލުގައި ހިޖާމާ ޖަހައިގެން ހަކުރު ބައްޔަށް ފަރުވާ ހޯދޭނެ ކަމަށެވެ. އެކަމާއި ގުޅިގެން ސިއްހީ ދާއިރާގައި މަސައްކަތް ކުރަމުން އަންނަ ގިނަ ފަރާތްތަކެއް ވަނީ ކަންބޮޑުވުން ފާޅު ކޮށްފައެވެ. އަދި މިއީ އަސްލެއް ނެތް ހަގީގަތާއި ހިލާފު ވާހަކަތަކެއް ކަމަށް ވަނީ ބުނެފައެވެ.\nމިކަމާއި ގުޅިގެން ހެލްތު މިނިސްޓްރީގެ ޕިއުޓީ ޑިރެކްޓާ ޖެނެރަލް ތަސްލީމާ އުސްމާން "ސީއެންއެމް"އަށް މީގެ ކުރިން ވިދާޅުވީ، އެ ކްލިނިކަކީ ހެލްތު މިނިސްޓްރީގައި ރަޖިސްޓްރީ ކޮށްގެން ހިންގަމުން އަންނަ ތަަނަކަށް ނުވާތީ ހުއްޓުވާލުމުގެ ބާރެއް މިނިސްޓްރީއަށް ނޯންނަ ކަމަށެވެ. އަދި ފުލުހުންނަށް ހުށަހެޅީ އެހެންވެ ކަމަށް ވިދާޅުވިއެވެ.\nއެ ކްލިނިކް ހިންގަމުން އަންނަ ފަރާތާއި ވާހަކަ ދައްކާ އެ ކްލިނިކުން ދެމުން އަންނަ ހިދުމަތްތައް ދިނުން ހުއްޓާލުމަށް މީގެ ކުރިންވެސް މިނިސްޓްރީން އަންގާފައިވެއެވެ.\nފަޒީލާ ބުނީ، ކްލިނިކް ރަޖިސްޓަ ކޮށްދޭން މީގެ ކުރިން އެތައް ފަހަރަކު ހުށަހަޅާފައިވާނެ ކަމަށާއި ނަމަވެސް ސްޓިފިކެޓު ނެތުމުން ތަން ރަޖިސްޓްރީން ނުކޮށްދޭ ކަމަށެވެ. އެމައްސަަލަ ބޮޑުވެގެން ދިއުމުން ފަޒީލާއޭރު ބުނިގޮތުގައި އޭނާ އަތު އެކަމުގެ ފާހެއް ނެތް ކަމަށާއި އޮތީ އެތައް އަހަރެއްގެ ތަޖުރިބާ ކަމަށެވެ.


Lanka Gai Haluvikamaa Eku AIDS Fethurenee - Vaguthu\nލަންކާގައި ހަލުވިކަމާއެކު އެއިޑްސް ފެތުރެނީ\nއިންސާނީ ތާރީޚު މިހާތަނަށް ދުށް އެންމެ ނުރައްކާތެރި ބަލި ކަމަށްވާ، އެއިޑްސް ބަލި ޖެހިފައިވާ މީހުންގެ ޢަދަދު ލަންކާގައި އިތުރުވަމުންދާކަން ހާމަކޮށް އެޤައުމުގެ ކަމާއި ބެހޭ އިދާރާތަކުން ކަންބޮޑުވުން ފާޅުކޮށްފިއެވެ.\nމިއަދު ފާހަގަކުރާ ދުނިޔޭގެ އެއިޑްސް ދުވަހާއި ގުޅިގެން ލަންކާގެ ސިއްޙީ އިދާރާތަކުން އާންމުކޮށްފައިވާ މަޢުލޫމާތުން އެނގިފައިވާގޮތުގައިިި، ފާއިތުވެދިިޔަ ދުވަސްތަކުގައި އެޤައުމުގައި، އެއިޑްސް ބައްޔަށް މެދުވެރިކުރާ ނުރައްކާތެރި އެޗްއައިވީ ވައިރަސް ދަނީ ހަލުވިކަމާއި އެކު ފެތުރެމުންނެވެ. އެގޮތުން މި ވައިރަސްގެ ޝިކާރައަކަށް އެންމެ ބޮޑަށް ވެފައި ވަނީ އެޤައުމުގެ ފިރިހެނުން ކަމަށް ވެސް އިދާރާތަކުން ބުނެފައި ވެއެވެ.\nލަންކާއިން އެންމެ ފުރަތަމަ އެއިޑްސް ބަލިފެނިފައި ވަނީ، 1981 ވަނަ އަހަރުގެ ތެރޭގައެވެ. އެޤައުމުގައި މީހަކަށް މި ބަލި ޖެހިގެން ފުރަތަމަ ފަހަރަށް ރެކޯޑު ކުރެވިފައި ވަނީ 1987 ގައެވެ. އެއަށްފަހު އެޤައުމުގައި އެއިޑްސް ޖެހިފައިވާ މީހުންގެ ޢަދަދު އަހަރަކަށް ފަހު އަހަރެއް އިތުރުވަމުންދާ ކަމަށް އިދާރާތަކުން ބުނެފައި ވެއެވެ.\nލަންކާގެ ނޭޝަނަލް ސެކްޝުއަީ ޓްރާންސްމިޓެޑް ޑިޒީޒަސް އެންޑް އެއިޑްސް ކޮންޓްރޯލް ޕްރޮގްރާމުގެ ޑިރެކްޓަރ، ޑރ. ސިސީރާ ލިޔަނަގެ ބުނެފައިވާގޮތުގައި، މިއަހަރު އެކަނިވެސް އެޤައުމުގައި 275 މީހަކު އެއިޑްސް ބައްޔަށް ޕޮސިޓިވްވެގެން ރިޕޯޓުކުރެވިފައި ވާކަމަށެވެ.\nއެޗްއައިވީ މެދުވެރިވެގެން ޖެހޭ އެއިޑްސް ބައްޔަކީ، އިންސާނާގެ ހަށިގަނޑުގެ ދިފާޢީ ބާރު އެވައިރަސްގެ ސަބަބުން ދަށްކޮށް، ނައްތާލާ ވައިރަސް އެކެވެ. މިކަމުގެ ސަބަބުން ނުރައްކާތެރި ޖަރާސީމަށް ހަށިގަނޑުގެތެރެއަށް ފެތުރިގަތުމަށް މަގުފަހިވެ ނުރައްކާތެރި އެހެން ބަލިތަކަށް ދޮރުހުޅުވާލައެވެ. އެއިޑްސް ބައްޔަކީ މިހާތަނަށް ފަރުވާއެއް ހޯދިފައި ނުވާ ބައްޔެކެވެ.\nއަވައްޓެރި ސްރީލަންކާއަކީ އެކި ބޭނުންތަކުގައި ގިނަ ޢަދަދެއްގެ ދިވެހިން ދަތުރުކޮށް އުޅޭ ޤައުމެކެވެ. އެޤައުމަކީ އެތައް ހާސް ދިވެހިންނެއް ދިރިއުޅެމުންދާ ޤައުމެއްކަންވެސް ފާހަގަކޮށްލެވެއެވެ.\nޒަހްރާން މަރުވިކަން ޑީއެންއޭ ޓެސްޓުން ޔަގީންކޮށްދީފި\nޑިސެމްބަރު 1, 2018 15:15\nދިވެހި ރާއްޖޭގައި އުޅޭ ހުރިހާ ލަންކާ މީހުން އަވަހައް ރާއްޖެއިން ބޭރުކުރަން ފެނޭ، އަންހެނެއް ފިރިހެނެއް ބަލާނެ ކަމެއްނެތް\nޑިސެމްބަރު 2, 2018 11:27\nކޮންމެ ބައްޔަކަށްވެސް ޝިފާ މާތްﷲ ވަނީ ބާއްވާލައްވަވާފަ\nޑިސެމްބަރު 2, 2018 14:03\n"އަވައްޓެރި ސްރީލަންކާއަކީ އެކި ބޭނުންތަކުގައި ގިނަ ޢަދަދެއްގެ ދިވެހިން ދަތުރުކޮށް އުޅޭ ޤައުމެކެވެ. އެޤައުމަކީ އެތައް ހާސް ދިވެހިންނެއް ދިރިއުޅެމުންދާ ޤައުމެއްކަންވެސް ފާހަގަކޮށްލެވެއެވެ." މިއީ ގައިން ގަޔަށް އަރާ ބައްޔަކަށް ނުވާއިރު މިފަދަގޮތަކަށް އިބާރާތްކުރުމުން ސުވާލު އުފެދެނީ އެހެންކަމަކަށް. ދިވެހިން ލަންކާއަށް ދަނީ ޒިނޭކުރުމަށްބާއޭ. ނުވަތަ ދިވެހިންގެ ތެރެއިން ގިނަމީހުން ދަނީ އެކަމުގަބާއޭ. އެހެންކަމުގައިވާނަމަ މިއީ ނުރައްކާތެރިކަމެއް.\nޑިސެމްބަރު 3, 2018 09:19\nބޯގޯސް ތިޔަބުނީ ރަނގަޅުވާހަކައެއް. އަހަރެން ދަންނަ އެތަށް ފިރިހެނުންނެއް ލައްކާއަށް އެބަދޭ ޖުވާކުޅެލާ ހަށިވިއްކާ އަންހެނުންކައިރިއަށް އެބޭނުންތަކުގައި ޚަރަދުކޮށްފައި. ސުވާލަކީ ލަންކާގައި އެއިޑްސް އިތުރުވާނަމަ އަނބިންނާ ވަގަށް މިދާ ފިރިހެނުން އެއިގެން އެއިޑްސް ޖެހިފައިހުރި އަންހެނަކާއެކު ޒިނޭކުރުމަށްފަހު ރާއްޖެ އައިސް އޭނަގެ އަނބިމީހާއާއި ގުޅުން ހިންގުމުން އެއިޑްސް އެޖެހުނީ އޭނަގެ އަނބިމީހާއަށް. އެހެންކަމުގައިވާނަމަ މީ ނުރައްކާތެރިކަމެއް. އޭގެފަހުން ލިބޭ ދަރިންނަށްވެސް އެބަ ޖެހޭ މިބަލި. މިއީ ތިމާ ހަލާލު އަނބިމީހާ ހުއްޓާ ހަށިވިއްކާތަންތަނަށްގޮސް ހިލޭ އަންހެނުންނާއިއެކު ޒިނޭކުރުމުގެ ކުރިން، ދަރިންނާއި އަނބިމީހާ ދެކެ ލޯބިވާ ކޮންމެ ފިރިހެނަކު ވިސްނާލުން ރަނގަޅުކަމެއް.


އުމުރުން 101 އަހަރުގައި އަންހެނަކަށް ދަރިއަކު ލިބިއްޖެ!މިކަލް ނޫސް\nއެންމެ ދޮށީ އުމުރުގައި ވިހެއި އަންހެންމީހާ - އިޓަލީގެ ނަޕޯލީގެ އަނެޓޮލިއާ 101 އަހަރު\nއުމުރުން 101 އަހަރުގައި އަންހެނަކަށް ދަރިއަކު ލިބިއްޖެ!\n27 މާރިޗު 2018, 20:08 |\nއިޓަލީގެ ނަޕޯލީއަށް އުފަން އަނެޓޮލިއާ ވާޓަޑެލިއާ ނަމަކަށް ކިޔާ މި އަންހެން މީހާ އެމުރުން 101 އަހަރުގައި ލިބުނު ފިރިހެން ދަރިފުޅަށް ކިޔަނީ ފްރެންސިސްކޯއެވެ. އަނެޓޮލިއާ ދަރިފުޅު ވިހޭއިރު4ކިލޯގްރާމްގެ ބަރުދަން ހުއްޓެއްވެ. ޑޮކްޓަރުން ބުނަނީ އެ ދެމައިންގެ ވެސް ދުޅަ ހެޔޮކަމަށާއި ދަރިފުޅުގެ ސިއްހަތު ވަރަށް ރަނގަޅު ކަމަށެވެ.\nއަނެޓޮލިއާ ދަރިމައި ވުމައްޓަކައި އޯވަރީ ޓްރާންސް ޕްލާންޓް ކުރި މައްސަލައަކީ މުޅި ޔޫރަޕްގައި ވެސް ވަރަށް ބޮޑަށް ޚިޔާލު ތަފާތުވުން ތަކެއް ކުރިމަތިކުރުވި ކަމެކެވެ. އެހެނީ އޭނާގެ އުމުރުގެ ދޮށީ ކަމެވެ. އެހެންވެ އޭނާއަށް ޖެހުނީ އޯވަރީ ޓްރާންސްޕްލާންޓް ކުރުމާއި ބެހޭ އީޔޫގެ ގާނޫނު ނުހިންގާ ގައުމެއްގައި އެކަން ކުރުމަށެވެ. އެގޮތުން އޭނާ އޯވަރީ ޓްރާންސްޕްލާންޓް ކުރީ ތުރުކީގައެވެ.\nނަޕޯލީގައި އަނެޓޮލިއާގެ 17 ވަނަ ދަރިފުޅު ފެރެންސިސްކޯ ލިބިފައި ވަނީ އޭނާގެ ފިރިމީހާ ނިޔާވިތާ (1998) 20 އަހަރު ފަހުންނެވެ. އުމުރުން 48 އަހަރުގައި ދެ އޮވަރީއަށް ކެންސަރު ޖެހުމުން، ނަގާފައިވާ މިއަންހެން މީހާގެ އޯވަރީ ޓްރާންސްޕްލާންޓަށް ފަހު އިތުރު ދަރިއަކު ހޯދުމުގެ މަސައްކަތް ފެށިއެވެ. އެކަމުގައި އުޅެނިކޮށް އިންޓަނެޓުން ދިމާވި 26 އަހަރުގެ ފިރިހެންކު އޭނާއަށް ދަރިފަނި ހަދިޔާކުރި ކަމަށް އަނެޓޮލިއާ ބުންޏެވެ.\nއޯވަރީ ޓްރާންސްޕްލާންޓް ކުރުމުގައި ހަރަކާތްތެރިވި ޑޮކްޓަރު ބުނީ މިފަދަ ކަންކަމުގައި ގޮތް ނިންމުމުގެ އިޚުތިޔާރު އެމީހަކަށް ލިބެން ޖެހޭކަމަށެވެ. އަދި މިކަމުގައި ގޮތް ކަނޑައެޅީ އެ އަންހެނާ ކަމަށެވެ. “މިއީ ކުރުން ރަނގަޅު ނޫން ކަމެއްތޯ ކަނޑައަޅަން އަހަރެން މީ ކާކު ހެއްޔޭ؟” އަހައި ޑޮކްޓަރު ސުވާލު އުފެއްދެވި ކަމަށް މީޑީއާރިޕޯރޓް ކުރެއެވެ. “މި ރީތި ދަރިފުޅުގެ އަޖާއިބެއްފަދަ އުފަންވުމުކީ ހެއްދެވިފަރާތުގެ ހަދިޔާއެއް ކަމަށް” އެ ޑޮކްޓަރު ބުންޏެވެ.\nމިހާތަނަށް ބެލެވެމުން އައި ގޮތުން އެންމެ ދޮށީ އުމުރުގައި ދަރިއަކު ލިބިފައި ވަނީ ސައުތު އެފްރިކާއަށް އުފަން 92 އަަހަރުގެ އަންހެނަކަށެވެ. އެ އަންހެނާ އަށް ވުރެ ވެސް އަނެޓޮލިއާ 10 ވަރަކަށް އަހަރުގެ ދޮށްޓެވެ. ދަރިފުޅު ލިބުމުން މައިމީހާ އުފަލުން ރޮވުނެވެ. އަދި އޭނާ ބުނީ މިއީ ހެއްދެވި ފަރާތުގެ ކުޅަދުންވަންތަ ކަމުގެ ހެއްކެއް ކަމަށެވެ. – މައުލޫމާތު: ޕަޕީސްއޫފް.ކޮމް


Akram aai Faisal ves Eagles ah\nއަކްރަމް އާއި ފައިސަލްވެސް އީގަލްސްއަަށް\nއޭއެފްސީ ކަޕާއި ދިމާކޮށް އަކުރަމް އާއި ފައިސަލް އީގަލްސްއަށް\nއޭއެފްސީ ކަޕާއި ދިމާކޮށް ގައުމީ ޓީމުގެ ކެޕްޓަން އަކުރަމް އަބްދުލް ޣަނީ (އަކޫ) އާއި ގައުމީ ޓީމުގެ ގޯލްކީޕަރު މުހައްމަދު ފައިސަލް ވެސް އީގަލްސް އާއި ގުޅިއްޖެ އެވެ.\nމި ދެ ކުޅުންތެރިން ވަނީ މިއަދު ގަލޮޅު ދަނޑުގައި ބޭއްވި އީގަލްސްގެ ފަރިތަކުރުން ތަކުގައި ވެސް ބައިވެރި ވެފަ އެވެ. އަކޫ އާއި ފައިސަލްގެ އިތުރުންވެސް އަންނަ އޯގަސްޓު މަހު ކުޅޭ އޭއެފްސީ ކަޕްގެ ކޮލިފައިން މެޗާއި ދިމާކޮށް އީގަލްސް އިން ވަނީ ބޮޑެތި ގިނަ ކުޅުންތެރިން ތަކެއް އެޓީމަށް ގެންގޮސްފަ އެވެ.\nއެގޮތުން ގައުމީ ފުޓްބޯޅަ ލެޖެންޑް އަލީ އަޝްފާގް (ދަގަނޑޭ) ގެ އިތުރުން ފޯވާޑް އަލީ ފާސިރު (ސެންޓޭ) އަދި ދެ މިޑްފީލްޑަރުން ކަމަށްވާ މުހައްމަދު އާރިފް (ބަކާ) އާއި އިސްމާއިލް އީސަ (މެސީ) ވެސް ވަނީ އީގަލްސް އާއި ގުޅިފަ އެވެ.\nމި ކުޅުންތެރިންނަކީ ހަމަ އެކަނި އޭއެފްސީ ކަޕާއި ދިމާކޮށް އެޓީމަށް ގެންނަ ކުޅުންތެރިންނެވެ. މުބާރާތް ނިންމުމަށް ފަހު ދާއިމީ ކޮންޓްރެކްޓެއްގެ ދަށުން އެހެން ކްލަބް ތަކާއި ގުޅުމުގެ ފުރުސަތު މި ކުޅުންތެރިންނަށް އޮންނާނެ އެވެ.\nގައުމީ ކެޕްޓަން އަކޫ ވަނީ މީގެ ކުރިން ވެލެންސިއާ، ނިއު ރޭޑިއަންޓް، މާޒިޔާ، ވީބީ ސްޕޯޓްސް ކްލަބް، ވިކްޓްރީ އަދި ޓީސީ ސްޕޯޓްސް ކްލަބަށް ކުޅެފަ އެވެ. މިއީ އޭނާ އީގަލްސްއަށް ކުޅޭނެ ފުރަތަމަ ފަހަރެވެ.\nމީގެ ކުރިން ވެސް 2014 އީގަލްސް އަށް ކުޅެފައިވާ ގައުމީ ކީޕަރު ފައިސަލް ވަނީ ވިކްޓްރީ، ނިއު ރޭޑިއަންޓް، އޯލް ޔޫތު ލިންކް އޭޖް (އޭވައިއެލް)، ވެލެންސިއާ އަދި ދަ ގްރާންޑޭ ސްޕޯޓްސް ކްލަބަށް ކުޅެފަ އެވެ.\nއޭއެފްސީ އީގަލްސް އޭއެފްސީ ކަޕް


Addu ge gulhifaivaa avahah thah andhireegai | Mihaaru\nކަރަންޓު ކެނޑުމުން، ފޭދޫގެ ބޮޑު މަގު އަނދިރިވެފައި -- ފޮޓޯ: މިހާރު\nއައްޑޫގެ ގުޅިފައިވާ އަވަށްތައް އަނދިރީގައި\n08 ސެޕްޓެމްބަރ 2019 - 19:48 8 comments\nއައްޑޫގެ ގުޅިފައިވާ އަވަށްތަކުން މިއަދު ހަވީރު ކަރަންޓު ކެނޑި، މައްސަލަ ހައްލުވާނެ އިރެއް ވެސް ނޭނގި އާންމުންނަށް ދަތިވެއްޖެ އެވެ.\nއައްޑޫ ސިޓީގެ މޭޔަރު އަބްދުﷲ ސާދިގް (ސޯބެ) "މިހާރު" އަށް ވިދާޅުވީ ކަރަންޓު ކެނޑުނީ އަސްރު ފަހުން ކަމަށާއި މައްސަލަ ދިމާވެގެން އުޅެނީ ޓްރާންސްފޯމަރެއް ހަލާކުވެގެން ކަމަށެވެ. އައްޑު އަށް ކަރަންޓް ދޭ ފެނަކަ އިން ބުނީ މައްސަލަ ހައްލުކުރަން މަސައްކަތްކުރަމުން އަންނަ ކަމަށާއި ކަރަންޓު ލިބޭނެ އިރެއް ބުނަން އަދި ނޭނގޭ ކަމަށެވެ.\nހަވީރު 5:00 ހާއިރު ކަރަންޓު ކެނޑުމުން ގަން އިންޓަނޭޝަނަލް އެއާޕޯޓުގެ ހިދުމަތަށް ވެސް ކޮންމެވެސް ވަރަކަށް ބުރޫ އެރި އެވެ. އެތަނުގެ އެކްޓިން މެނޭޖިން ޑިރެކްޓަރު ރިންނާ ހަސަން ވިދާޅުވީ އެއާޕޯޓުގެ ބެކްއަޕް ޖެނެރޭޓަރުގެ އެހީގައި އެތަނުގެ ރަންވޭ އާއި ޓާމިނަލަށް މިހާރު ކަރަންޓް ދީފައިވާ ކަމަށެވެ.\n"ކުޑަ ވަގުތުކޮޅަކަށް ޗެކް-އިން ވުން މަޑުޖައްސާލިން، އެކަމަކު މިހާރު އެކަން ވެސް ކުރިއަށް އެބަ ދޭ،" ރިންނާ ވިދާޅުވި އެވެ.\nއައްޑޫގެ ގުޅިފައިވާ ހަތަރު އަވަށުން ކަރަންޓު ކެނޑޭ މައްސަލަ ހައްލު ނުވެ ގިނަ ދުވަސްތަކެއް ވެއްޖެ އެވެ. މީގެ ކުރިން ވެސް އެތައް ގަޑިއިރަކަށް ކަރަންޓު ކެނޑިފައިވެ އެވެ.\nކަރަންޓް ކެނޑޭ މައްސަލަ ހައްލުކުރުމުގެ ގޮތުން 1.6 މެގަވޮޓްގެ އާ ޖެނެރޭޓަރެއް އިންސްޓޯލްކޮށް، ކަރަންޓް ދޭން ފަށާފައިވާ ކަމަށް މިދިޔަ ޖޫން މަހު ފެނަކަ އިން ބުނެފައިވެ އެވެ. އައްޑޫގެ ކަރަންޓްގެ މައްސަލަ އަށް ދާއިމީ ހައްލެއް ހޯދަން 20 މެގަވޮޓްގެ ޕަވަ ގްރިޑެއް އެޅުމަށް މަސައްކަތް ކުރަމުން އަންމަ ކަމަށް ވެސް ބުނެފައިވެ އެވެ.\nއިތުރު ލިޔުންތައް އައްޑޫ ކަރަންޓު ގަން އެއާޕޯޓްސް ކޮމްޕެނީ ފެނަކަ ކޯޕަރޭޝަން